
Να ρίξουμε τον φράχτη του Έβρου 


Στις 19 Ιανουάριου έπεσαν οι 
υπογραφές στη σύμβαση ανάθεσης 
για την κατασκευή του επαίσχυντου 
τεχνητού φράχτη στα ελληνοτουρ¬ 
κικά σύνορα στον Έβρο. Η εν λόγω 
σύμβαση υπογράφτηκε μεταξύ του 
αρχηγείου της Ελληνικής Αστυνο¬ 
μίας και της αναδόχου εταιρείας 
«ΔΑΓΡΕΣ ΑΤΕ» με έδρα την Αλε¬ 
ξανδρούπολη, και το κόστος κατα¬ 
σκευής ανέρχεται στα 3,16 εκατομ¬ 
μύρια ευρώ. Ο φράχτης θα αποτε- 
λείται από 20.700 μέτρα συρματό¬ 
πλεγμα και χιλιάδες μέτρα λεπιδο- 
φόρου σύρματος, και αναμένεται 
να ολοκληρωθεί εντός πενταμήνου, 
δηλαδή σχεδιάζεται να παραδο¬ 
θεί στις αρχές Σεπτέμβρη. Ο πρώην 
υπουργός Προστασίας του Πολίτη, 
Χρήστος Παπουτσής, δήλωσε μετα¬ 
ξύ άλλων: «Εκείνο που έχει σημασία 
είναι ότι ο φράχτης είναι έργο που 
έχει πολύ μεγάλη συμβολική αξία, 


γιατί στέλνει ένα μήνυμα στην διε¬ 
θνή κοινότητα ότι η Ελλάδα δεν εί¬ 
ναι αφύλακτη, δεν είναι ξέφραγο 
αμπέλι». 

Η πολιτική που ποινικοποιεί την 
μετατανάστευση, που βλέπει στους 
μετανάστες τα εξιλαστήρια θύμα¬ 
τα για όλα τα δεινά της κοινωνίας, 
συνεχίζεται και εντείνεται. Ο φρά¬ 
χτης στον Έβρο θέλει να μετατρέψει 
την Ελλάδα σε κλουβί, και για τους 
«μέσα» και για τους «απέξω», κατα¬ 
σκευάζοντας μια κοινωνία φόβου 
προς το διαφορετικό, μίσους προς 
τον διπλανό, μια κοινωνία απελπι¬ 
σμένων και νεκρών. 

Η προσπάθεια του αστικού συ¬ 
νασπισμού εξουσίας να γίνει η χώρα 
«υγειονομική ζώνη» δεν πρέπει να 
περάσει. Ήδη από την εξαγγελία 
της κατασκευής του φράχτη από 
την πλευρά της κυβέρνησης οι ερ¬ 
γαζόμενοι, τα φτωχά λαικα στρώμα¬ 



τα και η νεολαία έχουν δηλώσει την 
αντίθεσή τους με ποικίλους τρό¬ 
πους, όπως οι πορείες διαμαρτυρίας 
που έγιναν ενάντια στην κατασκευή 
του φράχτη. Οι κάτοικοι του Έβρου 
και όλοι οι εργαζόμενοι πρέπει να 
ακυρώσουν στην πράξη το μέτρο 
αυτό, με όπλο τους την αλληλεγ¬ 
γύη. Ο αγώνας για την αποτροπή 
της κατασκευής του φράχτη πρέπει 
να ενταθεί το αμέσως επόμενο διά¬ 
στημα, μαζί με τον γενικό αγώνα για 
την ανατροπή του μαύρου μετώπου 
Παπαδήμου, ΠΑΣΟΚ, ΝΔ και όλων 
των πρόθυμων υποστηρικτών τους. 

Να οργανώσουμε την αντίσταση 
Να οικοδομήσουμε την Ο.Κ.Δ.Ε. 
& την 4η Διεθνή 

Όλοι εμείς, οι εργαζόμενοι, οι νέοι, τα φτωχά λαϊκά στρώματα, 
βιώνουμε καθημερινά την απίστευτα σκληρή επίθεση του κεφα¬ 
λαίου στα κοινωνικά και πολιτικά δικαιώματα, στις ατομικές ελευ¬ 
θερίες και την ποιότητα ζωής. Με την ιδιωτικοποίηση των δημό¬ 
σιων υπηρεσιών και των κοινωνικών αγαθών, την εμπορευματο- 
ποίηση/διάλυση των συστημάτων υγείας, παιδείας και κοινωνι¬ 
κής ασφάλισης. Τις φαραωνικές ανισότητες με τον ανεξέλεγκτο 
πλουτισμό μιας δράκας καπιταλιστών και χρυσοδάκτυλων της 
αγοράς χάρη στην υπερεκμετάλλευση και καταπίεση της εργασί¬ 
ας, στην λεηλασία της δημόσιας περιουσίας και των λαϊκών απο¬ 
ταμιεύσεων. Την καταπάτηση της ανθρώπινης αξιοπρέπειας, τον 
εκφυλισμό των ηθικών, πνευματικών και πολιτιστικών αξιών και 
συνολικά την αποσύνθεση της οικονομίας και της κοινωνίας. 

Όλοι εμείς, βλέπουμε την εξαθλίωση, την φτώχεια και την πεί¬ 
να ν' απλώνονται παντού στον πλανήτη. Την παιδική εργασία, την 
εγκληματικότητα, τον ρατσισμό, τον εθνικισμό να φουντώνουν. 
Τον πόλεμο και την καταστροφή του περιβάλλοντος να απειλούν 
την επιβίωση του ανθρώπινου γένους. Την αλόγιστη χρήση των 
ανθρώπινων και φυσικών πόρων από μια χούφτα πολυεθνικών/ 
διεθνικών επιχειρήσεων των ιμπεριαλιστικών χωρών, που επι¬ 
βάλλουν με την βία τον Νεοφιλελευθερισμό, την Παγκοσμιοποί¬ 
ηση και την Νέα Τάξη Πραγμάτων, για την σωτηρία των κερδών 
τους και του συστήματος τους από την βαθύτατη κρίση του. 

Όλοι εμείς πρέπει και μπορούμε να τους σταματήσουμε. Να 
βάλουμε τέλος στα αδιέξοδα του ατομισμού και της διαίρεσης. 
Να μετατρέψουμε με τους αγώνες και την αλληλεγγύη μας τα 
συνδικάτα και τους συλλόγους μας σε όπλα αντίστασης στον 
νεοφιλελευθερισμό, την εκμετάλλευση, την καταστολή, την κα¬ 
ταστροφή του περιβάλλοντος, τον ρατσισμό και τον πόλεμο. Να 
πετάξουμε οριστικά την «αρχαία σκουριά»: σοσιαλδημοκράτες, 
σταλινικούς, ρεφορμιστές και γραφειοκράτες συνδικαλιστές. 
Όλους αυτούς, που αφού βίασαν ιδανικά και αξίες γενιών και γε¬ 
νιών για μια καλύτερη ζωή, σήμερα έχουν περάσει στο νεοφιλε¬ 
λεύθερο στρατόπεδο ή αναπαλαιώνουν τις πολιτικές της ταξικής 
συνεργασίας, της «κεντροαριστεράς», της «λαϊκής εξουσίας», που 
μας οδήγησαν σε τραγικές ήττες. 

Όλοι εμείς πρέπει να κάνουμε μια τομή στην πολιτική μας. Να 
συγκρουστούμε με την λογική της αγοράς και του κέρδους στη 
βάση ενός αντικαπιταλιστικού προγράμματος. Να χτυπήσουμε 
το κακό στην ρίζα του, το κεφάλαιο, την Ε.Ε., τον καπιταλισμό 
και τον ιμπεριαλισμό. Να καταργήσουμε την εκμετάλλευση αν¬ 
θρώπων από άνθρωπο, να κοινωνικοποιήσουμε τις επιχειρήσεις 
σ' όλους τους τομείς-κλειδιά της οικονομίας (τράπεζες, ενέργεια, 
μέσα μεταφοράς και επικοινωνίας). Να θέσουμε όλες τις μεγάλες 
επιλογές -ενέργεια, βιομηχανία, διατροφή, περιβάλλον, πολι¬ 
τισμός- σ' ένα δημοκρατικό σχεδίασμά. Να αποδεσμεύσουμε 
την χώρα μας από την Ε.Ε. των καπιταλιστών, των κερδοσκόπων, 
του ρατσισμού και των τρομονόμων, του νεοαποικισμού και των 
ιμπεριαλιστικών επεμβάσεων. Να ανατρέψουμε την κοινοβου¬ 
λευτική δικτατορία του κεφαλαίου, να διαχωριστούμε οριστικά 
από τις σταλινικές δικτατορίες των γκούλαγκ ή τα πρότυπα του 
«ανθρώπινου καπιταλισμού» της σοσιαλδημοκρατίας και της κε¬ 
ντροαριστεράς. Να εγκαταστήσουμε μια σοσιαλιστική κοινωνία 
στην χώρα μας και την Ε.Ε, που θα έχει στο κέντρο της τις ανά¬ 
γκες του ανθρώπου, τα δημοκρατικά και κοινωνικά δικαιώματα, 
τις ατομικές ελευθερίες, τις ανθρώπινες, ηθικές και πολιτικές 
αξίες. Να εγκαθιδρύσουμε την εξουσία των εργαζομένων, που θα 
στηρίζεται σε όργανα άμεσης δημοκρατίας και αυτοδιαχείρισης, 
όπου τα δημοκρατικά, πολιτικά και ατομικά δικαιώματα και ελευ¬ 
θερίες θα ξεπερνούν κατά πολύ, ποσοτικά και ποιοτικά, εκείνα 
ακόμη και των πιο ανεπτυγμένων αστικών δημοκρατιών. 

Όλοι εμείς πρέπει να κάνουμε μια τομή στην πρακτική μας. Να 
στρατευτούμε στον αγώνα για να υπερασπιστούμε την εργασία, 
το βιοτικό επίπεδο, το δικαίωμα στην ζωή. Να βάλουμε τέλος 
στην βαρβαρότητα του νεοφιλελευθερισμού, στις πολιτικές 
των αστικών κομμάτων (Ν.Δ., ΠΑΣΟΚ) και του καπιταλισμού/ 
ιμπεριαλισμού. Να παλέψουμε για την ενότητα του κινήματος 
μέσα στους αγώνες στη βάση της ταξικής ανεξαρτησίας. Να 
δημιουργήσουμε και να στηρίξουμε συσπειρώσεις αντίστασης 
και επιτροπές αγώνα σε κάθε σωματείο, σύλλογο, τόπο δουλειάς, 
σχολείο, σχολή, γειτονιά και κοινότητα. Να οικοδομήσουμε 
μια ισχυρή αντικαπιταλιστική δύναμη μέσα στο εργατικό/ 
συνδικαλιστικό κίνημα και τα κοινωνικά κινήματα. Να χτίσουμε 
την δική μας μαζική εργατική, επαναστατική οργάνωση, πραγ¬ 
ματικό εργαλείο στην πάλη μας για την σωτηρία από τους νεοφι¬ 
λελεύθερους καπιταλιστές και ιμπεριαλιστές. Να στρατευτούμε 
στην υπόθεση της Ο.Κ.Δ.Ε. και του επαναστατικού μαρξισμού, 
στην οικοδόμηση του παγκόσμιου κόμματος της σοσιαλιστικής 
επανάστασης, την 4 η Διεθνή. 


2 Εργατική Πάλη 

Κυκλοφορεί από τις εκδόσεις ΕΡΓΑΤΙΚΗ ΠΑΛΗ 


18η Συνδιάσκεψη τ?/ς Ο.Κ.Δ.Ε. 

Κείμενα Αποφάσεων 

> Παγκόσμια Οικονομική και Πολιτική Κατάσταση 

> Οικοδόμησης της Οργάνωσης 

> Αγώνας για την Αναγέννηση της 4ης Διεθνούς 

> Το Μεταναστευτικό Ζήτημα 
Χρονολογία έκδοσης: Φεβρουάριος 2012 
Σελίδες: 96 

Τιμή: 2 ευρώ 


18 η Συνδιάσκεψη 
της Ο.Κ.Α.Ε. 


Αθήνα. 28-29 Οκτωβρίου 2011 



ΚΕΙΜΕΝΑ Α1ΙΟΦΑ1ΕΜΧ 


* Π*τνΜ|ΐι· Οιμ^μι^ «η Πα<ιτιχη Κομχττιι** 

• Οικ»«·μη«^ τικ 0 *γη"Μ«ικ 

* Λγ*»ας γν· ν^νΛνατ^νηβη τη. 4%. λιιΦηώ 

• Τ« Μ ΜΗΝΜΝΙΒ 0 



Εώαη. ΕΡΓΑΤΙΚΗ ΠΑΛΗ /£ 


Το διήμερο 28-29 Οκτωβρίου 2011 
πραγματοποιήθηκε η 18η Συνδιάσκε¬ 
ψη της Ο.Κ.Δ.Ε. στο θέατρο Αργώ 
στον Κεραμεικό, μόλις ενάμιση χρόνο 
μετά την 17η Συνδιάσκεψη (13-14 Φε¬ 
βρουάριου 2010) εξαιτίας των ραγδαί¬ 
ων οικονομικο-πολιτικών εξελίξεων 
στην χώρα μας και διεθνώς. 

Συζητήθηκαν και ψηφίστηκαν τρία 
Ντοκουμέντα Θέσεων (Ανάλυση της 


Παγκόσμιας πολιτικής και οικονομι¬ 
κής κατάστασης, Σχέδιο για την Οι¬ 
κοδόμηση της Ο.Κ.Δ.Ε, Σχέδιο αγώ¬ 
να για την Αναγέννηση της 4ης Διε¬ 
θνούς) και ένα συνοδευτικό κείμενο 
για το Μεταναστευτικό πρόβλημα, τα 
πλήρη κείμενα των οποίων δημοσιεύο¬ 
νται στην παρούσα μπροσούρα. 

Από το οπισθόφυλλο 



Πού θα βρείτε τις εκδόσεις 

ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 και σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δη μ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 


Πού θα βρείτε την εφημερίδα 

ΕΡΓΑΤΙΚΗ ΠΑΛΗ 

Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 

Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι “Ίσκρα”: Αμύντα 12, ισόγειο 
Περίπτερα: Καμάρα, Αλεξάνδρου Σβώλου 39 
Βιβλιοπωλεία: “Το Κεντρί” Δη μ. Γούναρη 22 (Ναυαρίνο) 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο ε-πταίΠ εΓ£ίΐΙί1άρα1ί@οΜε.£Γ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.οΚά€.§Γ, 6-ιηαίΙ: 6Γ§αΙί1άρα1ί@ο1ςά6.§Γ 






































- Η άποψή ΜΑΣ - 

ΚΙ: πίσω απ’τα 
πανηγύρια, η αλήθεια 
ιπςχρεοκοπίας 


Μάρτιος 2012 


Η κατάληξη του ΡδΙ, του προγράμματος 
ανταλλαγής ομολόγων και «κουρέματος» 
του χρέους του ελληνικού δημοσίου, συ¬ 
νοδεύτηκε από μια πρωτοφανή προπαγάν¬ 
δα, από ένα επικοινωνιακό σφυροκόπημα 
νύχτα και μέρα, για να πειστεί ο ελληνικός 
λαός ότι, χάρη στη σκληρή διαπραγμάτευ¬ 
ση της κυβέρνησης Παπαδήμου και βέβαια 
στα μέτρα που πάρθηκαν (ιδιαίτερα στο 
Μνημόνιο II), επιτέλους «σώθηκε η χώρα». 
Αλλά και ότι πρέπει να συνεχίσουμε στον 
ίδιο δρόμο, δηλαδή με ακόμα περισσότερα 
και πιο βάρβαρα μέτρα... για να πετύχουμε 
τάχα την «ανάπτυξη», να μην χάσουμε την 
ευκαιρία να ξελασπώσουμε, την οποία μας 
εξασφάλισαν οι εταίροι-προστάτες μας σε 
ΕΕ και ΔΝΤ και αποδέχτηκαν οι τραπεζίτες 
του κ. Τσαρλς Νταλάρα. 

Και τυπική πλέον η χρεοκοπία 

Η εθελοντική συμμετοχή στο ΡδΙ των 
ιδιωτών κατόχων ελληνικών ομολόγων 
ανήλθε στο 85,8% - και με την ενεργο¬ 
ποίηση των «ρητρών συλλογικής δράσης» 
(ΟΑΟδ), δηλ. την υποχρεωτική επέκταση 
του «κουρέματος» σε όλους τους ιδιώτες 
ομολογιούχους ανεξάρτητα από τη βούλη¬ 
σή τους, στο 95,7%. Αυτό χαρακτηρίστη¬ 
κε χωρίς περιστροφές ως «πιστωτικό γεγο¬ 
νός» από την αρμόδια επιτροπή της ΙδϋΑ 
(Διεθνής Ένωση δννειρδ και Παραγώγων). 
Ενεργοποιούνται τα ασφάλιστρα κινδύνου 
(Όϋ8) των ελληνικών ομολόγων, για την 
πληρωμή των οποίων θα γίνει δημοπρασία 
στις 19/3. Με απλά λόγια: η ελληνική χρεο¬ 
κοπία είναι πλέον και τυπική. 

Παραμύθι το «βιώσιμο» χρέος 

200 δις ευρώ δημόσιου χρέους «κουρεύ¬ 
ονται» κατά περίπου 105 δις. Μαζί με τη μεί¬ 
ωση των επιτοκίων και την παράταση του 
χρόνου αποπληρωμής των νέων ομολόγων 
(με τα οποία ανταλάσσονται τα παλιά), η 
μείωση φτάνει περίπου τα 148 δις. Την ίδια 
στιγμή, το ελληνικό δημόσιο δανείζεται εκ 
νέου 130 δις για την ανακεφαλαιοποίηση 
των τραπεζών (βλ. παρακάτω) και τη συ¬ 
νέχιση της αποπληρωμής των δανειστών 


του. Επομένως, η πραγματική απομείωση 
του χρέους δεν ξεπερνάει τα 20 δις περίπου 
σε σύνολο χρέους 370 δις. Η «μεγαλύτερη 
αναδιάρθρωση χρέους στην ιστορία» είναι 
κυριολεκτικά μια φούσκα. 

Είναι ενδεικτικό τι συμβαίνει «στην πιά¬ 
τσα» του χρηματοπιστωτικού συστήματος, 
όπου ήδη πριν την ολοκλήρωση του ΡδΙ τα 
ελληνικά ομόλογα αποτιμούνται με τους 
κανόνες των επενδυτών ομολόγων «αναδυ- 
όμενων αγορών», που έχουν μεγάλη εμπει¬ 
ρία από χρεοκοπημένους δανειολήπτες. Σ’ 
αυτή την αγορά, τα νέα ελληνικά ομόλο¬ 
γα τιμολογούνται σε επίπεδα χρεοκοπί¬ 
ας. Οι αποδόσεις τους βρίσκονται στο 17% 
με 19%, στο σημείο που ήταν και τα παλιά 
ομόλογα το περασμένο φθινόπωρο. Δηλα¬ 
δή: σε όρους αγορών, το επίτευγμα της κυ¬ 
βέρνησης Παπαδήμου ήταν να πάει πίσω 
στο χρόνο 6 μήνες. Όσο για τις μακροπρό¬ 
θεσμες προοπτικές; Το ελληνικό ομόλογο 
με τη μεγαλύτερη διάρκεια λήξης (το 2042) 
έχει πλέον απόδοση 17-18%, που παραμένει 
ακόμα υψηλότερη από τα αντίστοιχα ομό¬ 
λογα της Ισπανίας και της Ιταλίας - δηλ. 
δύο χωρών που ακόμα δεν έχουν (υποτίθε¬ 
ται) διασωθεί «οριστικά» και που όλοι ομο¬ 
λογούν ότι είναι οι επόμενες «βόμβες» που 
θα σκάσουν... 

Ο περίφημος στόχος για χρέος στο 
120% του ΑΕΠ το 2020 (ένα πολύ υψη¬ 
λό επίπεδο, ούτως ή άλλως) δεν έχει κα¬ 
μία ρεαλιστική βάση, καθώς προϋποθέτει 
από το 2014 αύξηση του ΑΕΠ κατά 3% και 
πρωτογενή πλεονάσματα 5-10 δις ετησί- 
ως, την στιγμή που ανοίγεται μπροστά μας 
μια όλο και πιο άγρια ύφεση. Οι πιο έγκυροι 


αναλυτές τοποθετούν το ελληνικό δημόσιο 
χρέος το 2020 στο 160% ή ακόμα και στο 
200% του ΑΕΠ - και η Γερμανία, δια στόμα¬ 
τος Σόιμπλε, εμφανίζεται διατεθιμένη ακό¬ 
μα και για ένα τρίτο πακέτο βοήθειας. Όχι 
μόνο το χρέος δεν γίνεται «βιώσιμο», αλλά 
η ελληνική καπιταλιστική οικονομία βου¬ 
λιάζει προσπαθώντας να το εξυπηρετήσει, 
με όσα τερτίπια κι αν επιχειρείται αυτό να 
συγκαλυφθεί. 

Κι άλλα δις στις τράπεζες, 
διάλυση για τα ταμεία 

Στο ΡδΙ συμπεριλαμβάνεται η ανακεφα- 
λαιοποίηση των ελληνικών τραπεζών, δηλ. 
η κάλυψη των απωλειών από το «κούρεμα» 
των ομολόγων τους. Γι’ αυτό το ελληνικό 
δημόσιο θα διαθέσει πάνω από 50 δις (από 
τα 130 δις του νέου δανείου) - και εκτός ΡδΙ 
(πάλι μέσω δανεισμού του) επιπλέον 39 δις. 
Κι αυτό το σκάνδαλο ονομάζεται «πατρι¬ 
ωτική» συνεισφορά των ελλήνων τραπεζι¬ 
τών! 

Αυτό που η κλίκα του Παπαδήμου -με 
πρωταγωνιστή τον Βενιζέλο- παρουσιά¬ 
ζει σαν «εντυπωσιακή και αναπάντεχη επι¬ 
τυχία», ήταν στην πραγματικότητα αρκε¬ 
τά προβλέψιμο και αναμενόμενο: μπροστά 
στο ορατό ενδεχόμενο να τους μείνουν τα 
ομόλογα-σκουπίδια, που η αγοραία αξία 
τους έχει εκμηδενιστεί, σαν άχρηστα χαρ¬ 
τιά στα χέρια (φορτώνοντας τους ισολογι¬ 
σμούς τους με ζημιές), γιατί οι τραπεζίτες - 
τοκογλύφοι να μην δεχτούν να τ’ ανταλλά¬ 
ξουν με ομόλογα, έστω και «κουρεμένα», με 
την εγγύηση του ΕΡδΡ; Οι ελληνικές τρά¬ 
πεζες «κουρεύουν» μόνο 50% του κεφαλαί- 

ου των ομολόγων που κατείχαν, παίρνοντας 
έναντι του υπόλοιπου μισού το 30% σε νέα, 
εγγυημένα ομόλογα, με πολύ ικανοποιητι¬ 
κά επιτόκια. Γι’ αυτό άλλωστε και συμμετεί¬ 
χαν ολόθερμα στο πρόγραμμα. Αλλά και σε 
διεθνές επίπεδο, στις δεδομένες συνθήκες, 
αυτό που μας παρουσιάζουν ως «αποτέλε¬ 
σμα της διαπραγμάτευσης» είναι πραγματι¬ 
κά ό,τι καλύτερο θα μπορούσαν να ελπίζουν 
οι τραπεζίτες-τοκογλύφοι. 

Αντίθετα, δεν προβλέπεται καμία κάλυ¬ 
ψη των ζημιών των ασφαλιστικών ταμεί¬ 
ων, που θα φτάσουν τα 12-15 δις. Πρόκειται 
για την οριστική χρεοκοπία και διάλυση του 
ασφαλιστικού συστήματος, που θα αφήσει 
εργαζόμενους, άνεργους και συνταξιούχους 
εκτεθιμένους σε μια τροματική εξαθλίωση. 
Η φασιστική επίθεση του Βενιζέλου στις 
διοικήσεις των έξι ταμείων που δεν δέχτη¬ 
καν να συμμετάσχουν στο «κούρεμα» (δηλ. 
άσκησαν το δικαίωμα που αναγνωρίζεται σ’ 
όλους τους άλλους ιδιώτες επενδυτές) και 
η προαναγγελία αλλαγών στη διοίκηση των 
ταμείων (με τις γνωστές κραυγές για διαφά¬ 
νεια κλπ.), δείχνει ακριβώς αυτό. 

Από το «κούρεμα» θα χάσουν τα χρή¬ 
ματά τους χιλιάδες πολίτες που τοποθέτη¬ 
σαν τις οικονομίες τους σε ελληνικά ομόλο¬ 
γα, αλλά και απολυμένοι (όπως της πρώην 
Ολυμπιακής) που είχαν υποχρεωτικά λάβει 
τις αποζημιώσεις τους σε ειδικά ομόλογα. 

Η «συμμορία του ευρώ» θριαμβολο¬ 
γεί για τα 130 δις του νέου δανείου... αυτά 
όμως ίσα που φτάνουν για την κάλυψη των 
αναγκών του ελληνικού δημοσίου τα επό¬ 
μενα 3 χρόνια. Όσο πιο πολύ ξεφωνίζει για 
επιτυχίες και σωτήριες -συνεπικουρούμε- 
νη από την γκεμπελική φωλιά των ΜΜΕ 
που σερβίρει εκατομμυριούχους δημόσιους 
υπαλλήλους και αγρότες με Πόρσε και Φε- 
ράρι-, τόσο πιο επικίνδυνη, δοσίλογη και 
καταστροφική γίνεται. Η ελληνική κοινω¬ 
νία, οι εργαζόμενοι, οι νέοι και τα φτωχά 
λαϊκά στρώματα πρέπει να κλείσουμε τ’ 
αυτιά στα ουρλιαχτά τους, στις ανοησίες 
που «κουρεύουν» την στοιχειώδη λογική 
και τις ζωές μας - και να τους ξαποστεί- 
λουμε μια ώρα αρχίτερα. 



Η καπιταλιστική βαρβαρότητα... 

με την γλώσσα των αριθμών 


Σ τα όρια της φτώχειας και του κοι¬ 
νωνικού αποκλεισμού ζει το 27,7% 
των Ελλήνων πολιτών, σύμφωνα με 
τα στοιχεία της Ευρωπαϊκής Στατι¬ 
στικής Υπηρεσίας (ΕιπΌδΙαΐ) για το 2010, που 
δόθηκαν στη δημοσιότητα το Φεβρουάριο 
του 2012. Το ποσοστό αυτό κατατάσσει την 
Ελλάδα έβδομη σε ποσοστά φτώχειας μετα¬ 
ξύ των 27 χωρών της ΕΕ. Κι αυτές οι μετρή¬ 
σεις αφορούν στην κατάσταση πριν τον οδο¬ 
στρωτήρα των απανωτών Μνημονίων. Στην 
«ΕΕ των 27» το 23% του πληθυσμού ζει κο¬ 
ντά στο όριο της φτώχειας. Τα υψηλότερα 
ποσοστά φτώχειας καταγράφονται στη Ρου¬ 
μανία και στη Βουλγαρία (41%), στη Λετο¬ 
νία (38%), στη Λιθουανία (33%), στην Ουγ¬ 
γαρία (30%), στην Πολωνία (27,8%) και στην 
Ελλάδα (27,7%).Ειδικότερα, στην Ελλάδα ζει 
κοντά στο όριο της φτώχειας το 28,7% των 
παιδιών ως 17 ετών, το 27,7% του πληθυσμού 
ηλικίας από 18 ως 64 ετών και το 26,7% των 
Ελλήνων άνω των 65 ετών. 


Μ νημονιακός Αρμαγεδδών σαρώ¬ 
νει τον χώρο των μικρομεσαί- 
ων επιχειρήσεων με αποτέλεσμα 
180.000 επιχειρήσεις να αντιμε¬ 
τωπίζουν τον κίνδυνο του λουκέτου μέσα στο 
τρέχον έτος. Αυτό προκύπτει από την εξαμη¬ 
νιαία έρευνα της Μ&τς ΑΕ για λογαριασμό της 
ΓΣΕΒΕΕ, σε αντιπροσωπευτικό δείγμα 1.200 
επιχειρήσεων.Από τις 180.000 μικρομεσαίες επι¬ 
χειρήσεις εκτιμάται ότι οι 61.200 θα κλείσουν 
μέσα στο 2012, εκ των οποίων οι 12.000 αμέσως 
μετά το τέλος των εκπτώσεων. Έτσι υπολογίζε¬ 
ται ότι θα χαθούν 240.000 θέσεις εργασίας μέσα 
στο επόμενο 12μηνο (οι 106.000 θέσεις μέχρι 
τον Ιούλιο), ενώ ήδη το 2011 χάθηκαν 150.000 
θέσεις μισθωτής εργασίας και την διετία 2010- 
2011 έκλεισαν στη χώρα μας 90.000 επιχειρή¬ 
σεις. Το 2011 το 42,1% των επιχειρήσεων έκλει¬ 
σε με ζημιές. Ο τζίρος κατά μέσο όρο μειώθηκε 
33%, ενώ το 37,4% των επιχειρήσεων μείωσαν 
ώρες και μέρες εργασίας και το 28,6% «ψαλίδι¬ 
σε» τους μισθούς των εργαζομένων. 


Η αρχή της ισότητας στην μισθοδο¬ 
σία ανδρών και γυναικών απασχο¬ 
λούμενων στην ίδια εργασία περι- 
έχεται στις ευρωπαϊκές συνθήκες 
από το 1957. Όμως, στον 21ο αιώνα οι διακρί¬ 
σεις ανάμεσα σε άντρες και γυναίκες συνεχίζο¬ 
νται. Σύμφωνα με έκθεση της Ευρωπαϊκής Επι¬ 
τροπής οι γυναίκες αμοίβονται κατά 16,4% λι¬ 
γότερο από τους άντρες συναδέλφους τους. 
Παρόλο που σε όλη την ΕΕ αυτή η τάση δείχνει 
να μειώνεται (16,4% το 2010 από 17% το προ¬ 
ηγούμενο έτος), σε ορισμένες χώρες το χάσμα 
παραμένει. Ανάμεσα στις χώρες με το μεγαλύ¬ 
τερο χάσμα στους μισθούς ανδρών και γυναι¬ 
κών, χαρακτηριστικότερα παραδείγματα είναι 
η Βουλγαρία, η Λετονία, η Ουγγαρία και η Ρου¬ 
μανία. Από τη λίστα δεν απουσιάζουν και χώ¬ 
ρες όπως η Πορτογαλία και η Γαλλία. Η «ψαλί- 
δα» στους μισθούς ανδρών και γυναικών εκτεί¬ 
νεται από 2% (Πολωνία) έως και 27% (Εσθο¬ 
νία) και αντανακλά τις διαρκείς και συνεχιζό¬ 
μενες ανισότητες στον τομέα της εργασίας. 

ενάντια στην μετατροπή μας σε σκλάβους 


Η επιχείρηση μετατροπής των εργαζομένων 
σε δουλοπάροικους, που ξεκίνησε εδώ και 
δύο χρόνια, από την ψήφιση του πρώτου 
Μνημονίου, συνεχίζεται με αμείωτους ρυθ¬ 
μούς. Μαζικές απολύσεις, μειώσεις μισθών 
που πολλές φορές αγγίζουν το 50%, εργαζόμενοι απλή¬ 
ρωτοι για μήνες, λουκέτα εργοστασίων και επιχειρήσεων, 
κατάργηση συλλογικών συμβάσεων που αντικαθίστανται 
από ατομικές, εκ περιτροπής εργασία κλπ. συνθέτουν τον 
εργασιακό μεσαίωνα, έναν ανηλεή και δίχως τέλος ταξικό 
πόλεμο, που έχουν κηρύξει οι καπιταλιστές στην εργατική 
τάξη, πάντα με τις ευλογίες της αντεργατικής συγκυβέρνη- 
σης-τρόικας. 

Μπροστά σ’ αυτή την κατάσταση έκτακτης ανάγκης 
έχουν ξεσπάσει δεκάδες εργατικές κινητοποιήσεις, όπου οι 
εργαζόμενοι αντιστέκονται στα σχέδια των εργοδοτών. Ιδι¬ 
αίτερα σημαντικά είναι τα χαρακτηριστικά που παρουσι¬ 
άζουν αυτές οι κινητοποιήσεις. Πρώτα από όλα, η μαζική 
ή και καθολική συμμετοχή των εργαζομένων στον αγώνα, 
στη λήψη των αποφάσεων και στην εφαρμογή τους. Δεύ¬ 
τερον, η μαχητικότητα και αποφασιστικότητα των εργα¬ 
ζομένων να φτάσουν τον αγώνα τους μέχρι τέλος, δηλαδή 
μέχρι την πλήρη ικανοποίηση των αιτημάτων τους (αυτό 
απόδεικνύεται και από την μεγάλη χρονική διάρκεια αυ¬ 
τών των απεργιακών αγώνων). Τρίτον, η επιλογή ριζοσπα¬ 
στικών μορφών πάλης, όπως καταλήψεις εργοστασίων και 
επιχειρήσεων, απεργιακές φρουρές περιφρούρησης, μαχη¬ 
τικές διαδηλώσεις κ.α. Τελευταίο, αλλά όχι σε σημασία, εί¬ 
ναι η αποδοχή και πολλές φορές η πρωτόγνωρη έμπρακτη 
αλληλεγγύη, που δείχνει τόσο η εργατική τάξη όσο και ευ¬ 
ρύτερα φτωχά λαϊκά στρώματα στους αγώνες αυτούς. 

Μπροστάρηδες σ’ αυτό το μωσαϊκό αγώνων είναι οι 
400 εργάτες της «Ελληνικής Χαλυβουργίας», που βρίσκο¬ 
νται σε απεργία από τις 31/10 για την ανάκληση των απο¬ 
λύσεων 65 συναδέλφων τους και ενάντια στη μείωση των 
μισθών τους κατά 40% μέσω της εκ περιτροπής εργασίας. 
Όλους αυτούς τους μήνες, που περιφρουρούν το εργοστά¬ 
σιο του Ασπρόπυργου, με την μαχητικότητά τους ενέπνευ¬ 
σαν ένα πρωτοφανές κίνημα αλληλεγγύης από σωματεία, 
φοιτητικούς συλλόγους, λαϊκές συνελεύσεις γειτονιών, μα¬ 
θητές, που συγκεντρώνουν χρήματα και τρόφιμα και που 
κυρίως δίνουν δύναμη και κουράγιο στους απεργούς για τη 
συνέχιση του πολύμηνου αγώνα τους. Σήμερα η εργοδο¬ 
σία επιχειρεί να τρομοκρατήσει και να εκβιάσει τους εργά¬ 
τες βάζοντας τα τσιράκια της να διαδίδουν ότι αν συνεχι¬ 
στεί η απεργία το εργοστάσιο θα κλείσει. Παρά τις ασφυ¬ 
κτικές πιέσεις και την φυσιολογική κόπωση, οι απεργοί χα- 
λυβουργοί συνεχίζουν την απεργία τους με σύνθημα «Όλη 
η Ελλάδα, μία Χαλυβουργία» σχεδιάζοντας για τον Μάρ¬ 
τη νέες κινητοποιήσεις και μεγάλη συναυλία αλληλεγγύης. 

Μαχητικούς αγώνες διάρκειας είχαμε σε σειρά εργο¬ 
στασίων. Οι 33 εργάτες στο αλουμινάδικο «Αφοί Λουκί¬ 
σα» ξεκίνησαν επίσχεση εργασίας από τις 5/12, διεκδικώ- 
ντας δεδουλευμένα ενός χρόνου, και περιφρουρώντας πα¬ 
ράλληλα τις εγκαταστάσεις του εργοστασίου. Χάρη στην 
αποφασιστικότητά τους και την έμπρακτη αλληλεγγύη 
των συνελεύσεων γειτονιάς στο Περιστέρι, οι εργαζόμενοι 
κατάφεραν να αντιμετωπίσουν την αδιαλλαξία της εργο¬ 
δοσίας που προχώρησε σε 40 μηνύσεις σε βάρος τους. Στο 
εργοστάσιο της «Γερολυμάτος ΌοίΐηεΙΐο»» οι εργαζόμενοι, 
όταν τους ανακοινώθηκε ότι θα πηγαίνουν στη δουλειά μία 
φορά την εβδομάδα για να μη τους δοθεί αποζημίωση από¬ 
λυσης (καθεστώς διαλείπουσας εργασίας), απάντησαν με 
αποκλεισμό των εργοστασίων από 1/12 τόσο στα Οινόφυ- 
τα όσο και στη Θήβα και το Κρυονέρι. 

Σημαντικοί αγώνες όμως διεξάγονται και σε εργοστά¬ 
σια της Θεσσαλονίκης. Ήδη οι εργαζόμενοι της Όοοα-Όοΐα 
κοντεύουν να κλείσουν τον έναν μήνα απεργιακών κινη¬ 
τοποιήσεων, αντιδρώντας στο κλείσιμο του εργοστασίου 
στην Θεσσαλονίκη και τη μετεγκατάστασή του στη Βουλ¬ 
γαρία, απαιτώντας παράλληλα με τους εργαζόμενους των 
εργοστασίων σε Βόλο, Πάτρα και Ρόδο -που έχουν ξεκινή¬ 
σει καθημερινές τρίωρες στάσεις εργασίας- να σταματή¬ 
σουν οι απολύσεις και να υπογραφεί συλλογική σύμβαση 
εργασίας. Πράγματι, στη συμπρωτεύουσα, το κλείσιμο των 
εργοστασίων έχει πάρει την μορφή επιδημίας. Οι 80 εργα¬ 
ζόμενοι της Τράστικ (πρώην ΕΛΕΝΙΤ) βρίσκονται σε επί¬ 
σχεση εργασίας από τις 18/12, όταν η εργοδοσία κατέφυ¬ 



γε και αυτή στο άρθρο 99 (πτώχευση). Χαρακτηριστικό της 
εργοδοτικής ασυδοσίας είναι ότι απειλεί τους εργαζόμε¬ 
νους λέγοντάς τους ότι για να μην κλείσει οριστικά το ερ¬ 
γοστάσιο θα πρέπει να δεχτούν τους όρους της που είναι 
η επαναλειτουργία χωρίς την ισχύ της συλλογικής σύμβα¬ 
σης, χωρίς επιχειρησιακό σωματείο και με απολύσεις του μι¬ 
σού προσωπικού. 

Πρωτόγνωροι όμως σε μαχητικότητα και διάρκεια εί¬ 
ναι και οι αγώνες σε κλάδους εργαζομένων που δεν είχαν 
αγωνιστικές παραδόσεις, όπως αυτός των Μέσων Μαζικής 
Ενημέρωσης. Στον τηλεοπτικό σταθμό «ΑΕΤΕΚ» οι 650 ερ¬ 
γαζόμενοι βρίσκονται τους τελευταίους 5 μήνες σε επίσχε¬ 
ση εργασίας, απαιτώντας δεδουλευμένα 8 έως 12 μηνών. Η 
κατάληψη του σταθμού και της συχνότητας από τους ερ¬ 
γαζόμενους, τους έδωσε τη δυνατότητα να προβάλλουν τα 
δίκαια αιτήματά τους, να καταδείξουν το καθεστώς εργασι¬ 
ακής γαλέρας που επικρατεί στο σύνολο των ΜΜΕ καθώς 
και άλλους εργατικούς αγώνες. Ο εργοδότης Κουρής, ενο¬ 
χλημένος απ’ αυτή την κίνηση των εργαζομένων, προχώρη¬ 
σε στην αντεπίθεση με τη διακοπή του σήματος του σταθ¬ 
μού, διακοπή που βάζει σε κίνδυνο τη διεκδίκηση των δε¬ 
δουλευμένων τους, καθώς έτσι ο σταθμός απειλείται άμε¬ 
σα με την αφαίρεση της άδειάς του. Στην εφημερίδα «Ελευ¬ 
θεροτυπία», όπου η εργοδοσία κατέφυγε στο άρθρο 99, οι 
800 εργαζόμενοι ξεπέρασαν τους δύο μήνες απεργιακών κι¬ 
νητοποιήσεων καθώς είναι απλήρωτοι από τον Αύγουστο 
του 2011 και τους οφείλονται δεδουλευμένα κοντά στα 7 
εκ. ευρώ. Μάλιστα οι εργαζόμενοι μπροστά στην αδιάλλα¬ 
κτη στάση της εργοδοσίας προχώρησαν και στην έκδοση 
δύο απεργιακών φύλλων. 

Παρά τις ελπιδοφόρες διεργασίες που συντελούνται 
στο εργατικό κίνημα, είναι πρώιμο να μιλάμε ακόμη για μια 
«άνοιξη» των εργατικών κινητοποιήσεων αν αυτές δεν ξε- 
περάσουν τα προβλήματα συντονισμού και της πάλης για 
ένα συνολικότερο πρόγραμμα σωτηρίας της εργατικής τά¬ 
ξης. Αν και τα προβλήματα που έχουν να αντιμετωπίσουν 
οι εργαζόμενοι είναι κοινά, οι κινητοποιήσεις τους παρα¬ 
μένουν αποκομμένες η μία από την άλλη, μένοντας «στα 
δικά» τους αιτήματα, με τον αγώνα τους να είναι αποσυν¬ 
δεμένος από την εναντίωση σε συγκυβέρνηση-τρόικα που 
επιτρέπει στους εργοδότες να κάνουν ό,τι θέλουν στους 
χώρους εργασίας. Μεγάλη ευθύνη γι’ αυτές τις δύο σημα¬ 
ντικές αδυναμίες των εργατικών κινητοποιήσεων, έχει η 
συνδικαλιστική γραφειοκρατία της ΓΣΕΕ που από τη μία 
ούτε θέλει ούτε και μπορεί να συντονίσει τους αγώνες αυ¬ 
τούς, αλλά και από την άλλη, τις κρίσιμες στιγμές, όταν δεν 
συνομιλεί με τους βιομήχανους, αρνείται να θέσει ως κε¬ 
ντρικό αίτημα την πτώση της χουντικής κυβέρνησης Πα- 
παδήμου μέσω μιας Γενικής Πολιτικής Απεργίας Διάρκει¬ 
ας, που θα συσπείρωνε όλη την εργατική τάξη σ’ έναν κε¬ 
ντρικό στόχο και θα άνοιγε διεργασίες για την επιβολή λύ¬ 
σεων από την εργατική σκοπιά. 

Αυτό το κενό συντονισμού και προγράμματος πάλης 
πέφτει σήμερα στις πλάτες των συνειδητοποιημένων εργα¬ 
τών και εργατριών. Το προχώρημα της συνείδησης των ερ¬ 
γαζομένων είναι που τρομάζει τους εργοδότες και το πολι¬ 
τικό τους υπηρετικό προσωπικό, που κάνει το Σαμαρά να 
μιλάει πως οι εργατικές κινητοποιήσεις, οι συνδικαλιστές 
και η αριστερά «κλείνουν τις επιχειρήσεις». Το αμέσως προ¬ 
σεχές διάστημα να βάλουμε όλες μας τις δυνάμεις για να 
ξεδιπλωθούν νέες εργατικές κινητοποιήσεις, για να λήξουν 
με νίκη οι ήδη υπάρχουσες, για να αναπτυχθεί ένα μαχητι¬ 
κό ριζοσπαστικό εργατικό κίνημα. 


επίκαιρα... 

ΕΞΩ ΟΙ ΦΑΣΙΣΤΕΣ ΑΠΟ ΤΙΣ ΓΕΙΤΟΝΙΕΣ 

Η οικονομική και κοινωνική τρομοκρατία ενάντια 
στην εργατική τάξη, που προσπαθούν να επιβάλλουν 
μέσω της μαύρης προπαγάνδας των ΜΜΕ οι δοσίλογοι 
της χούντας του κεφαλαίου, στρώνουν το έδαφος για τη 
διευκόλυνση και αποθράσυνση των παρακρατικών και 
φασιστικών συμμοριών όπως η Χρυσή Αυγή. Η φασιστι¬ 
κή αυτή συμμορία το τελευταίο διάστημα όχι μόνο έχει 
αυξήσει τα ρατσιστικά της πογκρόμ ενάντια στους μετα¬ 
νάστες αλλά και έχει προχωρήσει σε θρασύδειλες επιθέ¬ 
σεις ενάντια σε αριστερούς αγωνιστές και οργανώσεις. 

Συγκεκριμένα, επιτέθηκαν σε συναγωνιστές και μέλη 
του ΣΕΚ στον Πειραιά. Πρόκειται για τους Αντώνη Αλ- 
φιέρη και Ελπίδα Καμπάνη, υποψήφιους της δημοτι¬ 
κής παράταξης «Ανταρσία στο Λιμάνι», οι οποίοι δέχτη¬ 
καν επίθεση κατά τη διάρκεια πολιτικής παρέμβασης για 
αντιφασιστικό συλλαλητήριο που οργανώνεται στις 17 
Μάρτη. Συμμορία είκοσι ατόμων τους επιτέθηκε χτυπώ¬ 
ντας τους και καταστρέφοντας το τραπεζάκι τους και 
πολιτικό τους υλικό. 

Τα δολοφονικά αυτά υποκείμενα, αυτή η «ανθρώπινη 
σκόνη», παρόμοιας πάστας με τα μισάνθρωπα ανδρείκε¬ 
λα στη Βουλή που έχουν κάτσει στο σβέρκο της ελληνι¬ 
κής κοινωνίας, πρέπει να τσακιστούν από το εργατικό κί¬ 
νημα. Η επένδυση στο μίσος και στη διαίρεση της εργα¬ 
τικής τάξης, που προωθείται στο κεντρικό πολιτικό σκη¬ 
νικό με την καλλιέργεια του φόβου και της μισαλλοδο¬ 
ξίας, η επιχείρηση νομιμοποίησης τέτοιων χτυπημάτων 
με το πρόσχημα της «τάξης», δεν πρέπει να περάσουν, 
γιατί θα ανοίξουν τον δρόμο για ακόμα μεγαλύτερες επι¬ 
θέσεις ενάντια στο εργατικό κίνημα. Με την εξέγερση 
όλων των «από κάτω» ενάντια στον κοινωνικό κανιβαλι¬ 
σμό που μας επιβάλλουν, αλλά και με την μαχητική μας 
οργάνωση σε γειτονιές, σχολειά και χώρους δουλειάς, 
πρέπει να φράξουμε τον δρόμο σ’ αυτό τον κίνδυνο, να 
κόψουμε σύριζα και να σαρώσουμε αυτή τη δυσωδία. 

ΟΧΙ ΣΤΗΝ ΤΣΙΜΕΝΤΟΠΟΙΗΣΗ ΤΟΥ 
ΜΠΑΡΟΥΤΑΔΙΚΟΥ 

Την Πέμπτη 8 Μάρτη, κάτοικοι του Αιγάλεω, η επι¬ 
τροπή κατοίκων της περιοχής «Πατινάζ», η Λαϊκή Συνέ¬ 
λευση Αιγάλεω μαζί με αλληλέγγυους απο τη Λαϊκή Συ¬ 
νέλευση Περιστεριού και τις γύρω περιοχές απέτρεψαν 
-σε μια πρώτη φάση- ένα έγκλημα υποβάθμισης της πε¬ 
ριοχής του Αιγάλεω. Από το πρωί μπήκαν μπροστά στις 
μπουλντόζες, βάζοντας φρένο στην τσιμεντοποίηση της 
περιοχής του Μπαρουτάδικου. Το Μπαρουτάδικο εί¬ 
ναι περιοχή πολλών στρεμμάτων πράσινου, ίσως το τε¬ 
λευταίο καταφύγιο πρασίνου στις δυτικές συνοικίες της 
Αθήνας. Στα πλαίσια της «αξιοποίησης» (βλ. πλιάτσικο), 
η περιοχή έχει μπει στο στόχαστρο για να ξεπουληθεί, με 
μια σταδιακή μεθόδευση από την δημοτική αρχή. 

Ενώ λίγο καιρό πριν εκπρόσωποι του Δήμου «δια¬ 
βεβαίωναν» σε έντονο ύφος πως το Μπαρουτάδικο δεν 
πρόκειται να τσιμεντοποιηθεί, το τελευταίο διάστημα ο 
δήμος δρομολογεί την κατασκευή πολυόροφου βρεφο¬ 
νηπιακού σταθμού χιλιάδων τετραγωνικών μέτρων στην 
περιοχή, με χρήματα του ΕΣΠΑ της τάξης του 1,5 εκ. 
ευρώ. Αυτό την ίδια στιγμή που όλες οι υπηρεσίες υπο¬ 
λειτουργούν, οι δημοτικοί βρεφονηπιακοί σταθμοί δεν 
έχουν προσωπικό και οδηγούνται στο κλείσιμο. 

Το κτίριο αυτό, δούρειος ίππος στην τσιμεντοποίη¬ 
ση της περιοχής, δεν προορίζεται για να εξυπηρετήσει 
τις πραγματικές και αυξανόμενες ανάγκες των κατοίκων 
για τη φύλαξη των παιδιών τους. Σκοπός του έργου είναι 
μετά την ανέγερσή του να πωληθεί κοψοχρονιά σε ιδι¬ 
ώτες, για να ξεζουμίσουν τις φτωχές λαϊκές οικογένειες 
και να κερδίσει λεφτά ο δήμος. Το έργο αυτό θα λειτουρ¬ 
γήσει ως ντόμινο για τον τεμαχισμό, την τσιμεντοποίη¬ 
ση και ιδιωτικοποίηση όλου του Μπαρουτάδικου. 

Το Μπαρουτάδικο ανήκει στους εργαζόμενους, τα 
φτωχά λαϊκά στρώματα, τη νεολαία του Αιγάλεω, όχι 
στα αρπακτικά και τους αεριτζήδες του κεφαλαίου που 
ζουν με την ληστεία του κοινωνικού πλούτου. Αμεση 
απόσυρση των μηχανημάτων - Ακύρωση στην πράξη 
του έργου. Άμεση ανέγερση νέων βρεφονηπιακών σταθ¬ 
μών - στελέχωση με προσωπικό των ήδη υπαρχόντων, 
αύξηση των κοινωνικών δαπανών. 

ΠΟΛΙΤΙΚΗ 


Εργατική Πάλη 5 


Ταφόπλακα στην Υγεία 


Ο κλάδος της υγείας αποτελούσε 
πάντοτε φιλέτο για τις ορέξεις 
των καπιταλιστών, γι αυτό εδώ 
και αρκετά χρόνια της σκάβουν τον λάκ¬ 
κο με διάφορους τρόπους. Τα νοσοκομεία 
λειτουργούν με μειωμένο προσωπικό (ήδη 
πριν το ξέσπασμα της κρίσης οι ελλείψεις 
έφταναν τις 30.000), χωρίς απαραίτητα 
υλικά για τις νοσηλευτικές πράξεις, με ελ¬ 
λείψεις βασικών υποδομών, με υποχρημα- 
τοδότηση που μεγαλώνει χρόνο με το χρό¬ 
νο κλπ. 

2010 . Με την ένταξη στο ΔΝΤ, νοσο¬ 
κομεία και ασφαλιστικά ταμεία χαρακτηρί¬ 
στηκαν «μόνιμη απειλή» για τον προϋπο¬ 
λογισμό. Μέσω του προγράμματος «Καλ¬ 
λικράτη» στην υγεία, τα νοσοκομεία του 
Ε.Σ.Υ. μπορούν να συγχωνεύονται με Προ¬ 
εδρικά Διατάγματα, ή ακόμα και να καταρ- 
γούνται. Προωθείται ο «εθελοντισμός» 
στην υγεία και την πρόνοια, με την μετα¬ 
φορά στην ευθύνη των δωρεάν εργαζομέ- 
νων-«εθελοντών» ακόμα και της φροντί¬ 
δας των ασθενών. Φέτος ζητήθηκαν από 
το υπουργείο λίστες με ομάδες εθελοντών 
ανά κλινική! 

2011 . Εφαρμόζεται η ολοήμερη λει¬ 
τουργία, το ενιαίο μισθολόγιο, ο περιορι¬ 
σμός των προσλήψεων με το όριο 1 προ¬ 
σλήψεις για κάθε 5 αποχωρήσεις. Το Μνη¬ 
μόνιο I επιτάσσει: Μείωση στις καθαρές 
λειτουργικές δαπάνες των νοσοκομείων 
μέσω της πλήρους εφαρμογής των συγ- 
χρηματοδοτήσεων. Τουλάχιστον το 50% 
του όγκου των φαρμάκων που χρησιμο¬ 
ποιούνται από τα δημόσια νοσοκομεία θα 
αποτελούνται από γενόσημα φάρμακα και 
από φάρμακα των οποίων έχει λήξει η πα¬ 


τέντα, καθιστώντας υποχρεωτική την προ¬ 
μήθεια φαρμακευτικών σκευασμάτων απ’ 
όλα τα δημόσια νοσοκομεία με κριτήριο 
την δραστική ουσία. Δημιουργία του ΕΟ- 
ΠΥΥ (Εθνικός Οργανισμός Παροχής Υπη¬ 
ρεσιών Υγείας), που χρηματοδοτείται μό¬ 
λις με το 0,6% του ΑΕΠ (όταν μόνο για 
το ΙΚΑ παρέχονταν το 1% του ΑΕΠ). Δι¬ 
ατήρηση των δημόσιων δαπανών για την 
Υγεία κάτω από 6% του ΑΕΠ κα. 

Για το 2012 το Μνημόνιο II προβλέπει: 

- Από τα 132 νοσοκομεία πανελλαδικά θα 
απομείνουν τα 82 και θα κλείσουν τα 50, 
με επακόλουθο την κατάργηση πολλών 
οργανικών θέσεων (Τρόικα και κυβέρνηση 
έχουν αποφασίσει 150.000 απολύσεις στο 
Δημόσιο έως το 2015 και 15.000 μέσα στο 
2012!) και την δραματική επιδείνωση των 
παρεχόμενων υπηρεσιών υγείας. 

- Πέρα από τις μειώσεις μισθών μέσω του 
Ενιαίου Μισθολογίου, μειώνεται η χρημα¬ 
τοδότηση των εφημεριών στο 60% των βα¬ 
σικών αποδοχών και το Ειδικό μισθολόγιο 
των γιατρών κατά 20%. 

- Ο επίτροπος που θα διαχειρίζεται τον Ει¬ 
δικό Λογαριασμό με τα χρήματα των δα¬ 
νείων και όλων των εσόδων του ελληνικού 
δημοσίου, πρώτα θα ξεχρεώνει τα δανεικά 
και τα τοκοχρεολύσια, και αν περισσέψουν 
τίποτε ψίχουλα θα πηγαίνουν στις κρατι¬ 
κές υπηρεσίες. Αυτό ουσιαστικά σημαίνει 
την κατάργηση της χρηματοδότησης της 
Υγείας από τον προϋπολογισμό, ανοίγο- 
ντας έτσι τον δρόμο για το ξεπούλημα των 
νοσοκομείων σε ιδιώτες. 

- Μείωση της φαρμακευτικής δαπάνης 
κατά 2 δις ευρώ μέσα σε ένα χρόνο, προώ¬ 
θηση γενόσημων/φαρμάκων φασόν, αφού 


οι γιατροί θα συνταγογραφούν την δρα¬ 
στική ουσία και ο φαρμακοποιός θα επιλέ¬ 
γει το φτηνότερο φάρμακο για τον ασφα¬ 
λισμένο. Σύμφωνα με το υπουργείο Υγείας, 
σε κάθε ασφαλισμένο αντιστοιχεί ένα πο- 
σό-πλαφόν των 23 ευρώ το μήνα για φάρ¬ 
μακα, που αν το ξεπερνά θα πρέπει να πλη¬ 
ρώσει από την τσέπη του. 

- Για τα Ασφαλιστικά Ταμεία, το Κού¬ 
ρεμα κατά 50% σημαίνει ότι τα αποθεμα- 
τικά τους, περίπου 26 δις ευρώ που έχουν 
σε ομόλογα, θα μειωθεί στα 13 δις ευρώ, 
απώλεια που, αντίθετα με τις απώλειες των 
τραπεζών, δεν θα αναπληρωθεί, οπότε κα¬ 
ταλαβαίνει κανείς ότι τα Ασφαλιστικά Τα¬ 
μεία αναπόφευκτα θα κλείσουν. 

Όταν η Υγεία αντιμετωπίζεται σαν 
εμπόρευμα προς πώληση και όχι ως κοι¬ 
νωνικό αγαθό που πρέπει να είναι, θα γί¬ 
νει προνόμιο μιας χούφτας πλουσίων, ενώ 
οι εργαζόμενοι και τα φτωχά λαϊκά στρώ¬ 
ματα δεν θα έχουν πρόσβαση σε αυτήν. Εί¬ 
ναι προφανές πως με την ιδιωτικοποοίη- 
ση της Υγείας, ο εργαζόμενος -ασφαλισμέ¬ 
νος ή ανασφάλιστος- θα πρέπει να πλη¬ 
ρώνει αδρά για τα πάντα, ενώ οι εργαζό¬ 
μενοι στον κλάδο θα χάσουν όλες τις κα¬ 
τακτήσεις τους (μισθοί, επιδόματα, ασφα- 
λιστικά-συνταξιοδοτικά δικαιώματα, ωρά¬ 
ρια κλπ).. 

Οι αγώνες που βρίσκονται σε εξέλιξη 
στον χώρο της υγείας ανοίγουν τον δρό¬ 
μο για να διεκδικήσουμε πραγματικά Δη¬ 
μόσια και δωρεάν Υγεία, προσανατολισμέ¬ 
νη στις κοινωνικές ανάγκες των εργαζομέ¬ 
νων, των νεολαίων και των φτωχών λαϊκών 
στρωμάτων. 

■ Γεωργία Β. 


Τίτλοι τέλους για ΟΕΚ και ΟΕΕ 


Σ τις 28 Φλεβάρη το Υπουργικό Συμ¬ 
βούλιο αποφάσισε την άμεση νο¬ 
μοθέτηση της κατάργησης του Ορ¬ 
γανισμού Εργατικής Εστίας (ΟΕΕ) και του 
Οργανισμού Εργατικής Κατοικίας (ΟΕΚ). 

Μια πρόχειρη ματιά στο θέμα μπορεί να 
δίνει την εντύπωση ότι δεν καταργούνται 
οι θέσεις εργασίας, ούτε οι παροχές προς 
τους ασφαλισμένους, αλλά όλα μεταφέρο- 
νται στον ΟΑΕΔ. Αυτή την ερμηνεία προ¬ 
σπαθεί να καλλιεργήσει η κυβέρνηση και 
ιδιαίτερα ο Κουτρουμάνης. Πράγματι, με- 
ταφέρονται στον ΟΑΕΔ οι υπάλληλοι των 
ΟΕΚ και ΟΕΕ, η περιουσία των οργανισμών 
καθώς και οι όποιες παροχές πρόκειται να 
συνεχίσουν να δίνονται στους ασφαλισμέ¬ 
νους. Όμως, σύμφωνα με την απόφαση 
του Υπουργικού Συμβουλίου ξεκαθαρίζε¬ 
ται ότι: «.. ..Νέα προγράμματα και παροχές 
δεν αναλαμβάνονται από τον ΟΑΕΔ, εκτός 
από τη συνέχιση της λειτουργίας των βρε¬ 
φονηπιακών σταθμών (καθώς και τη συ¬ 
ντήρησή τους) και των εν εξελίξει υφιστά¬ 
μενων συμβατικών υποχρεώσεων ή παρο¬ 
χών στο πλαίσιο υλοποίησης προγραμμά¬ 
των ή σκοπών των δύο καταργούμενων ορ¬ 
γανισμών». 

Η κυβέρνηση καταργώντας τον ΟΕΚ 
βάζει τέλος: Στο κατασκευαστικό πρό¬ 
γραμμα του ΟΕΚ. Στο πρόγραμμα επιδό¬ 
τησης ενοικίου. Στη χορήγηση άτοκων δα¬ 
νείων από κεφάλαια του ΟΕΚ για πολύτε¬ 
κνους και άλλες κατηγορίες εργαζομένων. 
Στα άτοκα δάνεια για την αποπεράτωση και 
επισκευή κατοικιών, που παρέχονταν από 
κεφάλαια του ΟΕΚ. Είναι χαρακτηριστικό 
ότι στα 55 χρόνια λειτουργίας του, ο ΟΕΚ 
έχει στεγάσει 700.000 οικογένειες με διάφο¬ 


ρες μορφές στεγαστικής συνδρομής. Έχει 
κατασκευάσει 50.000 κατοικίες και παρέχει 
επιδότηση ενοικίου σε 120.000 οικογένειες 
και 10.000 δάνεια ανά έτος για αγορά και 
επισκευή κατοικίας. 

Η κατάργηση του ΟΕΚ αποτελεί τερά¬ 
στιο χτύπημα στο δικαίωμα στην εργατική 
κατοικία. Αυτή τη στιγμή βρίσκονται υπό 
ανέγερση 20 οικισμοί πανελλαδικά, που συ¬ 
νολικά περιλαμβάνουν 1.300 κατοικίες. Σε 
πολλές περιπτώσεις έχει ήδη διενεργηθεί η 
κλήρωση και οι δικαιούχοι περιμένουν να 
εγκατασταθούν στα σπίτια τους, ενώ δεν 
έχουν κληρωθεί άλλοι 3 οικισμοί 300 κατοι¬ 
κιών. Παράλληλα, έχει ολοκληρωθεί η με¬ 
λέτη και βρίσκονται υπό δημοπράτηση 4 οι¬ 
κισμοί 80 κατοικιών. Συνολικά 1.600 φτωχές 
οικογένειες θα περιμένουν μάταια να στε¬ 
γαστούν. 

Άγνωστη παραμένει η τύχη της επιδό¬ 
τησης του επιτοκίου των δανείων που χορη¬ 
γήθηκαν από τράπεζες. Συνολικά, έχει επι¬ 
δοτηθεί το επιτόκιο σε 83.000 δάνεια και εί¬ 
ναι ζήτημα αν θα έχουν οι δικαιούχοι τη δυ¬ 
νατότητα να τα αποπληρώσουν όταν δια¬ 
κοπεί η επιδότηση. Ήδη ένα μεγάλο τμή¬ 
μα των επιδοτούμενων αδυνατούν να κα¬ 
ταβάλλουν τις δόσεις τους. Ανάλογη είναι 
η μοίρα και του προγράμματος επιδότησης 
ενοικίου για 58.000 οικογένειες που έχουν 
κάνει αίτηση. 

Η κατάργηση του ΟΕΕ βάζει τέλος: 

Στις συνεισφορές των εργαζομένων στα 
συνδικάτα (παρόλο που αυτές χρησιμοποι¬ 
ούνταν από το κράτος για να επιδοτεί δι¬ 
κούς του συνδικαλιστές και από τη συνδι¬ 
καλιστική γραφειοκρατία για να διατηρεί 
τα προνόμιά της). Στα δελτία Κοινωνικού 


Τουρισμού για πάνω από 500.000 δικαιού¬ 
χους. Στα εκδρομικά προγράμματα και σε 
4 εκατομμύρια διανυκτερεύσεις εργαζομέ¬ 
νων και συνταξιούχων. Κατ’ επέκταση, θα 
τεθεί θέμα επιβίωσης για 2.700 ξενοδοχει¬ 
ακές μονάδες και 3.000 επισιτιστικές επι¬ 
χειρήσεις και τους χιλιάδες εργαζομένους 
τους. Καταργούνται επίσης τα δελτία αγο¬ 
ράς βιβλίων και θεάτρου. Επίσης, κλείνουν 
25 βρεφονηπιακοί σταθμοί, που φιλοξενούν 
2.000 παιδιά και παρέχουν δωρεάν εκπαί¬ 
δευση και διατροφή. 

Είναι σημαντικό να ξεκαθαριστεί ότι τις 
όποιες παροχές από αυτούς τους οργανι¬ 
σμούς, όλες μα όλες οι μεταπολεμικές κυ¬ 
βερνήσεις τις κρατούσαν σε πολύ χαμηλά 
επίπεδα και ταυτόχρονα έβαζαν αρκετές 
προϋποθέσεις για τη χορήγησή τους — ου¬ 
σιαστικά δε δίνονταν σε όλους όσους τις εί¬ 
χαν ανάγκη. Επίσης, για όλες αυτές τις πα¬ 
ροχές πλήρωναν αποκλειστικά οι ίδιοι οι 
εργαζόμενοι. Το κράτος και οι εργοδότες 
δεν έδωσαν ποτέ έστω και μια δεκάρα τσα¬ 
κιστή σε αυτούς τους οργανισμούς. 

Με βάση λοιπόν το Μνημόνιο 2, για 
την κυβέρνηση Παπαδήμου, την τρόικα και 
τους τοκογλύφους-δανειστές, αυτές οι ανα¬ 
γκαίες κοινωνικές δαπάνες δεν αποτελούν 
προτεραιότητα, γιατί απόλυτη και μοναδι¬ 
κή προτεραιότητά τους είναι η εξυπηρέτηση 
του χρέους, δηλαδή το να σωθούν τα κέρδη 
τους. Το ΙΚΑ θα γλιτώσει τα 4 δις που χρω¬ 
στά σε αυτούς τους οργανισμούς, το κρά¬ 
τος θα αρπάξει την περιουσία τους, είτε κι¬ 
νητή είτε ακίνητη (περίπου 15 δις) και οι ερ¬ 
γοδότες θα μειώσουν τους μισθούς κατά 
3% λόγω μείωσης των ασφαλιστικών ει¬ 
σφορών!!! 


Κινητοποιήσεις στην Υγεία 
Αυτοδιαχείριση στο Κιλκίς 

Οι πολιτικές των προηγούμενων κυβερ¬ 
νήσεων, οι συνταγές του ΔΝΤ και τώρα το 
κούρεμα έφτασαν στην απόγνωση τους 
ασφαλισμένους, τους γιατρούς, τους φαρ¬ 
μακοποιούς, τα Ασφαλιστικά Ταμεία, όλο 
τον κλάδο της Δημόσιας Υγείας. 

Οι φαρμακοποιοί βρίσκονται σε απερ- 
γιακές κινητοποιήσεις από την αρχή του 
χρόνου, ενώ από την 1 η Ιανουάριου στα¬ 
μάτησαν να χορηγούν φάρμακα με πίστω¬ 
ση σε ορισμένα ταμεία, διαμαρτυρόμενοι 
για την νέα μείωση του ποσοστού κέρδους 
τους στο 15%. Στο ίδιο κλίμα και οι νοσο¬ 
κομειακοί γιατροί, οι γιατροί του ΙΚΑ και 
οι ελευθεροεπαγγελματίες γιατροί, με την 
κήρυξη επαναλαμβανόμενων απεργιακών 
κινητοποιήσεων ενάντια στον κατακερμα¬ 
τισμό της δημόσιας υγείας και την απελευ¬ 
θέρωση του επαγγέλματος τους. 

Αξίζει να σταθούμε στο δημόσιο νο¬ 
σοκομείο στο Κιλκίς, όπου η πλειοψηφία 
των εργαζόμενων προχώρησαν σε επίσχε¬ 
ση εργασίας εξυπηρετώντας μόνο έκτακτα 
περιστατικά, κατέλαβαν και αυτοδιαχει- 
ρίζονται το νοσοκομείο απαιτώντας την 
άμεση πληρωμή των δεδουλευμένων τους 
και την επάνοδο των αποδοχών τους στα 
προ-Τρόικας επίπεδα. Σε ανακοίνωση της 
Γενικής τους Συνέλευσης, οι εργαζόμενοι 
αναφέρουν: 

«Το Γ. Ν. Κιλκίς, πλέον θα αυτοδιοικεί- 
ται και το μόνο αρμόδιο όργανο λήψης απο¬ 
φάσεων διοικητικού περιεχομένου θα είναι 
η Γενική Συνέλευση των εργαζομένων σε 
αυτό {..} Ωστόσο, με πλήρη συναίσθηση της 
κοινωνικής μας αποστολής και των ηθικών 
δεσμεύσεων που σχετίζονται με το λειτούρ¬ 
γημά μας, θα προστατεύσουμε την υγεία 
των πολιτών που προσέρχονται στο νοσο¬ 
κομείο, παρέχοντας δωρεάν περίθαλψη σε 
όσους τη χρειάζονται, εξυπηρετώντας και 
καλώντας παράλληλα την κυβέρνηση να 
αναλάβει επιτέλους τις ευθύνες της, υπερ- 
βαίνοντας έστω και την τελευταία ώρα την 
άμετρη κοινωνική της αναλγησία.Η γενική 
συνέλευση όλων των εργαζομένων θα γί¬ 
νεται καθημερινά και θα είναι το κυρίαρχο 
όργανο για την λήψη οποιασδήποτε από¬ 
φασης αφορά τους εργαζόμενους και την 
λειτουργία του νοσοκομείου, με σκοπό τον 
καθορισμό των διαδικασιών που απαιτού¬ 
νται για να υλοποιηθεί με τον πιο αποτελε¬ 
σματικό τρόπο, η κατάληψη των διοικητι¬ 
κών υπηρεσιών και να εφαρμοστεί με επι¬ 
τυχία το αυτοδιοίκητο του ιδρύματος.» 

Σε κατάληψη του Υπουργείου Υγεί¬ 
ας από τις 9 Φλεβάρη και για 15 ημέρες 
προχώρησαν οι εργαζόμενοι στην Ψυχι¬ 
κή Υγεία και στην Ειδική Αγωγή, απαι¬ 
τώντας μεταξύ άλλων την αναστολή των 
περικοπών 55% στους μισθούς τους, την 
επαναπρόσληψη των απολυμένων και το 
πάγωμα των απολύσεων. Η κατάληψη κο- 
ρυφώθηκε με την κήρυξη 48ωρης απεργί¬ 
ας στις 22 και 23 Φλεβάρη, όπου και έληξε. 

Το πύκνωμα των κινητοποιήσεων και 
η χρήση μορφών πάλης όπως η κατάλη¬ 
ψη δείχνει μία πρώτη ριζοσπαστικοποί- 
ηση της συνείδησης των εργαζομένων, 
που τους εξοπλίζει με εμπειρία και γνώση, 
αλλά ταυτόχρονα η κατάληξη αυτών των 
αγώνων δείχνει πως κανένας κλάδος δεν 
μπορεί να αντισταθεί μόνος. Χρειάζεται 
συντονισμός και ενότητα του συνόλου της 
εργατικής τάξης για να μπορέσει να νική¬ 
σει την λαίλαπα των Μνημονίων. 

























6 Εργατική Πάλη 


ΠΟΛΙΤΙΚΗ 


Μάρτιος 2012 


ΝΔ: Στη δίνη ιης κατάρρευσης των αστικών κομμάτων 


Η προσπάθεια της ΝΔ ν’ ανασυ¬ 
γκροτηθεί υπό την αρχηγία Σα¬ 
μαρά, μετά την τελευταία μεγά¬ 
λη εκλογική της ήττα, αναμφισβή¬ 
τητα είχε κατορθώσει κάποια πράγματα. Ο 
«αντιμνημονιακός» λόγος διατήρησε τη συ¬ 
νοχή της βάσης, συσπειρώνοντας συντηρητι¬ 
κές φτωχές λαϊκές μάζες, εγείροντας αντανα¬ 
κλαστικά απέναντι στην «υποταγή στους ξέ¬ 
νους» αλλά και διατηρώντας την ενότητα της 
ηγεσίας. Όταν διεγράφη η Μπακογιάννη, οι δι¬ 
αρροές ήταν ελάχιστες και το κόμμα διατήρησε 
πάνω από 20% στις δημοσκοπήσεις (μοναδικό 
ποσοστό σήμερα). 

Η κατάρρευση του ΠΑΣΟΚ και η άρον- 
άρον αποπομπή του Παπανδρέου, εμφάνι¬ 
ζε τη ΝΔ σαν μοναδική διάδοχο. Όμως, αντί 
να προσφύγουν σε εκλογές, ώστε με μια σχε¬ 
τικά ισχυρή κυβέρνηση (έστω συνεργασίας 
ΝΔ-ΠΑΣΟΚ) να προχωρήσουν στο Μνημό¬ 
νιο II, όλα τα επιτελεία -και κυρίως τα ευρω¬ 
παϊκά- προτίμησαν να επιβάλουν τη δικτατο¬ 
ρία του Παπαδήμου καίγοντας όλα τα μεταπο¬ 
λιτευτικά χαρτιά του ελληνικού αστισμού. Δύο 
είναι οι λόγοι γι’ αυτή την μυωπική πολιτική: 

Α) Η πλήρης υποταγή σε δανειστές και 
τράπεζες («αγορές»), τα συμφέροντα των 
οποίων υπερασπίζονται σε βάρος ολόκληρων 
λαών, χωρών αλλά και κομματιών του «παρα¬ 
γωγικού» κεφαλαίου. Αυτό συνοδεύεται από 
τυφλή προσήλωση στην πολιτική, οικονομι¬ 
κή και κοινωνική «κινεζοποίηση» του ευρωπα¬ 
ϊκού προλεταριάτου σαν απάντηση στον αντα¬ 
γωνισμό με Κίνα, Ινδία κλπ. Ότι αυτή η πολιτι¬ 
κή αποτελεί στρατηγική επιλογή για ν’ αντιμε¬ 
τωπιστεί η επιταχυνόμενη μετατόπιση του κέ¬ 
ντρου βάρους προς την Ασία, δείχνει την απί¬ 
στευτη κενότητα του ευρωπαϊκού αστισμού 


αλλά και το μέγεθος του κινδύνου που αντι¬ 
προσωπεύει για την εργατική τάξη. 

Β) Η μεγάλη κρίση του ελλ. καπιταλισμού, 
στην οικονομία (η έλλειψη παραγωγικών το¬ 
μέων και επενδύσεων είναι τόσο μεγάλη, που 
είναι δύσκολο να επανακινηθεί καπιταλιστικά 
η οικονομία, ακόμη κι αν κάποιο αστικό επιτε¬ 
λείο αρνούνταν να πληρώσει το χρέος για κά¬ 
ποιο διάστημα, όπως στην Αργεντινή) και κυ¬ 
ρίως στην πολιτική. Πλήρης ανικανότητα των 
κομματικών επιτελείων. Καιροσκοπισμός των 
Σαμαρά - Καρατζαφέρη, που πήδηξαν μέσα 
σ’ ελάχιστες μέρες από το «Μνημονιακό» στο 
«Αντιμνημονιακό» στρατόπεδο και το αντί¬ 
θετο. Παντελής αδυναμία της άρχουσας τά¬ 
ξης να αυτοπροσδιοριστεί έξω από τον πλήρη 
έλεγχο και την καθοδήγηση της ΕΕ (γι’ αυτό 
είναι έτοιμη να δεχτεί και τον Επίτροπο). Έλ¬ 
λειψη εμπιστοσύνης της σε κάθε κρατική δομή 
-αφού αυτή η ίδια τις διέλυσε-, πράγμα που 
καθιστά αδύνατη την χρήση του κράτους σαν 
ατμομηχανή. Πλήρης αποστασιοποίηση από 
τις μάζες, σπάσιμο της συμμαχίας με τα μικρο¬ 
αστικά και μεσαία στρώματα, περιχαράκωση 
γύρω από τους κατασταλτικούς μηχανισμούς. 
Ήταν αδύνατο να κρατηθεί η ΝΔ ανάμεσα σε 
τέτοιες μυλόπετρες της Ιστορίας. 

Μια μέρα πριν την ψήφιση του Μνημονί¬ 
ου II, η Κοινοβουλετυική Ομάδα αναβλήθηκε, 
γιατί η ΔΑΚΕ και τοπικές των λεκανοπεδίων 
διοργάνωσαν μαζική κινητοποίηση έξω από τα 
γραφεία του κόμματος! Η ΔΑΚΕ, σε μήνυμα 
προς τους βουλευτές, χαρακτηρίζει «γενίτσα¬ 
ρους» τους Παπαδήμο, Παπανδρέου, Σαμαρά 
και ζητεί να δικαστούν για «εσχάτη προδοσία». 
21 βουλευτές της ΝΔ δεν ψήφισαν το Μνημό¬ 
νιο II. Μαζί με τις διαρροές του ΠΑΣΟΚ, συμ¬ 
βολίζουν το συντριπτικό κάταγμα που υπέστη 


το σύστημα της Μεταπολίτευσης την 12η Φε¬ 
βρουάριου. 

Το επιτελείο Σαμαρά πίστευε ότι οι δια- 
φωνούντες δεν θα ξεπερνούσαν τους 3 έως 5 
(Ο,αποδεικνύοντας τουλάχιστον έλλειμμα επι¬ 
κοινωνίας μεταξύ ΚΟ και ηγεσίας. Παρόλα 
αυτά διέγραψε τους 21 και από την ΚΟ και από 
το κόμμα, για να προλάβει ευρύτερες διαρρο¬ 
ές. Ωστόσο η δυσαρέσκεια μεγάλωσε, τροφο¬ 
δοτώντας δηλώσεις του τύπου: «Εγώ δεν έρι¬ 
ξα κυβέρνηση, ούτε εγκατέλειψα κόμμα, με δι¬ 
έγραψαν γιατί έλεγα την Κυριακή αυτό που 
λέγαμε μέχρι το Σάββατο!», «Χωρίς έγκριση 
από τον λαό η ΝΔ κινδυνεύει να έχει την τύχη 
του ΠΑΣΟΚ», «Η διαγραφή απελευθέρωσε 
και ηθικά τους βουλευτές για τις μελλοντικές 
τους πράξεις... στην αναζήτηση συνθηκών για 
την συγκρότηση νέου πολιτικού σχηματισμού, 
οδηγούμενοι από την ακραία συμπεριφορά της 
ηγεσίας». 

Έτσι, η ΝΔ μένει σ’ ολόκληρες περιφέρειες 
χωρίς εκπροσώπηση, όπως στις Σέρρες, γεννέ- 
τειρα του ιδρυτή της Καραμανλή. Οι μεταγρα¬ 
φές των Γεωργιάδη και Βορίδη από το ΛΑΟΣ 
δεν αντισταθμίζουν τις απώλειες, ενώ αναμφι¬ 
σβήτητα ενισχύουν το «δεξιό» προφίλ σε σχέ¬ 
ση με το «κεντρώο», που προσπαθεί να προ- 
σελκύσει ψηφοφόρους από το ΠΑΣΟΚ. 

Στον χώρο της «Δεξιάς» έχουμε πια τρία 
«αντιμνημονιακά» κόμματα: Το ΛΑΟΣ, που 
διεμβολίζεται από την ΧΡΥΣΗ ΑΥΓΗ από τα 
δεξιά [ο Καρατζαφέρης εξήγησε την κωλο- 
τούμπα του με τον μπαμπούλα της Αριστε¬ 
ρός: «Δεν θα επιτρέψω το σύνολο των αντι- 
μνημονιακών πολιτών να στραφεί στα Αριστε¬ 
ρά, απαιτείται ο ΛΑΟΣ να διατηρήσει τις δυνά¬ 
μεις του, ώστε να είναι πυλώνας σταθερότητας 
στην επόμενη Βουλή»!] - τη ΝΔ, που προσπα¬ 


θεί να εκφράσει τη «ρεαλιστική» κυρίαρχη πο¬ 
λιτική - και τους ΑΝΕΞΑΡΤΗΤΟΥΣ ΕΛΛΗ¬ 
ΝΕΣ του Π. Καμμένου, όπου ήδη συμμετέχει ο 
πρ. βουλευτής και γραμματέας συνδικαλισμού 
της ΝΔ Γ. Μανώλης. Ο Καμμένος βρίσκεται σε 
συνεννόηση με κάποιους από τους 21, αλλά 
και με την ΕΛΑΔΑ των Μ. Θεοδωράκη - Μ. 
Γλέζου, στα πλαίσια μιας Ελλάδας «ανεξάρτη¬ 
της και όχι υπό γερμανική διοίκηση». 

Το παζλ κλείνει -προς στιγμήν- η ΔΗΜΟ¬ 
ΚΡΑΤΙΚΗ ΣΥΜΜΑΧΙΑ της Ντάρας, χωρίς 
ιδιαίτερη τύχη λόγω μνημονιακής τοτοποθέ- 
τησης. Τέλος, οι 21 επιχειρούν να βρουν μια 
κοινής αποδοχής «εξωπολιτική» ηγεσία για 
έναν νέο πολιτικό φορέα. 

Ο Σαμαράς κάλεσε τους βουλευτές να επι¬ 
στρέφουν ψηφίζοντας τους Εφαρμοστικούς 
Νόμους. Αν και κάποιοι το έκαναν, ωστόσο οι 
διαρροές προς τ’ άλλα κόμματα που υπάρχουν 
ή θα φτιαχτούν θα είναι αθρόες. Μπορεί ο ίδιος 
να έγινε ένας απλός συνομιλητής των Ευρω¬ 
παίων, αλλά στο εσωτερικό λίγα επιχειρήματα 
του έχουν μείνει: Ο εκφοβισμός ότι οι επόμε¬ 
νες εκλογές θα κρίνουν αν η Ελλάδα παραμεί- 
νει σε ΕΕ και Ευρωζώνη ή θα γίνει Συρία! Επι¬ 
θέσεις της μορφής «Η αριστερά είναι ο κύριος 
υπαίτιος της ενοχοποίησης της επιχειρηματι¬ 
κότητας στην Ελλάδα»! Ψέματα περί ανάπτυ¬ 
ξης μετά το Μνημόνιο II. 

Ουσιαστικά, η έλλειψη κάθε επιχειρήμα¬ 
τος και δεσμού με τις μάζες οδηγεί στην φετι- 
χοποίηση της ΕΕ και στην εξύμνιση της φτώ¬ 
χειας, της εξαθλίωσης και της ταπείνωσης σαν 
μέσα για να πετύχουμε τους «εθνικούς» στό¬ 
χους. Στην πράξη, ΝΔ και ΠΑΣΟΚ ελπίζουν 
στις εκλογές να έχουν μαζί πλειοψηφία στην 
Βουλή, προκειμένου ν’ αποφύγουν να εντά¬ 
ξουν στο παιχνίδι και κομμάτια της Αριστερός 
με απρόβλεπτες εξελίξεις! 

■ Κώστας Δίκαιος 




: Ένα κόμμα... κομμάτια 


Σ ε παραπαίουσα κατάσταση, το 
ΠΑΣΟΚ μπαίνει στη διαδικασία 
για την ανάδειξη νέου αρχηγού. 
Την Κυριακή 11 Μαρτίου, δεύτε¬ 
ρη μέρα των εργασιών της Εθνικής Συνδιάσκε¬ 
ψης, υποβλήθηκαν οι υποψηφιότητες Βενιζέ- 
λου και Παπουτσή και η εκλογή θα πραγματο¬ 
ποιηθεί στις 18 Μαρτίου. Ωστόσο, η όλη διαδι¬ 
κασία κινδυνεύει με μεγάλο φιάσκο. Δεκάδες 
τοπικές οργανώσεις του κόμματος έχουν ενη¬ 
μερώσει την Ιπποκράτους ότι αδυνατούν να 
ανταποκριθούν στις εκλογικές απαιτήσεις, είτε 
λόγω εξόδων και οργάνωσης 1 , είτε λόγω απρο¬ 
θυμίας του κόσμου να συμμετάσχει στη διαδι¬ 
κασία. Αυτό που φοβούνται όμως περισσότερο 
είναι ότι θα σημειωθούν επεισόδια από πρώην 
ψηφοφόρους του ΠΑΣΟΚ ή γενικότερα πολί¬ 
τες. Η αποτυχία της διαδικασίας εκλογής αρ¬ 
χηγού απειλεί να επιταχύνει τα φαινόμενα δι¬ 
άλυσης μέσα στο κόμμα και φυσικά να συρρι¬ 
κνώσει ακόμη περισσότερο το έτσι κι αλλιώς 
ισοπεδωμένο εκλογικό ποσοστό 2 . Γι’ αυτό επι- 
χειρήθηκε μέχρι την τελευταία στιγμή να απο¬ 
φευχθεί η εκλογή του νέου αρχηγού από την 
βάση, κι αφού αυτό δεν στάθηκε εφικτό τώρα 
προσανατολίζονται σε μια διακριτική, «βου¬ 
βή» διαδικασία εκλογής με το στήσιμο καλπών 
στους παλιούς καποδιστριακούς δήμους ή στα 
δημοτικά διαμερίσματα στις μεγάλες πόλεις. 

Φαβορί το «καμμένο χαρτί» Βενιζέλου 

Πιθανότερος διάδοχος του Γ. Παπανδρέου 
φιγουράρει ο Ευ. Βενιζέλος. Αν και εδώ και και¬ 
ρό δρομολογεί την συλλογή υπογραφών στή¬ 
ριξής του, δεν ανακοίνωσε την υποψηφιότητά 
του παρά μόνο την τελευταία στιγμή, αμέσως 
μετά την ολοκλήρωση του ΡδΙ, σε μια προσπά¬ 
θεια να πιστωθεί την «επιτυχία». Αρκετοί βου¬ 
λευτές, μέλη του Εθνικού Συμβουλίου και με¬ 
γάλος αριθμός υπουργών εκτιμάται ότι θα δώ¬ 
σει την στήριξή του στην υποψηφιότητα Βε¬ 


νιζέλου, μεταξύ των οποίων η πρώην υπ. Παι¬ 
δείας Άννα Διαμαντοπούλου. Ωστόσο, με τον 
πρωταγωνιστικό ρόλο του ως υπουργός Οι¬ 
κονομικών στη χουντική συγκυβέρνηση Πα- 
παδήμ(ι)ου και την λυσσασμένη υπεράσπιση 
από μεριάς του των πιο βάναυσων αντεργατι- 
κών μέτρων, ο Βενιζέλος έχει κερδίσει δικαίως 
τον τίτλο ενός από τους πιο λαομίσητους πο¬ 
λιτικούς της Μεταπολίτευσης. Παρά το πολι¬ 
τικό λίφτινγκ που επιχειρείται να του κάνουν 
με θριαμβολογίες περί «κουρέματος», πρόκει¬ 
ται για καμμένο χαρτί αφού οι εργαζόμενοι και 
τα φτωχά λαϊκά στρώματα βλέπουν στο πρό¬ 
σωπό του έναν από τους βασικούς υπεύθυνους 
για την καθημερινή τους χρεοκοπία. 

Θλιβερή και η παρουσία του Μιχ. Χρυσο- 
χοΐδη, τις κωλοτούμπες του οποίου θα ζηλεύ¬ 
ει ακόμη κι ο Καρατζαφέρης: από τις αρχηγι- 
κού τύπου δηλώσεις πριν από 3 περίπου μήνες 
ότι θα διεκδικούσε την προεδρία του κόμμα¬ 
τος 3 έφτασε σήμερα να δηλώνει στήριξη στον 
Ευ. Βενιζέλο, αφού στο μεταξύ για ένα φεγγάρι 
φλέρταρε με τη δημιουργία δικού του κόμμα¬ 
τος, ακόμη και με την μεταγραφή του στη ΝΔ! 

Ο αντίπαλος-ρέπλικα 

Η αιφνίδια ανακοίνωση ήδη από την 1η 
Μαρτίου της απόφασης του Χρ. Παπουτσή να 
διεκδικήσει την αρχηγία του κόμματος προκά- 
λεσε αντιδράσεις, αφού με την κίνησή του ο 
τέως υπ. Προστασίας του Πολίτη ανέτρεψε τις 
σταλινικού τύπου μεθοδεύσεις από την πλευ¬ 
ρά Βενιζέλου για «εκλογές με μία μόνο υπο¬ 
ψηφιότητα», ώστε να φιμωθούν οι εσωκομμα¬ 
τικές διαφωνίες. Στην ανακοίνωσή του αναφέ- 
ρεται σε ένα «δημοκρατικό ΠΑΣΟΚ, βασικό 
πυλώνα του κεντρώου χώρου και της Αριστε¬ 
ρός, για να αλλάξει η σημερινή συντηρητική, 
αδιέξοδη και νεοφιλελεύθερη πολιτική της ΕΕ, 
για την κατοχύρωση των συμφερόντων του 
λαού». Πρόκειται φυσικά για κενολογίες και 


αποτυχημένα φτιασιδώματα της ίδιας αστικής 
νεοφιλελεύθερης συνταγής, αφού στο δια ταύ- 
τα υπεραμύνεται κι αυτός των «απαραίτητων 
μεταρρυθμίσεων» και της «αταλάντευτης ευ¬ 
ρωπαϊκής πορείας της χώρας». 

1, 2, 3, πολλά ΠΑΣΟΚ 

Η ψήφιση του Μνημονίου II και η γιγαντι- 
αία διαδήλωση της 12ης Φλεβάρη κόστισε στο 
ΠΑΣΟΚ τη διαγραφή 22 βουλευτών (από τους 
45 συνολικά διαγραφέντες), ενώ οι 9 βουλευ¬ 
τές ψήφισαν επί της αρχής, αλλά καταψήφισαν 
επί των άρθρων ή δεν παρέστησαν στην ψηφο¬ 
φορία. Ουσιαστικά το ΠΑΣΟΚ μπήκε σε μια 
φάση θρυμματισμού και παρατεταμένης απο¬ 
σύνθεσης, ανοίγοντας τον δρόμο για την δη¬ 
μιουργία νέων κομμάτων που θα επιχειρήσουν 
να καλύψουν τον κεντροαριστερό χώρο. 

Θέμα ημερών είναι η ανακοίνωση του νέου 
κόμματος, όπως προανήγγειλε ο ανεξάρτητος 
πλέον βουλευτής Χάρης Καστανίδης. Εκτός 
από την Λ. Κατσέλη, γύρω του συσπειρώνο¬ 
νται κάποιοι από τους βουλευτές που διεγρά- 
φησαν επειδή δεν ψήφισαν το Μνημόνιο II, 
αλλά και πολλά στελέχη. Το πολιτικό περιε¬ 
χόμενο του κόμματος είναι «η απόρριψη του 
Μνημονίου II και η ανάγκη επαναδιαπραγμά¬ 
τευσης για τον εξορθολογισμό του»! 

Σε ομάδα συγκροτούνται μερικοί από τους 
διαγραφέντες και υπό διαγραφή βουλευτές 
(Λάμπρος Μίχος, Μαριλίζα Ξενογιαννακο- 
πούλου κ.α.), που πιθανόν να οδηγήσει στο 
σχηματισμό ενός ακόμη νέου κόμματος. Οι δι¬ 
αγραμμένοι συζητούν και με την Δημοκρατική 
Αριστερά του Κουβέλη, η οποία πιέζεται σημα¬ 
ντικά από την δημιουργία νέων κομμάτων από 
τον θρυμματισμό του ΠΑΣΟΚ, καθώς παύει να 
είναι ο προνομιακός υποδοχέας των απογοη¬ 
τευμένων ψηφοφόρων του κόμματος. 

Ο Γ. Παπανδρέου επιχείρησε αρχηγική εμ¬ 
φάνιση στην Εθνική Συνδιάσκεψη, υπεραμύν- 
θηκε όλων των επιλογών του κόμματος επί 
πρωθυπουργίας του, πρόβαλλε ως εγγυητής 
της ενότητας «με γνώμονα το συμφέρον της 


χώρας». Το πιο πιθανό είναι ότι θα παραμείνει 
στα πολιτικά πράγματα, και όχι μόνο στα πλαί¬ 
σια της Σοσιαλιστικής Διεθνούς. 

Τέλος, υπάρχει και η μερίδα των «εκσυγ¬ 
χρονιστών» που σ’ αυτή τη φάση εκφράζεται με 
την στήριξη του «κόμματος Παπαδήμου» καιεί- 
ναι ένα ερωτηματικό η στάση τους στο μέλλον. 
Το κόμμα Καστανίδη-Κατσέλη και κάθε νέο 
κόμμα που θα προκύψει από την πολυδιάσπα¬ 
ση του ΠΑΣΟΚ είναι αστικά κόμματα που πα¬ 
τάνε κυρίως στα μικροαστικά στρώματα. Μπο¬ 
ρεί να απορροφήσουν σημαντικό μέρος της 
εκλογικής διαρροής από το ΠΑΣΟΚ, μπορεί 
ακόμη να παίξουν σημαντικό ρόλο στις γενι¬ 
κότερες πολιτικές εξελίξεις γύρω από κυβερ¬ 
νήσεις συνεργασίας. Δεν μπορούν όμως σε 
καμία περίπτωση να ανασυγκροτήσουν τον 
διαλυμένο πια χώρο του ΠΑΣΟΚ, ούτε πο¬ 
λιτικά, ούτε ιδεολογικά, ούτε οργανωτικά. Το 
παλιό κραταιό ΠΑΣΟΚ και μαζί του το ισχυ¬ 
ρό δικομματικό σύστημα τελείωσαν, ως απο¬ 
τέλεσμα της σκληρής νεοφιλελεύθερης πολιτι¬ 
κής που ακολούθησαν και τα δύο μεγάλα αστι¬ 
κά κόμματα οδηγώντας την χώρα στο ΔΝΤ και 
την χρεοκοπία, των στρατηγικών αδιεξόδων 
της ελληνικής αστικής τάξης και του σταθερού 
προσανατολισμού της στον ευρωπαϊκό μονό¬ 
δρομο, συνολικά της βαθιάς οικονομικής και 
πολιτικής κρίσης του ελληνικού καπιταλισμού. 

Υποσημειώσεις 

1 Πολλά τοπικά γραφεία του κόμματος έχουν 
κλείσει και τα υπόλοιπα υπολειτουργούν, πολ¬ 
λά στελέχη έχουν παραιτηθεί, σχεδόν δεν υπάρ¬ 
χει ζωντανός κομματικός μηχανισμός. 

2 Δημοσκόπηση της ΜΚΒ στα μέσα Φεβρουάρι¬ 
ου έδινε στο ΠΑΣΟΚ το ιστορικό χαμηλό ποσο¬ 
στό του 8,2% και 19% στη ΝΔ. 

3 «Μόνο σε αποικία θα ήταν υποψήφιος ο Πα¬ 
πανδρέου», δήλωνε τότε δημόσια ο Χρυσοχοί- 
δης. Άραγε το ίδιο δεν ισχύει για τον Βενιζέλο 
σήμερα; 

■ Θεοδωροπούλου Σοφία 

Κυβέρνηση Μνημονίου II 


^ πως είχε συμβεί τις προη- 

Μ Μ γούμενες φορές, έτσι και 

% Μ τώρα, μόνο η χουντική συ- 

γκυβέρνηση Παπαδήμου 
και λίγοι παρατρεχάμενοι πανηγύριζαν 
μετά την ψήφιση του νέου Μνημονίου. 
Και, ως εκ θαύματος, «η χώρα σώθηκε», 
«τα ράφια γέμισαν τρόφιμα και φάρμα¬ 
κα», «το πετρέλαιο άρχισε να ρέει», «οι 
μισθοί και οι συντάξεις άρχισαν να κατα¬ 
βάλλονται» κλπ. Αντίθετα, όλος ο υπό¬ 
λοιπος κόσμος, ακόμη και ο σοβαρός 
αστικός ξένος τύπος και αστοί οικονο¬ 
μολόγοι, εκφράζουν στην καλύτερη πε¬ 
ρίπτωση έναν σκεπτικισμό και στην χει¬ 
ρότερη θεωρούν βέβαιο ότι το Μνημό¬ 
νιο II θα αποτύχει, ότι είναι μια κατά¬ 
σταση «ελεγχόμενης χρεοκοπίας» και 
ότι πολύ σύντομα η Ελλάδα θα οδηγηθεί 
και στην τυπική χρεοκοπία, γιατί η ου¬ 
σιαστική έχει γίνει εδώ και πολύ καιρό. 

Καμιά σχέση δεν έχουν με την πραγ¬ 
ματικότητα οι «προβλέψεις» και όσα λέ¬ 
γονται από κυβέρνηση, ΕΕ και ΔΝΤ. Το 
χρέος του δημοσίου δεν πρόκειται να 
μειωθεί στο 120,5% του ΑΕΠ το 2020, 
ό,τι κι αν κάνουν, αντίθετα το πιο πι¬ 
θανό είναι να αυξηθεί περαιτέρω (περί¬ 
που στο 170% του ΑΕΠ). Το ίδιο ισχύ¬ 
ει για τις προβλέψεις περί μέσης ανά¬ 
πτυξης 3% το 2014-2020 και πρωτογε¬ 
νή πλεονάσματα 5-10 δις ευρώ ετησίως 
(μαζί με τις αποκρατικοποιήσεις) για την 
ίδια περίοδο. Όχι γιατί αυτές οι προβλέ¬ 
ψεις πάνω-κάτω περιλαμβάνονταν και 
στο πρώτο Μνημόνιο και διαψεύστηκαν 
παταγωδώς, αλλά επιπλέον γιατί η ελ¬ 
ληνική οικονομία είναι σήμερα πολύ πιο 
εξασθενημένη από τότε, η λεηλασία της 
κοινωνίας μέσω βαρβάρων μέτρων έχει 
εξαντλήσει τα αποθέματα και την υπο¬ 
μονή της, η πολιτική κρίση έχει χτυπή¬ 
σει «κόκκινο», η κάθε είδους αντίσταση 
των μαζών έχει μεγαλώσει... και η κρίση 
του παγκόσμιου καπιταλιστικού συστή¬ 
ματος -και ιδιαίτερα της ΕΕ και της Ευ¬ 
ρωζώνης- έχει χειροτερεύσει. 

Το Μνημόνιο II μας οδηγεί 
στην καταστροφή 

Το δεύτερο Μνημόνιο είναι απείρως 
χειρότερο από το πρώτο και θα έχει ακό¬ 
μη πιο ολέθριες επιπτώσεις στο βιοτικό 
επίπεδο των εργαζομένων, των φτωχών 
λαϊκών στρωμάτων και της νεολαίας, αν 
καταφέρει να το εφαρμόσει η χουντική 
κυβέρνηση. Πέρα από τα μέτρα που πή¬ 
ραν στις 12 Φλεβάρη, μετά τις εκλογές 
θα πάρουν νέα, ακόμη πιο βάρβαρα μέ¬ 
τρα. Αυτό θα γίνεται ανά τακτά χρονι¬ 
κά διαστήματα, αν παραμείνουν στην 
εξουσία ΠΑΣΟΚ, ΝΔ και συνολικά οι 
αστικές δυνάμεις. Σε γενικές γραμμές, 
η εφαρμογή του Μνημονίου II σημαίνει 
όχι απλά περισσότερη ανεργία, φτώχεια, 
εξαθλίωση και πείνα, αλλά ένα πισωγύ- 
ρισμα του βιοτικού επιπέδου των εργα¬ 
ζόμενων μαζών στη δεκαετία του ’50. 
Το ίδιο και στα δημοκρατικά και πολιτι¬ 
κά δικαιώματα, όπως και στην λαϊκή και 
εθνική κυριαρχία. Αυτή είναι η τραγική 
αλήθεια, και όλα τ’ άλλα που προπαγαν¬ 
δίζει η χουντική κυβέρνηση Παπαδήμου 
αφορούν μόνο τους τραπεζίτες, τους δα¬ 
νειστές/ κερδοσκόπους, που κερδίζουν 
από την πρωτοφανή λεηλασία/ χρεο¬ 
κοπία των εργαζομένων και επωφελού¬ 
νται από τον περιορισμό ή και κατάργη¬ 
ση της συνταγματικής νομιμότητας. 


Ή Αυτοί ή Εμείς 

Το Μνημόνιο II ψηφίστηκε στην 
Βουλή, αλλά με σοβαρότατες απώλειες 
για τα 3 κόμματα της συγκυβέρνησης, 
ειδικά για τα 2 μεγάλα αστικά κόμμα¬ 
τα (45 βουλευτές διαγράφτηκαν, 22 του 
ΠΑΣΟΚ, 21 της ΝΔ και 2 του ΛΑΟΣ), 
ολοκληρώνοντας το τέλος της κυρι¬ 
αρχίας τους από την Μεταπολίτευση 
και μετά, όπως επίσης και του δικομ- 
ματισμού που είχε εξελιχθεί σε σύστη¬ 
μα εξαπάτησης και νόθευσης της ψή¬ 
φου του ελληνικού λαού. Ακόμη αποδεί¬ 
χτηκε πόσο αδύναμος είναι ο βοναπαρ¬ 
τισμός του Παπαδήμου, παρά την τερά¬ 
στια στήριξη που έχει από το κεφάλαιο, 
την ΕΕ, το ΔΝΤ και τους ιμπεριαλιστές. 

Τα μέτρα που πήραν στις 12/2 βύθι¬ 
σαν και τα 3 αστικά κόμματα σε ακόμη 
μεγαλύτερη κρίση, σε κρίση αποσύνθε¬ 
σης, η οποία όχι μόνο δεν πρόκειται να 
κλείσει σύντομα αλλά αντίθετα θα με¬ 
γαλώνει και θα εντείνει τα φαινόμενα 
διάλυσης. Το πιο πιθανό είναι να αποσυ¬ 
ντεθεί όλο το πολιτικό σκηνικό, χωρίς να 
υπάρχει στο προβλεπτό μέλλον κάποιος 
«σωτήρας» ή η δυνατότητα ανασυγκρό¬ 
τησης και αναμόρφωσής του. Φαίνεται, 
και μάλλον έτσι θα συμβεί, ότι η ΝΔ θα 
έχει τις μεγαλύτερες απώλειες και επι¬ 
πλέον θα μπει σε περίοδο έντονης κρί¬ 
σης. Όσον αφορά το ΛΑΟΣ -παρά την 
νέα κωλοτούμπα του- δεν είναι σίγου¬ 
ρο ότι θα επιβιώσει εκλογικά (απειλείται 
σοβαρά από τον Καμένο και την Χρυ¬ 
σή Αυγή). Η αποσύνθεση των αστικών 
κομμάτων μετά τις 12 Φλεβάρη έχει επι¬ 
ταχυνθεί και έχει πάρει αυτή την περίο¬ 
δο την μορφή θρυμματισμού των αστι¬ 
κών πολιτικών δυνάμεων. Εκτός από τα 
κόμματα των οποίων έχει αναγγελθεί η 
δημιουργία (Καμένος, Κατσέλη), είναι 
βέβαιο ότι θα δημιουργηθούν κι άλλα, 
πριν ή μετά τις επερχόμενες εκλογές. 

Η κρίση των αστικών πολιτικών δυ¬ 
νάμεων δεν είναι απλά πολιτική, δεν 
αφορά μόνο στην αναποτελεσματικότη- 
τά τους, στην κρίση αντιπροσώπευσης 
των μαζών, την αποϊδεολογικοποίηση 
και αποπολιτικοποίησή τους κλπ, αλλά 
πρόκειται για κάτι πολύ πιο σημαντικό: 
την βαθύτατη κρίση της αστικής ιδεο¬ 
λογίας, τουλάχιστον έτσι όπως εμφανί¬ 
ζεται και εκφέρεται δημόσια, όπως «η 
ευρωπαϊκή πορεία της χώρας», «το Ευ- 
ρώ-σωτήρας» που άλλωστε βρίσκονται 
σε κρίση και σε κατάρρευση. 

Τα μικροαστικά/αστικά κόμματα 
που δημιουργούνται είναι μάλλον προ¬ 
σωρινά, και σε κάθε περίπτωση δεν μπο¬ 
ρούν να παίξουν ουσιαστικό ρόλο στην 
ανασυγκρότηση-αναμόρφωση του 
αστικού πολιτικού σκηνικού, των αστι¬ 
κών πολιτικών δυνάμεων και της αστι¬ 
κής ιδεολογίας. Ωστόσο, μπορούν να 
καλύψουν μεγάλο κοινωνικό» και κυρί¬ 
ως πολιτικό κενό -χωρίς να είναι σίγου¬ 
ρο ότι θα το πετύχουν-, που έχει δημι- 
ουργηθεί και δημιουργείται διαρκώς στα 
Δεξιά και στο Κέντρο του πολιτικού φά¬ 
σματος, λόγω της αποσύνθεσης των πα¬ 
λιών εκπροσώπων. Ανεξάρτητα από την 
επιτυχία σε εκλογικά ποσοστά -και όχι 
μόνο-, είναι βέβαιο ότι θα επηρεάσουν 
σε σημαντικό βαθμό τις πολιτικές εξε¬ 
λίξεις. Αυτό το κενό αποτελεί ταυτό¬ 
χρονα δέλεαρ και για δυνάμεις που βρί¬ 
σκονται μέσα στο ΠΑΣΟΚ και την ΝΔ, 
πράγμα που σημαίνει έναν υπαρκτό κίν¬ 
δυνο για διαρκή αιμορραγία/αποσύνθε¬ 


σή τους. Το ίδιο κενό έλκει και δυνάμεις 
της ρεφορμιστικές αριστεράς, που ήδη 
έχουν αρχίσει εκπτώσεις στο πρόγραμμα 
και την πολιτική τους και εκχυδαϊσμένες 
λαϊκό μετωπικές συμμαχίες προκειμένου 
να το καλύψουν/ εκπροσωπήσουν. 

Μπορούμε να τους ανατρέψουμε 

Καθοριστικό ρόλο για τις παραπάνω 
εξελίξεις είχαν η 48ωρη Γενική Απεργία 
και κυρίως τα γεγονότα που εκτυλίχθη- 
καν στην γιγαντιαία διαδήλωση της 12 ης 
Φλεβάρη. Ο εξεγερσιακός/συγκρουσια- 
κός χαρακτήρας της Κυριακής 12/2 εί¬ 
ναι ένας ακόμη σταθμός (μετά τις 5 Μάη 
2010, το Κίνημα των Αγανακτισμένων, 
τα «Ιουνιανά», την 48ωρη Απεργία 19- 
20 Οκτώβρη) από τότε που άρχισαν να 
εφαρμόζονται οι μνημονιακές πολιτικές. 
Ήταν η συνέχεια τους και ίσως κάτι πα¬ 
ραπάνω, όχι μόνο σε μαζικότητα αλλά 
και σε μαχητικότητα και συγκρουσιακή 
διάθεση. Ποιοτικά και πολιτικά ωστόσο, 
δεν εκφράστηκε κάτι παραπάνω, λόγω 
απουσίας μιας οργανωμένης δύναμης, 
ώστε αυτή η μαχητικότητα των μαζών 
να καταφέρει χτυπήματα στις άκρες του 
μηχανισμού καταστολής. Οι «μπαχαλά- 
κηδες» δεν έδωσαν τον τόνο, παρά την 
προσπάθεια των ΜΜΕ να παρουσιά¬ 
σουν κάτι τέτοιο, ούτε επηρέασαν την 
εξέλιξη των γεγονότων, εκτός ίσως από 
ένα ελάχιστο κομμάτι της διαδήλωσης. 

Η μαζική συμμετοχή στην γιγαντι- 
αία διαδήλωση του Φλεβάρη έδειξε ακό¬ 
μη μια φορά την διάθεση των εργαζο¬ 
μένων, των φτωχών λαϊκών στρωμάτων 
και της νεολαίας να αγωνιστούν μαχη¬ 
τικά για να ανατρέψουν το σάπιο πολι¬ 
τικό σύστημα, να υπερασπιστούν το δι¬ 
καίωμά τους στη ζωή. Δεν έχουμε τίποτα 
να περιμένουμε από κανέναν «σωτήρα», 
ούτε από τους γραφειοκράτες της ΓΣΕΕ, 
ούτε από τις ρεφορμιστικές ηγεσίες της 
αριστεράς (που η πολιτική τους είναι 
ανήμπορη και χρεοκοπημένη μπροστά 
στην κρίση) και πολύ περισσότερο από 
εκείνους που όψιμα ανακάλυψαν ότι το 
Μνημόνιο ήταν λάθος! Ο δρόμος των 
εργατών της Χαλυβουργίας, του ΑΕΤΕΚ 
κλπ, ο δρόμος των απεργιών και των 
καταλήψεων, της εξεγερσιακής και συ- 
γκρουσιακής γιγαντιαίας διαδήλωσης 
στις 12 Φλεβάρη, είναι ο δρόμος που 
οδηγεί στη νίκη και πρέπει να ακολου¬ 
θήσουμε, μέχρι να διώξουμε την χουντι¬ 
κή συγκυβέρνηση Παπαδήμου. 

Χρειάζεται να ενισχύσουμε παντού 
την δική μας οργάνωση και αλληλεγ¬ 
γύη. Στους χώρους δουλειάς και στις 
σχολές, στις γειτονιές και στις πλατείες, 
ενισχύοντας τις Λαϊκές Συνελεύσεις να 
οργανώσουμε ένα κύμα αντίστασης στη 
διάλυση της ζωής μας, με κινητοποιήσεις 
και κινηματικές δομές αλληλοϋποστήρι- 
ξης και αλληλεγγύης. Όπως ανατρέψαμε 
τον Τσολάκογλου-Παπανδρέου, όπως 
οι ρουμάνοι εργαζόμενοι ξεφορτώθηκαν 
τον δικό τους «Κουίσλινγκ», μπορούμε 
να προετοιμάσουμε την Γενική Πολιτική 
Απεργία Διάρκειας, να ρίξουμε τη μαύρη 
συγκυβέρνηση αστικών κομμάτων, τρα¬ 
πεζών, τρόικας, ΕΕ και να επιβάλλου¬ 
με τις δικές μας λύσεις, τον Σοσιαλισμό. 
Όλοι στους δρόμους μέχρι τη Νίκη, να 
δώσουμε το τελειωτικό χτύπημα στην 
καταρρέουσα συγκυβέρνηση! 

■ Σωφρόνης Παπαδόπουλος 


8 Μάρτη 

Παγκόσμια Ημέρα Γυναίκας 

Σ τις 8 Μάρτη γιορτάζεται παγκόσμια η Ημέ¬ 
ρα της Γυναίκας με ομιλίες, εκδηλώσεις, ακό¬ 
μη και πορείες. Αυτά όμως θα διαρκέσουν μια 
μόνο μέρα. Μετά το θέμα «Γυναίκα και τα προβλήμα- 
τά της» θα μπει ξανά στο συρτάρι. Η εργάτρια, η αγρό¬ 
τισσα, η νοικοκυρά θα ξανασκύψουν στις καθημερι¬ 
νές ασχολίες, αντιμέτωπες με τον καταπιεστικό προ¬ 
ϊστάμενο, τον πατέρα ή τον σύζυγο-αφέντη, που όχι 
σπάνια περιορίζει τις προσωπικές τους ελευθερίες και 
επιμένει να είναι ο εξουσιαστής, σύμφωνα με τα ξεπε¬ 
ρασμένα ανατολίτικα πρότυπα. Ειδικά τις τελευταίες 
δεκαετίες, και περισσότερο στη περίοδο της κρίσης, 
η γυναίκα έχει μετατραπεί σ’ ένα τελειοποιημένο ρο¬ 
μπότ, που τρέχει από το πρωί ως το βράδυ για να κα¬ 
λύψει τις ανάγκες, τις δικές της και της οικογένειας. 
Οι γυναίκες ζήτησαν για πρώτη φορά την ισότητα 
στην περίοδο της εγκαθίδρυσης του αστικού συστή¬ 
ματος. Το οργανωμένο γυναικείο κίνημα εμφανίστη¬ 
κε για πρώτη φορά στα χρόνια της Μεγάλης Γαλλι¬ 
κής Επανάστασης, όταν οι γυναίκες του λαού συμ¬ 
μετείχαν στις μεγάλες λαϊκές διαδηλώσεις. Αργότε¬ 
ρα εξαπλώθηκε σ’ όλες τις χώρες και πρώτα στις ανε¬ 
πτυγμένες καπιταλιστικές (ΗΠΑ, Αγγλία, Γερμανία). 

Οι επαναστάσεις του 1848-49 στην Ευρώπη έδω¬ 
σαν νέα ώθηση στην ανάπτυξη του κινήματος των 
γυναικών, ειδικότερα, στο κίνημα για την πολιτική 
και νομική ισοτιμία. Στα τέλη του 19ου αιώνα εμφα¬ 
νίστηκαν στην Ευρώπη και στις ΗΠΑ οργανώσεις 
γυναικών, που έθεσαν σαν στόχο την ανάπτυξη της 
εκπαίδευσης των γυναικών και την κατάργηση όλων 
των περιορισμών στο δικαίωμα εργασίας τους (ου¬ 
σιαστικά επρόκειτο για τα ελεύθερα επαγγέλματα). 
Στα τέλη του 19ου αιώνα μια προλεταριακή αντίλη¬ 
ψη άρχισε σιγά-σιγά να αναπτύσσεται μέσα στο κίνη¬ 
μα των γυναικών, που έθετε σαν σκοπό την ανύψωση 
της ταξικής συνείδησης των εργαζόμενων γυναικών 
και την προσέλκυσή τους στην κοινωνικο-πολιτική 
ζωή και στο επαναστατικό κίνημα της εργατικής τά¬ 
ξης. Η αρχή γίνεται από την γεμάτη αυταπάρνηση 
συμμετοχή των γυναικών, μαζί με τους άνδρες, στο 
επαναστατικό κίνημα στα τέλη του 19ου αιώνα, ιδιαί¬ 
τερα στην Παρισινή Κομμούνα του 1871. Οι αποφά¬ 
σεις της Α’ Διεθνούς σχετικά με την προστασία των 
εργαζόμενων γυναικών, που βασίστηκαν στις ιδέ¬ 
ες του Κ. Μαρξ, συνέβαλαν στην επίτευξη των στό¬ 
χων του προλεταριακού κινήματος των γυναικών, ξε¬ 
σκεπάζοντας όχι μόνο την έκταση της εκμετάλλευ¬ 
σης της γυναικείας εργασίας από τους καπιταλιστές 
επιχειρηματίες, αλλά και το αβάσιμο των απόψεων 
των προυντονιστών, που έβλεπαν τις γυναίκες απλώς 
σαν φύλακες της οικογενειακής εστίας και του σπι¬ 
τιού. Αργότερα η 3Διεθνής, με την πολύ μεγάλη ση¬ 
μασία που έδινε στα ιδιαίτερα προβλήματα των γυ¬ 
ναικών, θα συντελέσει αποφασιστικά στην ανάπτυ¬ 
ξη και στην εξάπλωση του κινήματος της εργαζόμε¬ 
νης γυναίκας. 

Η 8η Μάρτη 2012 βρίσκει τις γυναίκες, και όλη 
την κοινωνία, αντιμέτωπες με μια επίθεση απίστευ¬ 
της σκληρότητας στα δικαιώματά τους. Το καπιταλι¬ 
στικό σύστημα, ιδιαίτερα στην περίοδο της κρίσης, 
μπορεί να δώσει μόνο ανεργία, φτώχεια, εξαθλίω¬ 
ση, πείνα. Οι περισσότεροι από τους βάρβαρους -στο 
όνομα της κρίσης- νόμους είναι ίδιοι για άνδρες και 
γυναίκες. Όμως, στην πράξη, μετατρέπονται σε δι¬ 
πλό ασφυκτικό βάρος για τις γυναίκες, τις αντιμε¬ 
τωπίζουν ως εργαζόμενες για μερικό, συμπληρωμα¬ 
τικό μισθό στην οικογένεια. Έτσι έχουμε: Κατάργη¬ 
ση Συλλογικών Συμβάσεων με συνέπεια μειώσεις μι¬ 
σθών, παροχών και των ρυθμίσεων υπέρ των γυναι¬ 
κών. Κατάργηση ή περιορισμός από την δεκαετία του 
1990 όλων των κατακτήσεων που προστάτευαν τις 
εργαζόμενες γυναίκες (πχ. επίδομα τοκετού). Τέλος, 
η ανεργία πλήττει πολύ περισσότερο τις γυναίκες. 

Ο αγώνας των γυναικών για τα δικαιώματά τους 
είναι αναπόσπαστο κομμάτι της πάλης της εργατι¬ 
κής τάξης για την ανατροπή του σάπιου καπιταλιστι¬ 
κού συστήματος. Μόνο τότε θα μπορούμε να μιλά¬ 
με για ουσιαστική χειραφέτηση της γυναίκας. Ωστό¬ 
σο, αυτό δε σημαίνει ότι τα ιδιαίτερα προβλήματα δεν 
πρέπει να παλεύονται καθημερινά μέσα στην κοινω¬ 
νία, ακόμη και στο εσωτερικό των κοινωνικών και 
πολιτικών οργανώσεων της εργατικής τάξης. 

Το Μνημόνιο I ηπέιυχε ■ 


$ 


Όταν τον Μάιο τον 2010 ο 
συρφετός τον Παπανδρέον 
και της Τρόικας κατάρτιζαν 
το Μνημόνιο I, δήλωναν 
κατηγορηματικά-και αλίμονο 
σε όποιον διαφωνούσε- ότι 
το πρόγραμμα θα ήταν 
επιτυχημένο, η ελληνική 
οικονομία από τα τέλη τον 
2011 θα έμπαινε σε τροχιά 
ανάπτυξης και από τα μέσα 
τον 2012 η χώρα θα έβγαινε 
στις αγορές για να δανειστεί. 
Και όποιος τολμούσε να 
αναφέρει το «κούρεμα» ή 
έστω την αναδιάρθρωση 
τον δημόσιον χρέους 
θεωρούνταν τουλάχιστον 
καταστροφολόγος, ή ακόμη 
και εθνικός μειοδότης. 
Περίπου 2 χρόνια μετά, 
η αποτυχία τον Μνημονίου I 
είναι παταγώδης και 
πανθομολογούμενη. 

■ Ηρακλής Χριστοφορίδης 


Η οικτρή αποτυχία του Μνημονίου I 

Η ελληνική καπιταλιστική οικο¬ 
νομία όχι μόνο δεν ανακάμπτει, αλλά 
βρίσκεται πλέον σε ελεύθερη πτώ¬ 
ση. Η μείωση του ΑΕΠ από το β’ εξά¬ 
μηνο του 2008 όταν εμφανίστηκαν 
οι πρώτοι αρνητικοί ρυθμοί μέχρι τα 
τέλη του 2011 έχει ξεπεράσει το 15% 
και στις αρχές του 2013 θα έχει ξεπε- 
ράσει το 20% τουλάχιστον. Πρόκει¬ 
ται για την μεγαλύτερη μείωση του 
ΑΕΠ μεταπολεμικά σε χώρα του λε¬ 
γάμενου Δυτικού κόσμου, μεγαλύτε¬ 
ρη πλέον και από την περίφημη κρί¬ 
ση της Αργεντινής. Ο δείκτης της βι¬ 
ομηχανικής παραγωγής το 2007 ήταν 
στο 103,2 και το 2011 θα κινηθεί πε¬ 
ρίπου στο 76. Ο δείκτης παραγωγής 
της μεταποίησης ήταν 104 και το 2011 
κινείται περίπου στο 73. Πιο ειδικά, ο 
δείκτης παραγωγής κεφαλαιουχικών 
αγαθών έχει αντίστοιχα πέσει από το 
99,6 στο 50 και ο δείκτης ενδιάμεσων 
αγαθών από το 103 στο 72. Ακόμη χει¬ 
ρότερα, η χρησιμοποίηση του παρα¬ 
γωγικού δυναμικού της βιομηχανίας 
έχει αντίστοιχα πέσει από το 77% στο 
67%. Ο δείκτης της οικοδομής και των 
κατασκευαστικών έργων από 127,7 
έχει ξεπέσει περίπου στο 51 το 2011. 

Και όσον αφορά το σημαντικότερο 
δείκτη της οικονομίας, την ανεργία, 
αυτή έχει εκτοξευτεί από τις 378.000 
ανέργους το 2008 στο 1.081.000 με 
βάση τα επίσημα στοιχεία. Γιατί ο 
πραγματικός αριθμός των ανέργων 
πρέπει να έχει ξεπεράσει το 1,5 εκα¬ 
τομμύριο, χωρίς να υπολογίζουμε την 
προσωρινή εργασία, την μερική απα¬ 
σχόληση, την εκ περιτροπής εργασία 
κ.α. 

Η απώλεια εισοδήματος των εργα¬ 
ζομένων και των λαϊκών στρωμάτων 
-αν συνυπολογιστούν όχι μόνο οι μει¬ 
ώσεις μισθών και συντάξεων, αλλά και 
η φοροεπιδρομή, ο πληθωρισμός, η 
κατάργηση ή ο περιορισμός διαφόρων 
δικαιωμάτων και υπηρεσιών (οικονο¬ 
μικών, εκπαιδευτικών, ασφαλιστικών, 
υγειονομικών, δημοτικών κ.α.)- κυ¬ 
μαίνεται στο 35 με 60%. 

Όλες αυτές οι «αναγκαίες και πρό¬ 
σκαιρες θυσίες» είχαν το ακριβώς 
αντίθετο αποτέλεσμα απ’ ότι υπόσχο¬ 
νταν. Η οικονομία γνωρίζει την μεγα¬ 
λύτερη κρίση στην ιστορία της, το χρέ¬ 
ος έχει εκτιναχθεί σε αστρονομικά επί¬ 
πεδα, το κούρεμα και η αναδιάρθρω¬ 
σή του επιβάλλονται από αυτούς που 
τα εξόρκιζαν, και όσο για την «έξοδο 
στις αγορές» η χώρα θα παραμείνει δι- 
ασωληνωμένη μέχρι το 2020 και όπως 
όλοι ομολογούν θα χρειαστεί και τρί¬ 
το Μνημόνιο. Όμως αυτή η αλητεία, 
εγχώρια και ευρωπαϊκή, που μας κυ¬ 


βερνά, όχι μόνο δεν κοκκινίζουν, δεν 
ζητούν συγγνώμη και δεν πτοούνται, 
αλλά με περισσό θράσος χιλίων πιθή¬ 
κων μας επιβάλουν ένα νέο Μνημό¬ 
νιο. Όσο καταστροφικό ήταν το Μνη¬ 
μόνιο I, με τόση επιμονή και θρασύτη- 
τα προωθούν την εφαρμογή του Μνη¬ 
μονίου II. Η συνταγή για την κατα¬ 
στροφή μετατρέπεται σε νέα συντα¬ 
γή για την θεραπεία, οι δολοφόνοι 
βαφτίζονται σωτήρες. 


Το περιεχόμενο του Μνημονίου II 

Όπως και το Μνημόνιο I έτσι και 
το Μνημόνιο II περιέχει πέρα από το 
ΡδΙ (δηλαδή το κούρεμα των ομολό¬ 
γων) και τα νέα δάνεια προς την Ελ¬ 
λάδα, μία ολόκληρη δέσμη μέτρων 
που ξεθεμελιώνουν και κονιορτοποι¬ 
ούν οτιδήποτε θυμίζει εργατικό δικαί¬ 
ωμα ή κατάκτηση. Τα άμεσα αντερ- 
γατικά-αντιλαϊκά μέτρα που εμπεριέ¬ 
χει είναι η μείωση του βασικού μισθού 
κατά 22%, η μείωση του βασικού μι- 


ΕΦΑΡΜΟΣΤΙΚΟΙ Ν( 


Μ ετά την ψήφιση της νέας δανειακής σύμβα¬ 
σης (Μνημόνιο 2), η κυβέρνηση Παπαδήμου 
με ταχύτατους ρυθμούς προχωρά στο ξετύ- 
λιγμα της εφαρμογής του μνημονίου... Αν και 
αυτά τα πρώτα μέτρα αποτελούν μόνο μια 
πολύ μικρή δόση από αυτά που ακολουθούν, κυρίως μετά τις 
εκλογές, έχουν άμεσα δραματικές επιπτώσεις για το βιοτικό επί¬ 
πεδο των εργαζομένων. Με δύο εφαρμοστικούς νόμους στις 28 
και 29 Φλεβάρη, με μια πράξη νομοθετικού περιεχομένου και με 
υπουργικές αποφάσεις του υπουργού Εργασίας, το βιοτικό επί¬ 
πεδο εργαζομένων, ανέργων και συνταξιούχων πέφτει δραματι¬ 
κά και πια μιλάμε για την Ελλάδα με μισθούς 500 ευρώ. 

Έτσι, με τον πρώτο εφαρμοστικό νόμο επιβάλλονται περικο¬ 
πές από 10% έως 20% στις επικουρικές συντάξεις, μείωση 12% 
για το ποσό που υπερβαίνει τα 1.300 ευρώ στις κύριες συντά¬ 
ξεις όλων των ταμείων και μείωση 7% σε όλες τις συντάξεις του 
ΝΑΤ. Καταργείται ο Οργανισμός Εργατικής Κατοικίας και ο Ορ¬ 
γανισμός Εργατικής Εστίας, με τα δάνεια να μεταφέρονται στις 
τράπεζες, τα αποθεματικά τους να αρπάζονται και τους εργαζό¬ 
μενους να συνεχίζουν να καταβάλλουν εισφορές, ενώ οι εργο¬ 
δότες απαλλάσσονται από αυτές. Κοινωνικός τουρισμός και μια 
σειρά άλλες παροχές των οργανισμών αυτών κόβονται δια πα¬ 
ντός. Καταργείται η μονιμότητα στις πρώην ΔΕΚΟ και στις υπό 
κρατικό έλεγχο τράπεζες. Τέλος, διάφορες κοινωνικές δαπάνες 
μειώνονται και ανοίγουν 20 κλειστά επαγγέλματα. 

Ζήιω το Μνημόνιο II 


σθού για τους νέους κάτω των 25 ετών 
κατά 32%, το πάγωμα (δηλαδή η κα¬ 
τάργηση) των ωριμάνσεων, η επί της 
ουσίας κατάργηση της διαιτησίας, η 
κατάργηση της μετενέργειας (δηλα¬ 
δή στην πράξη η κατάργηση των κλα¬ 
δικών συμβάσεων), οι μειώσεις κατά 
12% όλων των κύριων συντάξεων άνω 
των 1.300 ευρώ, του ΝΑΤ κατά 7% και 
των επικουρικών άνω των 200 ευρώ 
κατά 10-20%, η κατάργηση της μονι¬ 
μότητας στις πρώην ΔΕΚΟ και τράπε¬ 
ζες και η άμεση απόλυση 15.000 δημο¬ 
σίων υπαλλήλων μέσα στο 2012, η κα¬ 
τάργηση ή περικοπή των κοινωνικών 
επιδομάτων και δαπανών, η κατάργη¬ 
ση των οργανισμών Εργατικής Κατοι¬ 
κίας και Εργατικής Εστίας (που πέρα 
από την κατάργηση των αντίστοι¬ 
χων υπηρεσιών μεταφράζεται σε μεί¬ 
ωση κατά 3% των μισθών), η αύξηση 
της φορολογίας και των διαφόρων ει¬ 
σπρακτικών μέτρων (που σύντομα θα 
προσδιοριστούν), το ξεπούλημα όλων 
των δημόσιων επιχειρήσεων, το άνοιγ¬ 
μα (δηλαδή καταστροφή) των λεγάμε¬ 
νων κλειστών επαγγελμάτων, η μείω¬ 
ση της φαρμακευτικής δαπάνης στο 1 
δις μέσα στο 2012 (από 5 δις μέσα στο 
2008) κ.α. 

Αυτά τα μέτρα αποτελούν το προ¬ 
οίμιο καταιγίδας επιθέσεων, που υπάρ¬ 
χει ήδη στο Μνημόνιο II και πολύ σύ¬ 
ντομα θα επακολουθήσει (συνεχείς 


3μηνιαίες αναθεωρήσεις του Μνημονί¬ 
ου στο όνομα της «αύξησης της αντα¬ 
γωνιστικότητας» και της «επιτάχυνσης 
των διαρθρωτικών μεταρρυθμίσεων»). 
Η επερχόμενη καταιγίδα θα καταργή¬ 
σει κάθε εργατικό δικαίωμα και κατά- 
κτηση των τελευταίων δύο αιώνων και 
θα ρίξει το βιοτικό επίπεδο πιθανόν και 
κάτω από το 1/3 του βιοτικού επιπέδου 
του 2008. 

Η διεθνής επιτροπεία 

Ακόμη χειρότερα και από το Μνη¬ 
μόνιο I, το Μνημόνιο II μετατρέπει 
την χώρα σχεδόν σε ένα προτεκτορά¬ 
το. Προβλέπει έναν ειδικό λογαρια¬ 
σμό της Ευρωπαϊκής Ένωσης για την 
αποπληρωμή τόκων και χρεολυσί¬ 
ων. Αυτό σημαίνει ότι τα όποια δάνεια 
θα δοθούν στην Ελλάδα, θα δεσμεύο¬ 
νται σε αυτόν τον λογαριασμό μαζί με 
τα έσοδα από φόρους και το ξεπούλη¬ 
μα του δημόσιου πλούτου, για να πλη¬ 
ρώνονται κατά προτεραιότητα οι ξένοι 
δανειστές. Ό,τι απομένει από τα δημό¬ 
σια έσοδα θα κατευθύνεται στην πλη¬ 
ρωμή κρατικών αξιωματούχων και την 
κάλυψη στρατιωτικών/αστυνομικών 
δαπανών. Μόνο ό,τι περισσέψει από 
αυτά (κι αν περισσέψει) θα κατευθύ- 
νεται στους μισθούς των εργαζομένων 
στο δημόσιο, σε συντάξεις, υγεία, παι¬ 
δεία, ασφάλιση. Με άλλα λόγια, βρι¬ 


σκόμαστε πλέον κάτω από μια διε¬ 
θνή επιτροπεία-δικτατορία, χειρό¬ 
τερη από αυτή του Εδουάρδου Λω 
και της αντίστοιχης χρεοκοπίας του 
1897. Καταργείται κάθε έννοια εθνι¬ 
κής και λαϊκής κυριαρχίας, κάθε πολι- 
τικό-δημοκρατικό δικαίωμα και μετα¬ 
τρεπόμαστε σε ένα προτεκτοράτο. 

Που θα μας οδηγήσει το Μνημόνιο II 

Ό,τι και αν ισχυρίζεται η συμμορία 
του Ευρώ, δεν υπάρχει καμία αμφιβο¬ 
λία ότι η κατεδάφιση των μισθών και 
των εργατικών δικαιωμάτων και κατα- 
κτήσεων, θα αποτελέσει «μαύρη τρύ¬ 
πα», που θα ρουφήξει το όποιο παρα¬ 
γωγικό δυναμικό ή τον όποιο οικονο¬ 
μικό ιστό συντηρείται ακόμη. Το χρέος 
δεν πρόκειται να αντιμετωπιστεί ούτε 
με νέα δάνεια ούτε με νέο δικό τους 
κούρεμα. Με άλλα λόγια, και η τυπι¬ 
κή χρεοκοπία είναι προδιαγεγραμμέ¬ 
νη (βέβαια η πραγματική και «ανεξέλε¬ 
γκτη» χρεοκοπία είναι ήδη πραγματι¬ 
κότητα). 

Τα λογικά και βασανιστικά ερωτή¬ 
ματα που τίθενται από τις μάζες είναι 
«Γιατί όλος αυτός ο παραλογισμός;», 
«Γιατί όλη αυτή η καταστροφή της 
ζωής μας και μάλιστα χωρίς να υπάρ¬ 
χει κανένα αποτέλεσμα;». Η απάντη¬ 
ση είναι απλή και κυνική: Το Μνημό¬ 


νιο II δεν πρόκειται να σώσει την οικο¬ 
νομία, ούτε θα αποτρέψει την χρεοκο¬ 
πία, ούτε θα μειώσει το χρέος, γιατί εί¬ 
ναι σχεδιασμένο για το ακριβώς αντί¬ 
θετο: Είναι συνειδητή, σχεδιασμένη 
και συστηματική γενοκτονία των ερ¬ 
γαζομένων και των φτωχών λαϊκών 
στρωμάτων, τέτοια που δεν τόλμησαν 
ούτε οι ναζιστές στη Γερμανία, ούτε η 
πιο αιματοβαμμένη χούντα στη Λατι¬ 
νική Αμερική. 

Η καθολική φτωχοποίηση του ελ¬ 
ληνικού πληθυσμού, η γενικευμένη 
εξαθλίωσή του, η μείωση των ημερή¬ 
σιων θερμίδων για ένα μεγάλο τμήμα 
του πληθυσμού περίπου σ’ αυτή των 
στρατοπέδων καταναγκαστικής ερ¬ 
γασίας των ναζιστών, έχουν έναν και 
μόνο στόχο: να μας κρατήσουν μέσα 
σε ένα «κελί» για να δώσουν την δυνα¬ 
τότητα σε έλληνες και ευρωπαίους κα¬ 
πιταλιστές να ξεζουμίσουν και την τε¬ 
λευταία σταγόνα αίματος των λαϊκών 
στρωμάτων. Αυτό είναι το μόνο σχέδιό 
τους! Και αυτό είναι το αποτέλεσμα 
της αθλιότητας της ελληνικής αστι¬ 
κής τάξης, της βαθιάς κρίσης του ελ¬ 
ληνικού και παγκόσμιου καπιταλιστι¬ 
κού συστήματος, της όξυνσης των δι¬ 
εθνών ανταγωνισμών και του σχεδίου 
των γερμανών καπιταλιστών να κρα¬ 
τήσουν όσο μπορούν περισσότερο στη 
ζωή την αυλή τους, δηλαδή την ευρω¬ 
ζώνη και την Ευρωπαϊκή Ένωση. 


3ΜΟΙ: Νέα βάρβαρη επίθεση σε εργαζόμενους και φτωχούς 


Στις 28 Φλεβάρη, με πράξη νομοθετικού περιεχο¬ 
μένου, ο κατώτατος μισθός μειώνεται σε 586 ευρώ 
μεικτά από 751 μεικτά, ενώ για τους νέους κάτω 
των 25 σε 511 μεικτά. Γι’ αυτούς που είναι σε καθε¬ 
στώς «μαθητείας» ορίζεται σε 357 μεικτά. Οι κλαδι¬ 
κές συμβάσεις καταργούνται και η μετενέργεια μει¬ 
ώνεται σε τρεις μήνες. Με αυτό τον τρόπο οι μισθοί 
θα πέσουν έως και 40%. 

Στις 2 Μάρτη, και μετά από πιέσεις της τρόικας, 
ο υπουργός Εργασίας με απόφασή του μείωσε κατά 
22% το επίδομα ανεργίας και κάθε είδους επιδόμα¬ 
τα, όπως το επίδομα προστασίας της μητρότητας, 
που δινόταν για έξι μήνες μετά τη γέννα, τα επιδό¬ 
ματα εργαζομένων με λίγα μεροκάματα κ.α. Το επί¬ 
δομα ανεργίας συρρικνώνεται στα 360 ευρώ από 
461,50 και βέβαια απέχει πάρα πολύ από το να κα¬ 
λύπτει έστω και τα πιο στοιχειώδη. 

Με το δεύτερο εφαρμοστικό νόμο ενοποιούνται 
όλα τα επικουρικά ταμεία σε ένα, ενώ επέρχονται 
δραματικές περικοπές στη φαρμακευτική δαπάνη. 
Αυτή, από 5,9 δις που ήταν το 2009, ο αμετροεπής 
υπουργός Υγείας φιλοδοξεί να την περιορίσει στα 
750 εκ. το 2012!!! Η γενίκευση των γενόσημων, των 
φθηνών και αμφιβόλου ποιότητας φαρμάκων, είναι 
ο μόνος τρόπος να επιτευχθεί ο παραπάνω στόχος. 


Τα ταμεία θα καλύπτουν το φθηνότερο φάρμακο και 
από εκεί και πέρα όποιος διαθέτει χρήματα θα μπο¬ 
ρεί να πληρώνει το καλύτερο φάρμακο, κοινώς θα 
μπορεί και να θεραπεύεται. Με τον ΕΟΠΥΥ και τη 
μείωση της φαρμακευτικής δαπάνης το στοιχειώδες 
δικαίωμα στην υγεία καταργείται. Αλλά δεν σταμα¬ 
τούν εδώ, καθώς 50 δημόσια νοσοκομεία καταργού- 
νται ως δημόσιες μονάδες υγείας και υπάγονται σε 
άλλα νοσοκομεία ως παραρτήματα, με συγχωνεύ¬ 
σεις και κλείσιμο τμημάτων, κλινικών κ.α. 

Τα μέτρα αυτά είναι μια μικρή δόση από αυτά που 
πρόκειται να εφαρμόσουν με το Μνημόνιο 2. Απο¬ 
τελούν όμως και από μόνα τους μια βάρβαρη επίθε¬ 
ση στο βιοτικό επίπεδο, καθώς ήδη η ανεργία αγγί¬ 
ζει το 1,5 εκ. και οι μισθοί έχουν ήδη πέσει, σε πολ¬ 
λές περιπτώσεις και κατά 40%, με την εκ περιτρο¬ 
πής εργασία κ.α. Οι υποαπασχολούμενοι είναι άλ¬ 
λοι τόσοι και η περαιτέρω μείωση των μισθών τους 
ρίχνει κάτω και από το επίδομα ανεργίας. Πρόκει¬ 
ται — και αυτό θα φανεί άμεσα και έντονα — για 
μια πλήρη φτωχοποίηση της συντριπτικής πλειοψη- 
φίας των εργαζομένων, παλιών και νέων, όσο και αν 
οι νέοι είναι τα πρώτα θύματα της ανεργίας και της 
φτώχειας. Η ελληνική κοινωνία ταχύτατα θα αλλά¬ 
ξει άρδην και καθόλου δεν θα θυμίζει τα προηγούμε¬ 


να χρόνια. Με την κατάργηση των συλλογικών δια¬ 
πραγματεύσεων και συμβάσεων, οι εργαζόμενοι με- 
τατρέπονται άμεσα σε δουλοπάροικους κάτω από το 
καθεστώς των ατομικών συμβάσεων, δηλαδή ο κα¬ 
πιταλιστής θα πληρώνει όσο θέλει. 

Τα παραπάνω δεν μπορούν και δεν πρέπει να τα 
αφήσουν οι εργαζόμενοι, οι άνεργοι και η νεολαία 
να περάσουν. Όσο και αν η κρίση των συνδικάτων 
είναι βαθιά και η αναξιοπιστία και η προδοσία της 
συνδικαλιστικής γραφειοκρατίας τεράστια, οι εργα¬ 
ζόμενοι σε κάθε χώρο δουλειάς πρέπει με τη συμμε¬ 
τοχή και την αυτενέργειά τους να ξαναζωντανέψουν 
τα συνδικάτα, να πάρουν στα χέρια τους την υπόθε¬ 
ση του αγώνα με την αυτοοργάνωσή τους, να προω¬ 
θήσουν την ενότητα για να σώσουν τις συλλογικές 
συμβάσεις και να εμποδίσουν τις μειώσεις μισθών. 
Να προετοιμάσουμε μια Γενική Πολιτική Απεργία 
Διάρκειας για να φύγουν όλοι όσοι μας ρίχνουν στη 
φτώχεια και τη βαρβαρότητα με τα απανωτά μνημό¬ 
νια, για να διαγράφει το χρέος, για 1.400 βασικό μι¬ 
σθό, για εθνικοποίηση και λειτουργία κάτω από ερ¬ 
γατικό έλεγχο όλων των βασικών τομέων της οικο¬ 
νομίας. Τα παραπάνω είναι μονόδρομος για τους ερ¬ 
γαζόμενους αν δε θέλουν να πεθαίνουν κυριολεκτι¬ 
κά από την πείνα. 

Φοιτητές 

Μπλόκο στο Νόμο Διαμαντοπούλου 


ξι μήνες μετά την ψήφιση 
του νόμου Διαμαντοπούλου 
για τα ΑΕΙ-ΤΕΙ, το υπουρ- 
.γείο Παιδείας, μέσα σε κλί- 
μα απειλών και τρομοκρατί¬ 
ας για διακοπή της χρηματοδότησης και 
κλείσιμο όσων ΑΕΙ και ΤΕΙ δεν είναι σύν- 
νομα(!), προσπαθεί να προχωρήσει στην 
εφαρμογή του. Πρώτο κομμάτι είναι η 
εκλογή/διορισμός των νέων Συμβουλίων 
Διοίκησης. Για το λόγο αυτό, το υπουρ¬ 
γείο έχει διορίσει σχεδόν σε όλα τα πα¬ 
νεπιστήμια πενταμελή μεταβατικά συμ¬ 
βούλια που θα διοργανώσουν τις εκλο¬ 
γές για την ανάδειξη των αιρετών με¬ 
λών του Συμβουλίου (8 καθηγητές και 1 
φοιτητής). Στόχος του υπουργείου είναι 
μέσα στους επόμενους μήνες, μετά και 
το διορισμό των υπόλοιπων 6 εξωπανε- 
πιστημιακών (επιχειρηματίες, πολιτικοί, 
«προσωπικότητες») μελών των Συμβου¬ 
λίων, αυτά να προχωρήσουν στην πλήρη 
εφαρμογή του νέου νόμου-πλαίσιο. Τα 
νέα συμβούλια διοίκησης δεν θα είναι τί¬ 
ποτα άλλο από τους εντεταλμένους της 
τρόικας και των δανειστών στα ΑΕΙ και 
ΤΕΙ, τους πιστούς εφαρμοστές των κα¬ 
ταστροφικών πολιτικών του μνημονίου 
και στην εκπαίδευση. 

Τον περασμένο Φλεβάρη ήταν προ¬ 
γραμματισμένο να γίνουν εκλογές (για 
τους 8 καθηγητές) σε αρκετά ΑΕΙ και 
ΤΕΙ σε όλη τη χώρα (ΑΠΘ, Πάντειο, 
ΑΣΟΕΕ, Πανεπιστήμιο Ιωαννίνων, Πα¬ 
νεπιστήμιο Πατρών, ΤΕΙ Λάρισας κ.α.). 
Στις περισσότερες περιπτώσεις οι εκλο¬ 
γές είτε ματαιώθηκαν λόγω κινητοποιή¬ 
σεων είτε αναβλήθηκαν από τις εκάστο- 
τε οργανωτικές επιτροπές υπό το φόβο 


κινητοποιήσεων. Στο ΑΠΘ (Θεσσαλονί¬ 
κη) οι εκλογές ματαιώθηκαν δύο φορές 
(15 και 17 Φλεβάρη), αφού ο χώρος δι¬ 
εξαγωγής τους (Νομική σχολή) είχε κα¬ 
ταληφθεί από φοιτητές, εργαζόμενους 
στο πανεπιστήμιο και καθηγητές. Για τις 
17 Φλεβάρη, η οργανωτική επιτροπή είχε 
απειλήσει ότι οι εκλογές θα γίνουν πα¬ 
ρουσία εισαγγελέα και θα ασκηθούν ποι¬ 
νικές διώξεις σε όποιον προσπαθήσει να 
τις παρακωλύσει. Τελικά, αφού δεν έγι¬ 
νε καν προσπάθεια να στηθούν κάλπες, 
η εισαγγελία Θεσσαλονίκης άσκησε αυ- 
τεπάγγελτα μηνύσεις εναντίον φοιτητών 
και καθηγητών. Οι εκλογές τελικώς διε- 
ξήχθησαν μόνο στα ΤΕΙ Λαμίας και Λά¬ 
ρισας. Στα ΤΕΙ Λαμίας μάλιστα οι εκλο¬ 
γές έγιναν με τη συνδρομή της αστυνο¬ 
μίας, που κατέστειλε τη συγκέντρωση 
των φοιτητών προσάγοντας και τέσσερις 
από αυτούς. 

Από τη μεριά του το υπουργείο Παι¬ 
δείας συκοφάντησε όσους κινητοποιή¬ 
θηκαν ενάντια στα νέα Συμβούλια Διοί¬ 
κησης ως «τραγικές μειοψηφίες» και «συ¬ 
ντεχνίες που αντιδρούν στις τόσο απα¬ 
ραίτητες αλλαγές που έχει ανάγκη ο τό¬ 
πος κόντρα στην... πλειοψηφία που θέ¬ 
λει να πάει μπροστά». Για τα ΑΕΙ και ΤΕΙ 
όπου δεν έγιναν εκλογές, το υπουργείο 
προτείνει αυτές να γίνουν με ηλεκτρονι¬ 
κή και επιστολική ψηφοφορία, ώστε να 
παρακάμψουν τις κινητοποιήσεις φοιτη¬ 
τών, εργαζομένων και καθηγητών. 

Το φοιτητικό κίνημα 

Η επιθετικότητα του υπουργείου 
όσον αφορά τις εκλογές για τα νέα Συμ¬ 
βούλια Διοίκησης και την εφαρμογή του 


νέου νόμου-πλαίσιο δεν φάνηκε προς το 
παρόν να ξυπνάει τα αγωνιστικά αντα¬ 
νακλαστικά των φοιτητών, οι οποίοι στη 
μεγάλη τους πλειοψηφία έδειξαν μικρή 
κινητικότητα και ενδιαφέρον για τα Συμ¬ 
βούλια Διοίκησης (πράγμα το οποίο ενι- 
σχύθηκε και από την εξεταστική). Γενι¬ 
κές συνελεύσεις πραγματοποιήθηκαν σε 
ελάχιστους συλλόγους και στις περισ¬ 
σότερες περιπτώσεις οι κινητοποιήσεις 
ήταν μεν μαζικές (για το σκοπό που εί¬ 
χαν να επιτελέσουν) αλλά περιορίστη¬ 
καν κατά βάση στα μέλη και το στενό 
περίγυρο των παρατάξεων και σχημάτων 
που συμμετείχαν στις κινητοποιήσεις. 
Αυτή η κατάσταση δεν πρέπει να μας ξε¬ 
γελάει και να μας οδηγεί στο συμπέρα¬ 
σμα ότι «οι φοιτητές είναι απαθείς», «δεν 
ξέρουν τι τους γίνεται» κ.α. Οι φοιτητές 
και η νεολαία γενικότερα είναι από τα 
στρώματα που χτυπιούνται περισσότε¬ 
ρο από την κρίση και τα συνεχή μνημό¬ 
νια, πράγμα το οποίο συσσωρεύει τερά¬ 
στια οργή και αγανάκτηση, η οποία σύ¬ 
ντομα θα ξεσπάσει με εξεγερσιακά χαρα¬ 
κτηριστικά, αφού η κατάσταση δεν πρό¬ 
κειται να καλυτερεύσει αλλά συνεχώς θα 
χειροτερεύει. 

Η παρέμβαση της ΣΣΠ 

Ως Σοσιαλιστική Σπουδαστική Πάλη 
(ΣΣΠ) συμμετείχαμε ενεργά στις κινη¬ 
τοποιήσεις ενάντια στα Συμβούλια Δι¬ 
οίκησης στις σχολές που παρεμβαίνου¬ 
με (Θεσσαλονίκη, Ιωάννινα) και όλο 
το προηγούμενο διάστημα κάναμε κα- 
μπάνια (μοίρασμα κειμένων, αφίσες) με 
σκοπό να ενημερώσουμε τους συνα¬ 
δέλφους μας για τις δραματικές συνέ¬ 


πειες της συγκρότησης των Συμβουλί¬ 
ων Διοίκησης και της περαιτέρω εφαρ¬ 
μογής του νόμου Διαμαντοπούλου και 
για να τους καλέσουμε να συμμετά- 
σχουν στις κινητοποιήσεις-μπλοκάρισμα 
των εκλογών. Παράλληλα, συμμετείχα¬ 
με σε διάφορες εργατικές κινητοποιήσεις 
(Οοοάγκ, Ζαχαροπλαστεία Χατζή, Φρο¬ 
ντιστήρια Μπαχαράκη) και στις απεργί- 
ες-συγκεντρώσεις ενάντια στη νέα δα¬ 
νειακή σύμβαση. 

Το αμέσως επόμενο διάστημα, πέρα 
από την παρέμβαση για τα Συμβού¬ 
λια Διοίκησης και το μπλοκάρισμά τους 
όπου αυτά επιχειρηθεί να συγκροτη¬ 
θούν, το κύριο βάρος της παρέμβασής 
μας θα πέσει σε καμπάνιες ενημέρωσης 
σε όλες τις σχολές για το τι ακριβώς ση¬ 
μαίνει η νέα δανειακή σύμβαση (μνημό¬ 
νιο 2) για την κοινωνία και ειδικότερα 
για τη νεολαία. Είναι ανάγκη οι φοιτητές 
και η νεολαία να κινητοποιηθούμε δυ¬ 
ναμικά μπροστά στην καταστροφή των 
ζωών και του μέλλοντος μας και να απο- 
τελέσουμε σημαντικό κομμάτι μιας εξέ¬ 
γερσης που θα ανατρέψει την άθλια κα¬ 
τάσταση που βιώνουμε. Παλεύουμε για 
την οργάνωση μιας Γενικής Πολιτικής 
Απεργίας Διάρκειας παντού, στους χώ¬ 
ρους δουλειάς, στα πανεπιστήμια, στα 
σχολεία, με στόχο να ρίξουμε τη χού¬ 
ντα της συγκυβέρνησης, που χωρίς κα¬ 
μία νομιμοποίηση προσπαθεί να μας επι¬ 
βάλει μια δίχως προηγούμενο εξαθλίωση 
με τα νέα έκτακτα μέτρα, τη νέα δανεια¬ 
κή σύμβαση και το νέο μνημόνιο. 

■ Γιώργος Θ. 


Σαρωτικές αλλαγές στο εξεταστικό σύστημα του σχολείου 


Σ τις αρχές Φεβρουάριου η 
υπουργός Παιδείας Άννα Δια- 
μαντοπούλου ανακοίνωσε στη 
διακομματική επιτροπή για την 
παιδεία το σχέδιο για το «νέο Λύκειο» και 
μαζί τις επικείμενες αλλαγές στο εξετα¬ 
στικό σύστημα για την πρόσβαση στην 
τριτοβάθμια εκπαίδευση. Σύμφωνα με 
το υπουργείο, οι αλλαγές αυτές θα ξεκι¬ 
νήσουν να εφαρμόζονται μεταβατικά τη 
σχολική χρονιά 2013-2014 και θα ολο¬ 
κληρωθούν το 2014-2015. 

Το νέο εξεταστικό σύστημα, που θα 
αλλάξει ριζικά ότι γνωρίζαμε μέχρι τώρα, 
αποτελείται από τα εξής βασικά σημεία: 

α) Οι εξετάσεις για την πρόσβαση 
από τη μία τάξη του Λυκείου στην άλλη 
θα γίνονται πανελλαδικά, ήδη από την 
Α' Λυκείου, δηλαδή με κοινά θέματα για 
όλους τους μαθητές της χώρας, και η βαθ¬ 
μολόγηση των γραπτών με τον τρόπο που 
γίνεται σήμερα η βαθμολόγηση στις πα¬ 
νελλαδικές. Πρόκειται δηλαδή για μια ξε¬ 
κάθαρη προσπάθεια εκδίωξης χιλιάδων 
μαθητών από τη δευτεροβάθμια εκπαί¬ 
δευση, αφού στερείται από τον καθηγητή 
η δυνατότητα να προσαρμόσει την εξέτα¬ 
ση στο επίπεδο και τις δυνατότητες των 
μαθητών, έτσι ώστε να μπορέσουν κά¬ 
ποιοι πιο αδύναμοι μαθητές να πάρουν 


έστω το απολυτήριό τους. 

β) Οι εξετάσεις της Γ' Λυκείου θα γί¬ 
νονται με δύο ομάδες θεμάτων. Στην πρώ¬ 
τη ομάδα θεμάτων θα εξετάζονται όλοι 
όσοι θέλουν να πάρουν απολυτήριο, ενώ 
στη δεύτερη ομάδα μόνο όσοι στοχεύ¬ 
ουν στην πρόσβαση στην τριτοβάθμια εκ¬ 
παίδευση. Παύει δηλαδή να ισχύει η υπο¬ 
χρεωτική εξέταση για την πρόσβαση στα 
ΑΕΙ-ΤΕΙ για όλους τους μαθητές. 

γ) Τα πανεπιστήμια θα καθορίζουν τα 
κριτήρια με τα οποία θα δέχονται μαθη¬ 
τές, όπως τους συντελεστές βαρύτητας 
στα μαθήματα που θα δίνουν οι υποψή¬ 
φιοι. Με άλλα λόγια μειώνεται σημαντικά 
το εύρος των σχολών στις οποίες μπορεί 
να περάσει κάποιος και μαζί και ο αριθμός 
των εισακτέων στα πανεπιστήμια, κάτι 
που είναι πάγιος στόχος των κυβερνήσε¬ 
ων τα τελευταία χρόνια. 

δ) Ιδρύεται ανεξάρτητος οργανισμός 
εξετάσεων, στον οποίο περνάει εξ ολο¬ 
κλήρου η ευθύνη για τη διεξαγωγή τους, 
από τον καθορισμό της εξεταστέας ύλης 
μέχρι το διορισμό των εξεταστών. Προ- 
χωράει με αυτό τον τρόπο ένα βήμα πα¬ 
ραπάνω η απαλλαγή του κράτους από τις 
ευθύνες για την εκπαίδευση και με αυτή 
την έννοια η εγκατάλειψη της υποχρέω¬ 
σής του να την παρέχει. 


Το νέο εξεταστικό σύστημα, όπως και 
το «νέο σχολείο», δεν μπορούν να κρυ¬ 
φτούν πίσω από το «μακιγιάζ» που προ¬ 
σπαθεί η κυβέρνηση να τους βάλει. Τα 
λόγια για «δημιουργικό σχολείο που θα 
αναπτύσσει τις δεξιότητες και τις κλίσεις 
του μαθητή, χωρίς να τον αναγκάζει να 
αποστηθίζει» μεταφράζονται σε σχολείο 
που θα είναι ατομική υπόθεση του καθέ¬ 
να, που θα του δίνει σκόρπιες και ασύνδε¬ 
τες πληροφορίες και κυρίως όσες γνώσεις 
και πληροφορίες μπορεί να πληρώσει. Το 
σχολείο «που θα απαλλάσσει το μαθητή 
από τη μανία των εξετάσεων και την πα¬ 
ραπαιδεία» είναι το σχολείο των τεσσά¬ 
ρων πανελλαδικών εξετάσεων αντί για 
μία, που θα διώχνει μαθητές προκειμένου 
να γλιτώσει το κράτος τις πενιχρές δαπά¬ 
νες για την παιδεία. «Η ουσιαστική προ¬ 
ετοιμασία του μαθητή για το πανεπιστή¬ 
μιο» δεν είναι τίποτα άλλο από την κάθε¬ 
τη μείωση των μαθητών που θα φοιτούν 
σε αυτό. 

Το «νέο σχολείο» είναι η βίαιη προ¬ 
σαρμογή του σχολείου στη χρεοκοπία του 
ελληνικού καπιταλισμού και το νέο εξετα¬ 
στικό σύστημα το επιστέγασμα αυτής της 
επίθεσης. Όσο κι αν ψάξει κανείς δεν θα 
βρει κάποια «παιδαγωγικά» ή «επιστη¬ 
μονικά» κριτήρια σε αυτές τις αλλαγές. 


Εκεί που πρέπει να αναζητηθούν τα κί¬ 
νητρα της μεταρρύθμισης είναι στην τρα¬ 
γική κατάσταση της οικονομίας και στον 
εξοντωτικό πόλεμο που δέχονται εδώ και 
δύο χρόνια οι εργαζόμενοι. Ο χρεοκοπη¬ 
μένος ελληνικός καπιταλισμός και οι δια¬ 
χειριστές του, η δωσίλογη συγκυβέρνηση 
Παπαδήμου και οι τοποτηρητές της τρόι¬ 
κας ξεκαθαρίζουν ότι σήμερα δεν χρειά¬ 
ζεται οι νέοι να μορφώνονται και ότι δεν 
είναι διατεθειμένοι να ξοδέψουν χρήματα 
από τον κρατικό προϋπολογισμό για αυτό 
το σκοπό, μιας και προέχει το «εθνικό κα¬ 
θήκον» να δοθούν στους πιστωτές, στους 
έλληνες και ευρωπαίους τραπεζίτες. 

Το μαθητικό κίνημα έχει σήμερα την 
υποχρέωση να μην αφήσει αυτήν την επί¬ 
θεση να περάσει, όποτε κι αν αυτό επιχει- 
ρηθεί, από αυτή ή την επόμενη κυβέρνη¬ 
ση. Έχει καθήκον να παλέψει για το δικαί¬ 
ωμα των νέων στο δημόσιο και δωρεάν 
σχολείο, για την πρόσβασή τους στο πα¬ 
νεπιστήμιο και το δικαίωμά τους στην ερ¬ 
γασία. Για να έχουν όμως όλα αυτά αποτέ¬ 
λεσμα πρέπει να παλέψει για την ανατρο- 
πή της χουντικής συγκυβέρνησης Παπα¬ 
δήμου, μαζί με την υπόλοιπη νεολαία και 
τους εργαζόμενους, για να κερδίσει όχι 
μόνο το δικαίωμα στη μόρφωση, αλλά κι 
αυτό στη ζωή. 
























Μάρτιος 2012 


ΕΡΓΑΖΟΜΕΝΟΙ 


Η μεγαλειώδης κινητοποίηση της 12ης Φλεβάρη 


Η μεγαλειώδης εργατική κινητοποίηση 
στις 12 Φλεβάρη ήταν η μεγαλύτερη 
ιστορικά στο κέντρο της Αθήνας. Η συ¬ 
γκέντρωση της Κυριακής 12 Φλεβάρη 
όπως και η 48ωρη Γενική Απεργία στις 10-11 Φλε¬ 
βάρη που προηγήθηκε, πραγματοποιήθηκαν με κά¬ 
λεσμα των ΓΣΕΕ-ΑΔΕΔΥ, χωρίς αυτό να σημαίνει 
ότι οι γραφειοκρατικοποιημένες συνδικαλιστικές 
ηγεσίες αυτών των οργάνων έπαιξαν τον οποιοδή- 
ποτε ρόλο στην επιτυχία της κινητοποίησης. 

Παρά την πολύ μικρή συμμετοχή στην απεργία 
και τις απεργιακές συγκεντρώσεις των δύο πρώ¬ 
των ημερών, την Κυριακή 12 Φλεβάρη πάνω από 1 
εκατομμύριο κόσμου πλημμύρισε το Σύνταγμα και 
όλο το κέντρο της Αθήνας από πολύ νωρίς. Η κυ¬ 
βέρνηση, τρομαγμένη από τον όγκο των διαδηλω¬ 
τών, έδωσε εντολή στην αστυνομία να επέμβει και 
να χτυπήσει την συγκέντρωση από τις 5:15μμ (η κι¬ 
νητοποίηση είχε καλεστεί για τις 5 μμ), με στόχο να 
ανακόψει την προσέλευση του κόσμου. 

Η κινητοποίησης της 12 ης Φλεβάρη ήρθε σε 
συνέχεια της μαζικής απεργίας της 5 ης Μάη 2010, 
των «Ιουνιανών» του 2011, της 48ωρης απεργίας 
του περασμένου Οκτώβρη, των εκατοντάδων μι¬ 
κρών και μεγάλων αγώνων του τελευταίου ενάμι- 
ση χρόνου. Ήταν όμως και κάτι παραπάνω, τουλά¬ 
χιστον σε ότι αφορά το μέγεθος, την μαχητικότη¬ 
τα, την αποφασιστικότητα και την διάθεση αντιμε¬ 
τώπισης των κατασταλτικών μηχανισμών. Χιλιάδες 
εργαζόμενοι, άνεργοι, νέοι αντιμετώπισαν για ώρες 
με σθένος τις δυνάμεις καταστολής, παρά τα δα- 
κρυγόνα, τις δολοφονικές επιθέσεις των ορδών Δί- 
ας-Δέλτα μέσα στον κόσμο, τις δεκάδες συλλήψεις 
και προσαγωγές (79 συλλήψεις, 91 προσαγωγές). 
Σε αρκετές περιπτώσεις οι συγκρούσεις ήταν σώμα 
με σώμα και αρκετοί αστυνομικοί τραυματίστηκαν. 
Οι επανειλημμένες επιθέσεις καταστολής δεν κατά- 
φερναν να απωθήσουν τον κόσμο από το Σύνταγ¬ 
μα, ο οποίος υποχωρούσε προσωρινά και επέστρε¬ 
φε πάνω στην πλατεία και στους γύρω δρόμους. 
Επί ώρες το πλήθος είχε κατακλύσει το κέντρο της 
Αθήνας, στήνοντας ακόμα και οδοφράγματα, με 
τα σημαντικότερα μέτωπα στην οδό Μητροπόλε- 
ως, στο Μοναστηράκι, στην Ομόνοια, σταΧαυτεία, 
στα Προπύλαια, στην Πανεπιστημίου, στην Σταδί¬ 
ου, στη Νομική-Ακαδημίας, στην Αμαλίας, στη 
Συγγρού. Μπορούμε να πούμε ότι από ένα σημείο 
και μετά ο κατασταλτικός μηχανισμός, όχι στο σύ¬ 
νολό του αλλά τμήματά του, έφτασαν σχεδόν στα 
όριά τους και περιορίστηκαν μονάχα στην προστα¬ 
σία του κτιρίου του Κοινοβουλίου. 

Η κυβέρνηση μέσω των ΜΜΕ προσπάθησε 
να αποκρύψει την μαζικότητα και την μαχητικό¬ 
τητα των διαδηλωτών, καταφεύγοντας στην γνω¬ 


στή προβοκατορολογία, τις γνωστές αναλύσεις για 
«ταραχές» και «σκοτεινά κέντρα». Την ίδια λίγο- 
πολύ στάση υιοθέτησε και η ρεφορμιστική αριστε¬ 
ρά των ΚΚΕ και ΣΥΝ, επιλέγοντας να υπερασπι¬ 
στούν τον «νόμο και την τάξη». Αυτή η επαίσχυντη 
πρακτορολογία μόνο στόχο έχει να κρύψει την ρι- 
ζοσπαστικοποίηση όλο και πλατύτερων κομματιών 
του ελληνικού λαού, την διάθεση που ωριμάζει για 
να ξεμπερδεύουμε οριστικά με το πολιτικό και οι¬ 
κονομικό σύστημά τους. Στα ίδια πλαίσια εντάσ¬ 
σεται και η δημοσιοποίηση φωτογραφιών από τα 
«επεισόδια» και στοιχείων συλληφθέντων. 

Τελικά, η δοτή κυβέρνηση του ΠΑΠΑΔΗΜ(Ι) 
ΟΥ πέρασε το νέο Μνημόνιο σε μια Βουλή- 
φρούριο, περιζωσμένη από την λαϊκή οργή και με 
τους πραιτοριανούς δολοφόνους των ΜΑΤ, Δέλτα 
και Δίας. Αυτή θα είναι και η αρχή του τέλους της. 
Η «νίκη» των «σωτήρων της πατρίδας» στη Βου¬ 
λή είναι πύρρειος, όπως δείχνουν οι απανωτές δι¬ 
αγραφές, διασπάσεις κλπ., ο κατακερματισμός και 
η αποσύνθεση του αστικού πολιτικού σκηνικού. 
Αυτό ταυτόχρονα δείχνει και τη δύναμη των εργα¬ 
ζομένων, των νέων, του λαού στους δρόμους, των 
παρατεταμένων αγώνων μας όλη την προηγούμενη 
περίοδο. Όπως λίγους μήνες πριν υποχρέωσαν σε 
έξοδο τον ανεκδιήγητο δοσίλογο Παπανδρέου και 
την κυβέρνησή του, έτσι και οι αγώνες των τελευ¬ 
ταίων 3 μηνών με αποκορύφωμα την 12 η Φλεβάρη 
οδηγούν στην κατάρρευση την κυβέρνηση Παπα- 
δήμου με την επίσπευση των εκλογών. 

Μπροστά μας έχει ανοίξει μια περίοδος παρα- 
τεταμένου κοινωνικού πολέμου και εξέγερσης, που 
μετατρέπεται γρήγορα σε προεπαναστατική περίο¬ 
δο. Αυτό σημαίνει ότι αργά η γρήγορα το δίλημμα 
«Μνημόνιο ή Χρεοκοπία», που εκβιαστικά τίθεται 
από την Τρόικα και το εγχώριο πολιτικό σύστημα, 
θα μετατραπεί στο δίλημμα «Ή εμείς ή Αυτοί». Για 
να μπορέσουμε όμως οι εργαζόμενοι, η νεολαία και 
τα φτωχά λαϊκά στρώματα να επιβάλλουμε τις δι¬ 
κές μας λύσεις και να ανοίξουμε το δρόμο για μια 
κοινωνία χωρίς εκμετάλλευση, χρειάζεται ένα σχέ¬ 
διο ενοποίησης, συντονισμού και κλιμάκωσης του 
αγώνα με βασικούς άξονες: Εξέγερση παντού, 
ανυπακοή στα μέτρα κυβέρνησης-τρόϊκας, Γε¬ 
νική Πολιτική Απεργία Διάρκειας και Συντακτι¬ 
κή Συνέλευση, για ν’ αποφασίσει ο ελληνικός λαός 
για μια άλλη οργάνωση και λειτουργία της κοινω¬ 
νίας. Ταυτόχρονα αναδεικνύεται ολοένα και περισ¬ 
σότερο η ανάγκη για την οικοδόμηση μιας επανα¬ 
στατικής δύναμης που θα συγκρουστεί πολιτικά με 
αυτό το σύστημα και το κράτος του και θα ανοίξει 
το δρόμο για την εξουσία των εργαζομένων και τη 
σοσιαλιστική δημοκρατία. 

Χ.Ζ 


Συνεχίζεται ο αγώνας στα Ζαχαροπλαστεία «Χατζή» 


Σ υνεχίζουν για τρίτο μήνα τις κινητοποι¬ 
ήσεις τους οι εργαζόμενοι των ζαχαρο¬ 
πλαστείων Χατζή στην Θεσσαλονίκη, 
που βρίσκονται σε επίσχεση εργασίας 
από τον περασμένο Δεκέμβρη. Οι παραστάσεις δι¬ 
αμαρτυρίας των εργαζομένων μαζί με αλληλέγγυ¬ 
ους έξω από τα καταστήματα του εργοδότη στην 
Θεσσαλονίκη συνεχίζονται αμείωτες, ενώ αντί¬ 
στοιχες κινητοποιήσεις έχουν ξεκινήσει και στο 
κατάστημα του Χατζή στο Σύνταγμα στην Αθήνα. 

Ο εργοδότης έχει ιδρύσει ήδη 2 νέες εταιρεί¬ 
ες με σκοπό να πτωχεύσει την παλιά, γλιτώνοντας 
χρέη εκατομμυρίων ευρώ προς εργαζόμενους, 
ΙΚΑ και εφορία. Καταπατά ασύστολα εδώ και 2 
χρόνια κάθε έννοια εργατικών δικαιωμάτων, αφού 
εκτός από την οφειλή μισθών 6 μηνών, επιδομά¬ 
των και δώρων προς τους εργαζόμενους, έπαιρνε 
μερίδιο από τα φιλοδωρήματα των εργαζομένων, 
τους ανάγκαζε να πληρώνουν από την τσέπη τους 
τυχόν ελλείμματα στο ταμείο, αλλά αντίθετα κρα¬ 
τούσε τα πλεονάσματα. Επίσης, τους ανάγκασε να 
πληρώσουν 4.000 ευρώ για την ληστεία που έγινε 
πριν από δύο χρόνια στο κατάστημα στην Καλα¬ 
μαριά. Τέτοιο «μπουμπούκι» εργοδότης ο Χατζής! 


Παίρνοντας δύναμη από τον παραδειγματικό, 
νικηφόρο αγώνα στα Όοοάγ’κ, από τους απεργούς 
στη Χαλυβουργία, στο ΑΙίεΓ κ.α. και από τις με¬ 
γαλειώδεις κινητοποιήσεις εκατομμυρίων εργαζο¬ 
μένων, ανέργων και νέων στις 12 Φλεβάρη, οι ερ¬ 
γαζόμενοι του Χατζή είναι αποφασισμένοι να δώ¬ 
σουν τον αγώνα μέχρι τέλους, μέχρι την νίκη, συ¬ 
νεχίζοντας τις κινητοποιήσεις σε Θεσσαλονίκη και 
Αθήνα έως ότου εκπληρωθούν τα αιτήματά τους: 
η απόσυρση των μηνύσεων, η καταβολή των δε¬ 
δουλευμένων κι η επαναφορά τους στην εργασία 
τους. 

Ειδικά μετά την ψήφιση του Μνημονίου II η 
δοσίλογη συγκυβέρνηση και οι εργοδότες καταρ¬ 
γούν κάθε εργατικό δικαίωμα και μετατρέπουν 
τους εργαζόμενους σε δουλοπάροικους παντού. Τ 
ώρα είναι ανάγκη όσο ποτέ άλλοτε να αντιστα- 
θούμε, στηρίζοντας έμπρακτα τόσο τον αγώνα 
των εργαζομένων στο Χατζή, όσο και κάθε μικρό 
ή μεγάλο αγώνα που ξεσπά σε χώρους εργασίας. 

Όλοι και όλες στις κινητοποιήσεις στα 
ζαχαροπλαστεία «Χατζή» σε Θεσσαλονίκη 
και Αθήνα. 


Εργατική Πάλη 11 



ΝΙΚΗΣΑΝ ΟΙ ΕΡΓΑΖΟΜΕΝΟΙ 
ΣΤΑ ΟΟΟϋΥ’δ ΛΕΥΚΟΥ ΠΥΡΓΟΥ! 

Μετά από 5 μήνες κινητοποιήσεων της Επιτροπής Αλλη¬ 
λεγγύης ενάντια στην παράνομη και καταχρηστική απόλυση 
των Γ. Τσουκαλά και Π. Κατσιγιάννη από το υποκατάστημα 
των Οοοάγ’κ στο Λευκό Πύργο της Θεσσαλονίκης, ο αγώνας 
νίκησε! Η εργοδοσία αναγκάστηκε να επαναπροσλάβει τους 
δύο εργαζόμενους, να τους αποζημιώσει, να αποσύρει όλες τις 
μηνύσεις (εναντίον των εργαζομένων και αρκετών αλληλέγγυ¬ 
ων) και να πληρώσει τα όποια δικαστικά έξοδα. Αυτή η εργο¬ 
δοσία, που δεν δίστασε να στήσει ολόκληρη σκευωρία ώστε να 
απολυθούν οι εργαζόμενοι, επειδή οργανώθηκαν και αντέδρα- 
σαν στα σχέδιά της, τραμπούκισε, έβρισε, έκανε μηνύσεις, έβα¬ 
λε την ασφάλεια και την αστυνομία να κάνουν εξακριβώσεις 
στους αγωνιστές της Επιτροπής Αλληλεγγύης κτλ. 

Ουσιαστικά ο αγώνας ξεκίνησε στα τέλη Δεκέμβρη του 
2010, όταν η πλειοψηφία των εργαζομένων στο κατάστημα 
αντιστάθηκε στα σχέδια της εργοδοσίας. Μετά τις απολύσεις 
των δύο εργαζομένων, οι συνάδελφοί τους υποχώρησαν, κάτω 
από την αφόρητη πίεση και τρομοκρατία της εργοδοσίας, με 
συνέπεια να μένουν απλήρωτοι και να τους επιβληθεί εκ περι¬ 
τροπής εργασία (τριήμερα ή τετραήμερα). Η εργοδοσία προ¬ 
σπάθησε με κάθε τρόπο να απαλλαγεί από όλους τους εργαζό¬ 
μενους που αντέδρασαν ή να τους καθυποτάξει, ώστε να περά¬ 
σει όλα τα σχέδιά της. 

Από τις 4 Οκτώβρη 2011 (ημέρα απόλυσης του Γ. Τσουκα¬ 
λά) και για 5 ολόκληρους μήνες οι δύο εργαζόμενοι και η Επι¬ 
τροπή Αλληλεγγύης, που συστάθηκε για την διεξαγωγή και 
διεύρυνση του αγώνα, δεν έσκυψαν λεπτό το κεφάλι. Με πί¬ 
στη στις δυνάμεις των εργαζομένων και με αποφασιστικότη¬ 
τα, κάτω από αντίξοες συνθήκες, στάθηκαν με αξιοπρέπεια και 
έδωσαν έναν παραδειγματικό αγώνα. Μοιράστηκαν πάνω από 
40.000 προκηρύξεις, κολλήθηκαν 2.000 αφίσες και έγιναν πάνω 
από 70 δίωρες παραστάσεις διαμαρτυρίας έξω από καταστήμα¬ 
τα Οοοάγ’κ. 

Η σημασία της νίκης 

Πρόκειται για νίκη με τεράστια σημασία απέναντι όχι μόνο 
στον εργοδότη, αλλά συνολικά στην πολιτική της κυβέρνησης, 
της ΕΕ και του ΔΝΤ, μια απάντηση στις απολύσεις και στη δι¬ 
άλυση της ζωής μας. Δείχνει ότι παρά τους αρνητικούς συσχε¬ 
τισμούς δύναμης μέσα στους χώρους εργασίας, οι αγώνες μπο¬ 
ρούν να νικούν όταν διεξάγονται με την σωστή πολιτική. 

Ο αγώνας στα Οοοάγ’κ Λ. Πύργου προστίθεται στους 
άλλους σημαντικούς και νικηφόρους αγώνες του κλάδου 
(Βπηηαεΐ, Καφεναί, Αρρίεόεεκ, Ρίζζα ΗιιΙ κτλ). Ακόμη, πυρο¬ 
δότησε έναν νέο σημαντικό αγώνα (που βρίσκεται σε εξέλι¬ 
ξη) στα ζαχαροπλαστεία Χατζή, ενάντια στην εργοδοτική τρο¬ 
μοκρατία για την καταβολή των δεδουλευμένων, την διάσωση 
των θέσεων εργασίας και την υπεράσπιση των εργατικών δι¬ 
καιωμάτων. 

Οι αγώνες αυτοί έχουν καθοριστική σημασία γιατί είναι ζή¬ 
τημα επιβίωσης των εργαζομένων. Αποτελούν κομμάτι του πα- 
ρατεταμένου κοινωνικού πολέμου και των αγώνων που δίνουν 
η εργατική τάξη, η νεολαία και τα λαϊκά στρώματα ενάντια 
στην εξαθλίωση. Είναι η συνέχεια και εξέλιξη του κινήματος 
των πλατειών και των γειτονιών, των τριών 48ωρων Γενικών 
Απεργιών, των μαχητικών συγκρούσεων στο Σύνταγμα κα. 

Δεν θα πρέπει να παραλείψουμε για άλλη μια φορά τον δι¬ 
ασπαστικό και υπονομευτικό ρόλο του ΠΑΜΕ (που έχει την 
πλειοψηφία στο Συνδικάτο Επισιτισμού-Τουρισμού Θεσσαλο¬ 
νίκης), που χαρακτήρισε τον αγώνα και τους δύο εργαζόμε¬ 
νους εργοδοτικούς, βάζοντας συνεχώς εμπόδια. Η ηγεσία του 
ΠΑΜΕ (διαμέσου του προέδρου του Συνδικάτου) δεν δίστασε 
να κλείσει ακόμη και κρυφά ραντεβού με την εργοδοσία! 

Η Αντεπίθεση των Εργαζομένων στον Επισιτισμό έδωσε 
και δίνει τις δυνάμεις της για την οργάνωση και διεξαγωγή 
των αγώνων στον κλάδο και γενικότερα. Καθήκον μας για το 
επόμενο διάστημα είναι να ριζώσουμε στους χώρους εργασίας, 
πολιτικοποιώντας ακόμη περισσότερο τον λόγο μας, ώστε να 
προετοιμάσουμε τους αγώνες που έρχονται. Κερδίζοντας την 
πολιτική υπεροχή, να οργανώσουμε τους πρωτοπόρους εργά¬ 
τες του κλάδου, ώστε να αντιμετωπίσουμε την εργοδοτική λαί¬ 
λαπα αλλά και να αλλάξουμε το συσχετισμό δύναμης στο Συν¬ 
δικάτο και να απαλλαγούμε από τη γάγγραινα του ΠΑΜΕ. 

Αντεπίθεση των Εργαζομένων στον Επισιτισμό 


■ Νίκος Κ. 

ΑντερΥπτικό έκτρωμα στην Ισπανία 



Η νεοεκλεγείσα δε¬ 
ξιά κυβέρνηση 
του Μαριάνο Ρα- 
χόι ψήφισε στις 19 
Φλεβάρη την πε¬ 
ρίφημη “εργατική μεταρρύθμιση”, 
που με τόση λύσσα προσπαθού¬ 
σαν να παρουσιάσουν ως “σωτη¬ 
ρία της αγοράς εργασίας”, ως απα¬ 
ραίτητο νόμο για την καταπολέ¬ 
μηση της ανεργίας και τον ερχομό 
της ανάπτυξης... Αυτός ο μισάν¬ 
θρωπος νόμος διαλύει πλήρως την 
εργατική νομοθεσία και μετατρέ¬ 
πει όλους τους εργαζόμενους σε 
σκλάβους στις ορέξεις των καπι¬ 
ταλιστών. Πρόκειται για ταφόπλα¬ 
κα στην αγορά εργασίας και στα 
όποια εναπομείναντα δικαιώματα 
των ισπανών εργαζομένων. 

Ενώ ο Ραχόι ψεύδιζε με ύφος 
χιλίων καρδιναλίων: “Ο νέος νό¬ 
μος είναι καλός και δίκαιος για την 
Ισπανία”, υπογράφοντας τη θανα¬ 
τική καταδίκη της εργατικής τάξης, 
πάνω από ένα εκατομμύριο εργα¬ 
ζόμενοι διαδήλωναν σε 57 πόλεις, 
ανταποκρινόμενοι στο κάλεσμα 
των συνδικάτων. 

Όντως, ο νέος νόμος είναι κα¬ 
λός και δίκαιος για την ισπανι¬ 
κή μπουρζουαζία, για τα τρωκτι¬ 
κά του τοκογλυφικού κεφαλαίου, 
για τις χρεοκοπημένες τράπεζες 
και τους κάθε είδους ευρωλάγνους 
σαλτιμπάγκους και απατεώνες που 
λυμαίνονται το δημόσιο χρήμα και 
πίνουν το αίμα των ισπανών εργα¬ 
ζομένων. 

Ιδού λοιπόν το μεγαλείο της 
ταξικής δικαιοσύνης: Ο νόμος κά¬ 
νει τις απολύσεις πολύ πιο εύκο¬ 
λες και δυο φορές πιο φθηνές για 
την εργοδοσία. Επικυρώνει τη με¬ 
σοπρόθεσμη μείωση των μισθών 
και την περιστολή του προϋπολο¬ 
γισμού για τις τοπικές κοινότητες. 
Καταργεί τη μονιμότητα στο δη¬ 
μόσιο και ανοίγει το δρόμο για μα¬ 
ζικές απολύσεις. Τα αφεντικά θα 
μπορούν πλέον να μειώνουν τους 
μισθούς χωρίς να υποχρεώνονται 
να το δικαιολογήσουν ή να επικα¬ 
λεστούν απώλειες και δεν θα δε¬ 
σμεύονται από οποιαδήποτε συμ¬ 
φωνία με συνδικαλιστική οργάνω¬ 
ση. Οι λόγοι για την απόλυση αρ¬ 
κεί “να είναι συνδεδεμένοι με την 
ανταγωνιστικότητα και την παρα¬ 
γωγικότητα” ή “με την τεχνική ορ¬ 
γάνωση ή την εργασία της επιχεί¬ 
ρησης”. 

Η υποαπασχόληση θεμελιώνε¬ 
ται πλέον δια νόμου για όλες τις 
νέες συμβάσεις. Στην Ισπανία ήδη 
η εργασία με συμβάσεις υποαπα¬ 
σχόλησης (μηνιαίες, εβδομαδιαί¬ 


ες, διήμερες, τριήμερες, μονοήμε¬ 
ρες) ξεπερνά το 25%, ενώ στις χώ¬ 
ρες του ΟΟΣΑ βρίσκεται στο 12%. 
Το ποσοστό αυτό στους νέους εί¬ 
ναι διπλάσιο και τριπλάσιο. Η υπο¬ 
απασχόληση στην Ισπανία “γεν¬ 
νιέται” το 1984, με νόμο της κυ¬ 
βέρνησης των “σοσιαλιστών” του 
Φελίπε Γκονζάλες. Έκτοτε η τρύ¬ 
πα που άνοιξε στην εργατική νο¬ 
μοθεσία γιγαντώθηκε, με αποτέλε¬ 
σμα σήμερα για κάθε 100 συμβά¬ 
σεις εργασίας οι 93 να είναι συμβά¬ 
σεις υποαπασχόλησης. 

Η ανεργία παίρνει τρομακτι¬ 
κές διαστάσεις. Στο πανευρωπαϊ¬ 
κό πρωτάθλημα της καταστροφής 
θέσεων εργασίας η Ισπανία κατέ¬ 
χει την πρώτη θέση, ακολουθού¬ 
μενη κατά πόδας από την Ελλάδα, 
την Πορτογαλία και την Ιρλανδία. 
Σύμφωνα με πρόσφατα στοιχεία 
της Εατοκΐαΐ, το ισπανικό κράτος 
έχει τη μεγαλύτερη ανεργία στην 
ευρωζώνη, με το επίσημο ποσο¬ 
στό να κυμαίνεται στο 23,3% του 
ενεργού πληθυσμού και στο 48,6% 
στους νέους από 16 έως 24 χρονών. 

Οι επιθέσεις φυσικά δεν έχουν 
τέλος. Ενώ μαίνεται η μεγαλύτε¬ 
ρη “προσαρμογή” στον προϋπο¬ 
λογισμό του ισπανικού κράτους 
μετά την πτώση της δικτατορίας, 
με μείωση δαπανών 29,5 δις ώστε 
να μειωθεί το έλλειμμα από 8,5% 
σε 5,8%, ο υπουργός οικονομικών 
Λουίς ντε Γκίντος ανακοίνωσε την 
αναθεώρηση προς τα πάνω της 
“προσαρμογής” κατά 8,4 δις. 

Πίσω από τους αριθμούς μια 
κοινωνική καταστροφή είναι σε 
εξέλιξη. Στην Ισπανία πάνω από 
1,5 εκατομμύριο άνθρωποι ζουν σε 
κατάσταση φτώχειας και κοινωνι¬ 
κού αποκλεισμού. Το ποσοστό των 
οικογενειών που ζουν κάτω από το 
όριο της φτώχειας είναι 22%, που 
αντιστοιχεί στο 10,7% του συνό¬ 
λου των 84 εκατομμυρίων φτωχών 
που καταγράφονται στην ΕΕ. 

Οι δύο μεγάλες συνδικαλιστι¬ 
κές συνομοσπονδίες, η υΟΤ (Γενι¬ 
κή Ένωση Εργατών) και η (Χ.ΟΟ 
(Εργατικές Επιτροπές), σε ρόλο 
υψηλής υπαλληλίας της ισπανικής 
μπουρζουαζίας και εγγυητές της 
ταξικής ειρήνης την τελευταία ει¬ 
κοσαετία, συνεχίζουν το έργο της 
συνδιαλλαγής με το κράτος και τα 
αφεντικά καλλιεργώντας συστη¬ 
ματικά αυταπάτες για την ανάγκη 
“αλλαγής και προσαρμογής” των 
νομοσχεδίων και όχι την ανατροπή 
τους (δηλώσεις Κάντιντο Μέντες 
γ.γ. υΟΤ) ή ακόμα χειρότερα πως 
“οι κινητοποιήσεις δεν είναι στό¬ 
χος των συνδικάτων” και “δεν θέ¬ 


λουμε να βγάλουμε τον κόσμο στο 
δρόμο” (δηλώσεις Ιγνάσιο Φερνά- 
ντες Τόξο γ.γ. (X.ΟΟ). Η τρομα¬ 
κτική όμως επίθεση της αστικής 
τάξης, το τσάκισμα κάθε κατάκτη- 
σης, η ολοένα ταχύτερη φτωχοποί- 
ηση των εργαζομένων κάνουν πλέ¬ 
ον αφόρητη την πίεση που νιώθει 
από τη βάση η γραφειοκρατία, με 
αποτέλεσμα να καλέσει κινητοποί¬ 
ηση την ημέρα ψήφισης της “εργα¬ 
σιακής μεταρρύθμισης”. 

Οι εργαζόμενοι, παρότι έχουν 
χάσει κάθε εμπιστοσύνη στη γρα¬ 
φειοκρατία, ανταποκρίθηκαν στο 
κάλεσμα. Η συμμετοχή ξεπέρασε 
κάθε προηγούμενο: 500.000 στη 
Μαδρίτη, 450.000 στη Βαρκελώνη, 
80.000 στη Βαλένθια και σε άλλες 
54 πόλεις διαδήλωσαν μαχητικά, 
με κύρια συνθήματα να ανατρα¬ 
πεί το αντεργατικό έκτρωμα και να 
καλεστεί άμεσα Γενική Απεργία. 
Η τελευταία γενική απεργία στην 
Ισπανία πραγματοποιήθηκε πέρσι 
το Σεπτέμβριο, ενώ η προηγούμε¬ 
νη είχε γίνει το 2004... 

Στους χιλιάδες νέους που πέρυ¬ 
σι έστησαν τις σκηνές τους στις με¬ 
γαλύτερες πλατείες της Ισπανίας 
και συνεχίζουν να ταπεινώνονται 
από την ανεργία και τους μισθούς 
πείνας προστίθενται όλο και μεγα¬ 
λύτερες μάζες παλαιότερων εργα¬ 
ζομένων που χάνουν κάθε δυνατό¬ 
τητα να ζουν αξιοπρεπώς. Ταυτό¬ 
χρονα με την ταπείνωση, σε κάθε 
εκδήλωση της δυσαρέσκειάς τους 
αντιμετωπίζουν ωμή καταστολή, 
όπως πρόσφατα στη Βαλένθια: οι 
άσχημες συνθήκες στην εκπαίδευ¬ 
ση, η δραστική μείωση των δαπα¬ 
νών για την παιδεία, η έλλειψη κα¬ 
θηγητών και θέρμανσης έβγαλαν 
τους μαθητές του λυκείου Λουίς 
Βίβας στο δρόμο. Στις 20 Φλεβάρη, 
ενώ ζητούσαν την απελευθέρω¬ 
ση ενός συμμαθητή τους από την 
αστυνομία, εκείνη τους χτύπησε 
αναίτια και βάναυσα συλλαμβάνο- 
ντας 26 μαθητές. Αυτό το γεγονός 
προκάλεσε ένα μεγάλο κύμα ορ¬ 
γής και σε πολλές μεγάλες πόλεις 
οργανώθηκαν διαδηλώσεις αλλη¬ 
λεγγύης από μαθητές και φοιτητές. 

Στην Ιβηρική χερσόνησο το 
θερμόμετρο των κοινωνικών αγώ¬ 
νων ανεβαίνει σταθερά. Το ξεπέ¬ 
ρασμα των γραφειοκρατικών ηγε¬ 
σιών, η ανασυγκρότηση και ανα¬ 
σύνθεση του εργατικού κινήματος 
είναι βασικές προϋποθέσεις για να 
μπορέσει η εργατική τάξη να οργα¬ 
νώσει την αντεπίθεσή της και να 
επιβάλει τις δικές της λύσεις. Ταυ¬ 
τόχρονα, μεγαλώνει και η ανάγκη 
της πανευρωπαϊκής οργάνωσης 
των αγώνων και η ανάδειξη μιας 
σοσιαλιστικής προοπτικής ενάντια 
στο ζουρλομανδύα της ΕΕ και του 
ευρώ. Η ανάγκη οικοδόμησης επα¬ 
ναστατικών κομμάτων στην υπη¬ 
ρεσία αυτού του στόχου γίνεται 
πιο επίκαιρη από ποτέ για τους ευ- 
ρωπαίους εργαζόμενους, που με- 
τατρέπονται σε σύγχρονους δού¬ 
λους του κεφαλαίου. 



στον κόσμο... 


ΚΙΝΑ 

Οι κάτοικοι της Βουκάν μετά από 5 μήνες αγώ¬ 
να (βλ. ΕΠ Ιανουάριου 2012) κατάφεραν να ματαιώ¬ 
σουν την πώληση της γης τους από το κράτος. Η νίκη 
τους ενθάρρυνε ακόμα περισσότερους εργαζόμενους 
σε μια χώρα, όπου το εργατικό και αγροτικό κίνημα 
αναπτύσσεται ραγδαία. Περίπου 5.000 κάτοικοι του 
χωριού Πανχέ στην ανατολική επαρχία Τζετζιάν, δι¬ 
αδηλώνουν τώρα ενάντια στην κατάσχεση και πώ¬ 
ληση της γης τους από τις τοπικές αρχές, που ανα¬ 
κοινώθηκε στις 10/2. Θέλουν να διατηρήσουν την γη 
που τους τρέφει, να αντισταθούν στην τοπική κυβέρ¬ 
νηση που ελέγχει την γη και λεηλατεί τις ζωές τους. 
Η αυξανόμενη ριζοσπαστικοποίηση, πολιτικοποίη¬ 
ση και αυτοπεποίθηση των αγροτών σε μια χώρα με 
αγροτικό πληθυσμό 800 εκατομμυρίων και με πλού¬ 
σια παράδοση εξεγέρσεων και επαναστάσεων στις 
αγροτικές περιοχές, εγκυμονούν μεγάλους κινδύ¬ 
νους για τους καπιταλιστές της Κίνας. 

ΟΛΛΑΝΔΙΑ 

Οι εργαζόμενοι στην καθαριότητα στο Πανεπι¬ 
στήμιο της Ουτρέχτης επί 2 μήνες διεξάγουν έναν 
αγώνα ενάντια στην εργολαβική εταιρία ΡΜ1ίρ$. Η 
εταιρία από τις 2/1 προχώρησε σε μειώσεις των εξό¬ 
δων καθαρισμού με επιδείνωση των συνθηκών ερ¬ 
γασίας και κατάργηση των επιδομάτων αδείας. Από 
τον Γενάρη οι καθαριστές ξεκίνησαν απεργία διάρκει¬ 
ας και πραγματοποίησαν συνολικά 9 πορείες σε δι¬ 
άφορες πόλεις της περιοχής. Απέναντι στην ανυπο¬ 
χώρητη στάση της εργοδοσίας κλιμάκωσαν τον αγώ¬ 
να τους με κατάληψη του κτιρίου ΚαρεΗ του Πανε¬ 
πιστημίου από τις 27/2. Στην κατάληψη συμμετέχουν 
2.000 εργαζόμενοι με την υποστήριξη όλο και περισ¬ 
σότερων φοιτητών, που συγκροτούνται στην Επιτρο¬ 
πή Αλληλεγγύης, και καθημερινά πραγματοποιού¬ 
νται εργαστήρια και διάφορες εκδηλώσεις. Οι καθα- 
ριστές σκοπεύουν να επεκτείνουν την κατάληψη στο 
υπόλοιπο πανεπιστήμιο, στο Πολυτεχνείο και στο 
πανεπιστημιακό νοσοκομείο για να υποστηρίξουν 
τα αιτήματά τους: πληρωμή της αναρρωτικής άδειας, 
καλύτερη εκπαίδευση και ανθρώπινους ρυθμούς 
δουλειάς. Η πρυτανεία και η αστυνομία δεν τόλμη¬ 
σαν μέχρι στιγμής να επέμβουν, καθώς ο αγώνας έχει 
τη στήριξη όλης της ολλανδικής κοινωνίας. 

ΑΦΓΑΝΙΣΤΑΝ 

Λαϊκή έκρηξη ξέσπασε στην χώρα από τις 22/2 με 
αφορμή την καύση εκατοντάδων αντίτυπων του Κο¬ 
ρανίου στην αεροπορική βάση του Μπαγκράμ. Επί 
πέντε ημέρες χιλιάδες διαδήλωναν σε κάθε πόλη με 
πολλά επεισόδια και με μια οργή ενάντια στο θράσος 
και την περιφρόνηση των κατοχικών δυνάμεων, που 
δεν μπόρεσε να βουβαθεί αππό την φτωχή δημόσια 
«συγγνώμη» του ΝΑΤΟ. Κάτοικοι και φοιτητές βγή¬ 
καν στους δρόμους των μεγάλων πόλεων των επαρ¬ 
χιών Νανγκαρχάρ, Κουνάρ, Καπίσα και στην πρωτεύ¬ 
ουσα Καμπούλ, φωνάζοντας συνθήματα κατά των 
αμερικανών και του προέδρου-μαριονέτα Καρζάι, 
επιτέθηκαν με πέτρες και έβαλαν φωτιά σε κρατικά 
κτίρια, οχήματα και δύο στρατιωτικές βάσεις. Κατά 
τη διάρκεια των συγκρούσεων οι αστυνομικοί σκό¬ 
τωσαν 10 διαδηλωτές και τραυμάτισαν δεκάδες. Την 
επόμενη μέρα οι συγκρούσεις εντάθηκαν και επεκτά- 
θηκαν στις επαρχίες Φαριάμπ, Ουρουζγκάν, κ.α. Στην 
Νανγκαρχάρ, Φαριάμπ και Ουρουζγκάν οι διαδηλω¬ 
τές μπήκαν μέσα σε ΝΑΤΟϊκές βάσεις και 55 από αυ¬ 
τούς σκοτώθηκαν στις συγκρούσεις. Μικρότερης 
έντασης συγκρούσεις συνεχίστηκαν για ακόμα τρεις 
μέρες και σε δύο περιπτώσεις (Καμπούλ, Νανγκαρ¬ 
χάρ) αφγανοί αστυνομικοί άνοιξαν πυρ κατά των 
ΝΑΤΟϊκών. Τραγικό είναι όμως ότι μέσα στην έξαρ¬ 
ση του εθνικοαπελευθερωτικού αισθήματος των Αφ¬ 
γανών κερδίζουν έδαφος οι Ταλιμπάν, καθώς εναλ¬ 
λακτική πρόταση δεν υπάρχει ή εξοντώνεται αμέσως. 


Π. Μ. 

Έκτακτη Σύνοδος ΕιιΐΌ^ΐΌΐιρ 

Προς μια Ευρώπη χωρίς δικαιώματα 


Σ τις 1-2 Μάρτη πραγματοποιή¬ 
θηκε η Έκτακτη Σύνοδος του 
ΕαΓθ§Γοαρ, με βασικά θέμα¬ 
τα την οικονομική κατάσταση 
στην Ευρώπη, η οποία βυθί¬ 
ζεται στην κρίση ολοένα και περισσότερο, 
αλλά και ειδικά την κατάσταση στην Ελ¬ 
λάδα, με το επικείμενο “κούρεμα” (ΡδΙ), τη 
Νέα Δανειακή Σύμβαση και το νέο Μνη¬ 
μόνιο. Με το κοινό κείμενο “συμπερασμά¬ 
των” που εξέδωσε το Ευρωπαϊκό Συμβού¬ 
λιο γίνεται φανερό ότι τα πολιτικά επιτε¬ 
λεία των ευρωπαϊκών αστικών τάξεων και 
των τραπεζών θα κάνουν ό,τι περνά απ’ το 
χέρι τους για να σώσουν το ευρώ, τις τρά¬ 
πεζες και το καπιταλιστικό τους σύστημα 
από την κατάρρευση, δηλαδή θα προσπα¬ 
θήσουν να καταργήσουν κάθε εργατικό 
και δημοκρατικό δικαίωμα, μετατρέποντας 
τους ευρωπαίους εργαζόμενους σε σκλά¬ 
βους και ολόκληρους λαούς σε υποτελείς 
των γαλλογερμανικών πολυεθνικών. 

Την ίδια ώρα που έπεφταν οι υπογρα¬ 
φές των ευρωπαίων πρωθυπουργών στην 
επαίσχυντη νέα “Συνθήκη για τη Σταθερό¬ 
τητα” (βλ. σχετικό άρθρο στην ΕΠ Φλεβά¬ 
ρη), η ανεργία στην Ε.Ε. «χτυπούσε κόκ¬ 
κινο». Υπάρχουν αυτή τη στιγμή επίση¬ 
μα 16,9 εκατομμύρια άνεργοι στην Ε.Ε. 
(10,7%), ενώ μόνο το τελευταίο έτος οι 
άνεργοι αυξήθηκαν κατά 1,4 εκατομμύ¬ 
ρια. Αυτό αποτελεί αρνητικό ρεκόρ από το 
1999, όταν και εισήχθη το ευρώ, δίχως φυ¬ 
σικά να υπολογίζονται σ’ αυτό το νούμερο 
οι κάθε λογής υποαπασχολούμενοι. Πα¬ 
ράλληλα αυξάνει και το ποσοστό των νέων 


σε ηλικία ανέργων: Οι άνεργοι κάτω των 25 
ετών αποτελούν τώρα το 21,6%, από 20,6% 
πέρσι. Οι χώρες με τη μεγαλύτερη ανεργία 
είναι η Ισπανία (23,3%), η Ελλάδα (19,9%), 
η Ιρλανδία και η Πορτογαλία (14,8%). Πα¬ 
ράλληλα, ο τομέας της μεταποίησης στην 
Ε.Ε. συνεχίζει να συρρικνώνεται, ενώ ακό¬ 
μη και στη Γερμανία ο τομέας παρουσίασε 
στασιμότητα. 

Οι ευρωπαίοι πρωθυπουργοί κλείνουν 
τα μάτια μπροστά σ’ αυτή την κατάστα¬ 
ση και την τραγική αποτυχία των υπερ- 
νεοφιλελεύθερων μέτρων που λαμβάνο- 
νται σ’ όλες τις χώρες με την καθοδήγη¬ 
ση της ΕΕ. Επιμένουν μάλιστα ότι ο στόχος 
τους, με την κωδική ονομασία “Ευρώπη 
2020” παραμένει και είναι η ανάπτυξη και 
η δημοσιονομική σταθερότητα, ο φυσιολο¬ 
γικός δανεισμός της οικονομίας, η αντα¬ 
γωνιστικότητα, η μείωση της ανεργίας και 
των κοινωνικών επιπτώσεων της κρίσης 
και μια σύγχρονη δημόσια διοίκηση! 

Πρόκειται βέβαια για ανοησίες και χυ¬ 
δαία ψέματα. Η μόνη επιλογή που βλέπουν 
μπροστά τους οι ευρωπαίοι ηγέτες είναι η 
διάλυση κάθε εργατικού δικαιώματος που 
έχει απομείνει, η κατάργηση ακόμη κι αυ¬ 
τής της αστικής εθνικής - λαϊκής κυριαρ¬ 
χίας των υπό χρεοκοπία χωρών. Εξάλλου 
επανέλαβαν πως για να επιτευχθεί η ανά¬ 
πτυξη και η απασχόληση χρειάζεται δημο¬ 
σιονομική σταθερότητα και πως οι χώρες 
που λαμβάνουν «βοήθεια» θα πρέπει «να 
επιμείνουν πάνω στους στόχους και στις 
δομικές μεταρρυθμίσεις που έχουν αποφα- 
σιστεί». Προετοιμάζουν επιπλέον μεγάλη 


φοροεπιδρομή σ’ όλη την ΕΕ, συνοδεύομε - 
νη από τα γνωστά ψέματα περί «διεύρυν¬ 
σης της φορολογικής βάσης», «καταπολέ¬ 
μησης της φοροδιαφυγής» κοκ. 

Για την απασχόληση, ο στόχος που τί¬ 
θεται είναι να φτάσει το 75% του εργατι¬ 
κού δυναμικού ως το 2020. Αυτός ο στόχος 
υποτίθεται ότι θα επιτευχθεί μέσω της κα¬ 
τάργησης των συλλογικών συμβάσεων ερ¬ 
γασίας, την κατάργηση όλων των νομοθε¬ 
τικών περιορισμών που διασφαλίζουν τα 
όποια εργατικά δικαιώματα, καθώς και με 
την παροχή κάθε είδους «κινήτρων» στις 
επιχειρήσεις. Όλα αυτά βέβαια κρύβονται 
πίσω από φράσεις όπως «ελκυστικότητα 
των προσλήψεων», «βελτίωση των μηχανι¬ 
σμών που καθορίζουν τους μισθούς» (διά¬ 
βαζε: κατάργηση συλλογικών διαπραγμα¬ 
τεύσεων και κατώτατων αμοιβών), «κα¬ 
τάργηση των περιορισμών στη δημιουργία 
νέων θέσεων εργασίας» (βλ. άνοιγμα επαγ¬ 
γελμάτων) κοκ. 

Όσον αφορά στην Ελλάδα, στην κοινή 
τους δήλωση οι ευρωπαίοι ηγέτες επανέ¬ 
λαβαν βαρετά πως ο στόχος του προγράμ¬ 
ματος είναι η διασφάλιση της βιωσιμότη¬ 
τας του ελληνικού χρέους και η ανάκτηση 
της ανταγωνιστικότητας, ενώ παράλλη¬ 
λα επικρότησαν την κατάργηση του κατώ- 
τατου μισθού και τους υπόλοιπους αντερ- 
γατικούς νόμους της συγκυβέρνησης Πα- 
παδήμου. Τόνισαν, τέλος, την ανάγκη για 
μεγαλύτερη «παρακολούθηση» εκ μέρους 
της ΕΕ της επιβολής του προγράμματος 
και για αύξηση της παρουσίας της Κομι¬ 
σιόν στην Ελλάδα. 


Αφού έλαβε την άδεια για την πραγμα¬ 
τοποίηση εθνικών εκλογών στα τέλη Απρι¬ 
λίου - αρχές Μαΐου, η κυβέρνηση Παπαδή- 
μου μέσω του υπουργού Οικονομικών Βε- 
νιζέλου υπέγραψε σειρά από συμβάσεις με 
τον Όλι Ρεν και τον επικεφαλής του ΕΕ5Ρ, 
Ρέγκλινγκ. Με αυτές τις συμβάσεις εκτα¬ 
μιεύονται συνολικά 58,7 δις από τα 130 δις 
του πακέτου στήριξης. Απ’ αυτά, τα 30 δις 
θα πάνε απευθείας στους ιδιώτες ομολογι¬ 
ούχους ως “γλύκισμα”, προκειμένου να δε¬ 
χθούν την συμμετοχή τους στο κούρεμα 
των ομολόγων (!), 23 δις ευρώ θα “κλειδω¬ 
θούν” σε ειδικό λογαριασμό για την ανα- 
κεφαλαιοποίηση των ελληνικών τραπεζών 
και 5,7 δις ακόμη θα πάνε για την πληρω¬ 
μή τόκων που οφείλει το ελληνικό δημό¬ 
σιο! Ούτε μισό ευρώ για την περιβόητη 
ανάπτυξη! 

Είναι λοιπόν φανερό ότι η πολιτική της 
Ε.Ε. για την αντιμετώπιση της κρίσης έχει 
αποκλειστικό στόχο να σώσει τις τράπε¬ 
ζες από την κατάρρευση, ή μάλλον να τους 
δώσει κάποιες προσωρινές ανάσες, και να 
διασφαλίσει όσο το δυνατόν περισσότερο 
τους δανειστές των χωρών. Τον λογαρια¬ 
σμό θα τον πληρώσουν οι ευρωπαίοι ερ¬ 
γαζόμενοι, τους οποίους περιμένει εκτίνα¬ 
ξη της ανεργίας, κατάργηση των συμβά¬ 
σεων εργασίας και μισθοί πείνας, αβάστα¬ 
χτοι φόροι και κατάργηση του όποιου δη¬ 
μοκρατικού ελέγχου πάνω στις αποφάσεις 
που αφορούν στις ζωές τους (αστικά κοι¬ 
νοβούλια κα). Μόνη λύση που απομένει 
για όλους εμάς είναι η πλήρης ρήξη με την 
ΕΕ των καπιταλιστών και ο αγώνας ενά¬ 
ντια στα μνημόνιά τους, με στόχο την έξο¬ 
δο από την καπιταλιστική ΕΕ και την δη¬ 
μιουργία μιας Ευρώπης σοσιαλιστικής, με 
γνώμονα τα συμφέροντα των εργαζομέ¬ 
νων και των φτωχών λαϊκών στρωμάτων. 


Συνεχίζεται ο αναβρασμός στη Ρουμανία 


Μ ετά τις μεγαλύτερες σε 
έκταση και ένταση κινη¬ 
τοποιήσεις από το 1989, η 
κυβέρνηση της Ρουμανίας 
αναγκάστηκε να παραιτηθεί, μη μπορώ¬ 
ντας να αντέξει πλέον τηη πίεση και την 
οργή της κοινωνίας. Ο πρόεδρος Τραϊάν 
Μπασέσκου όρισε ως μεταβατικό πρω¬ 
θυπουργό τον μέχρι πρότινος υπουργό 
Δικαιοσύνης Κ. Πρεντόιου, με στόχο το 
σχηματισμό κυβέρνησης που θα λάμβα- 
νε ψήφο εμπιστοσύνης από το ρουμανι¬ 
κό κοινοβούλιο. Η θητεία του όμως κρά¬ 
τησε μερικές μέρες, καθώς τα τρία κόμ¬ 
ματα που αποτελούν τον τωρινό κυβερ¬ 
νητικό συνασπισμό (Δημοκρατικό Φιλε¬ 
λεύθερο Κόμμα, Κόμμα Ουγγρικής Μει¬ 
ονότητας, Εθνική Ένωση για την Πρόο¬ 
δο της Ρουμανίας) συμφώνησαν στη συ¬ 
γκρότηση "τεχνοκρατικής” κυβέρνησης 
με επικεφαλής τον αρχηγό των μυστικών 
υπηρεσιών της χώρας (5ΙΕ) Μιχάι Ουν- 
γκουρεάνου. Στον 43χρονο Ουνγκουρε- 
άνου, ο οποίος την περίοδο 2004-2007 
είχε διατελέσει και υπουργός Εξωτερι¬ 
κών, έχει δοθεί περιθώριο δύο εβδομά¬ 
δων για να σχηματίσει κυβέρνηση που θα 
λάβει ψήφο εμπιστοσύνης, με κύριο στό¬ 
χο την ψήφιση και εφαρμογή των μέτρων 
που ζητάει το ΔΝΤ, έτσι ώστε να εξασφα¬ 
λιστεί η εκταμίευση της νέας δόσης του 
δανείου. Χαρακτηριστικές είναι εξάλλου 
και οι δηλώσεις του Ουνγκουρεάνου, που 
τονίζει πως η πείρα του ως μάνατζερ θα 
βοηθήσει στην επίσπευση της υιοθέτη¬ 
σης και εφαρμογής των μέτρων. 


Οι εκλογές στη Ρουμανία είναι προ¬ 
γραμματισμένες για το Νοέμβριο, ενώ 
δεν αποκλείεται να επισπευστούν για το 
καλοκαίρι. Η περίπτωση της Ρουμανί¬ 
ας είναι χαρακτηριστική για την τροπή 
που πάει να πάρει η πολιτική κατάσταση 
σε σειρά χωρών. Ένα αστικό πολιτικό σύ¬ 
στημα εντελώς απονομιμοποιημένο, αυ- 
τονομημένο από την κοινωνία και χωρίς 
κάποιο λαϊκό έρεισμα, που σταδιακά εξε¬ 
λίσσεται σε ένα βοναπαρτιστικό καθε¬ 
στώς, όπως εξάλλου και οι κυβερνήσεις 
Μόντι και Παπαδήμου, με μόνο επιχείρη¬ 
μα την καταστολή και την τρομοκρατία. 

Τις τελευταίες εβδομάδες η κυβέρνη¬ 
ση του Έμιλ Μπλοκ βρέθηκε αντιμέτω¬ 
πη με τις μεγαλύτερες λαϊκές-εργατικές 
κινητοποιήσεις των τελευταίων είκο¬ 
σι χρόνων στη χώρα, που έτειναν να πά¬ 
ρουν το χαρακτήρα εξέγερσης. Το νομο¬ 
σχέδιο για τη μεταρρύθμιση (ουσιαστικά 
ιδιωτικοποίηση) του συστήματος υγεί¬ 
ας, που θα ψηφιζόταν τον περασμένο Ια¬ 
νουάριο, ήταν η σταγόνα που ξεχείλισε 
το ποτήρι για τους εργαζόμενους και τα 
ευρύτερα λαϊκά στρώματα της Ρουμανί¬ 
ας. Από το 2009, όταν προσέφυγε η χώρα 
στο ΔΝΤ ζητώντας δάνειο 20 δις δολά¬ 
ρια, τα μέτρα ήταν ισοπεδωτικά: 25% μεί¬ 
ωση στους μισθούς, 15% μείωση στις συ¬ 
ντάξεις, μείωση επιδομάτων, αύξηση του 
ΦΠΑ από 19% σε 24% (το μεγαλύτερο 
ποσοστό πανευρωπαϊκά μαζί με την Ελ¬ 
λάδα), 54 χιλιάδες απολύσεις στην τοπι¬ 
κή αυτοδιοίκηση, έκλεισαν τα μισά σχε¬ 
δόν νοσοκομεία με επιπλέον 3 χιλιάδες 


απολύσεις, ενώ το σύνολο του δημόσιου 
τομέα έχει συρρικνωθεί κατά 25%. Από 
τα μέτρα δεν γλίτωσε και ο ιδιωτικός το¬ 
μέας, καθώς τσακίστηκε στην κυριολεξία 
ο Εργατικός Κώδικας, ενώ πέρασαν και 
14 νομοθετικές διατάξεις απευθείας από 
την κυβέρνηση χωρίς έγκριση από το κοι¬ 
νοβούλιο. Η ανεργία αγγίζει το 44%, πο¬ 
σοστό διπλάσιο του μέσου όρου της ΕΕ. 
Αξίζει να σημειωθεί επίσης ότι η Ρουμα¬ 
νία είχε σχέσεις με το ΔΝΤ από τα τέλη 
της δεκαετίας του 1980, όταν στην ηγε¬ 
σία της χώρας ήταν το ΚΚ Ρουμανίας. 

Πρωταγωνιστικό ρόλο στο κίνημα 
έπαιξαν και εκεί οι κατειλημμένες πλα¬ 
τείες. Σαφέστατα εμπνευσμένες από τις 
αραβικές εξεγέρσεις, τους "Αγανακτι- 
σμένους” της Ισπανίας και της Ελλάδας 
και το κίνημα Οιχιιργ \'\ώ11 δίχεεί, οι κα¬ 
ταλήψεις των πλατειών του Πανεπιστη¬ 
μίου και στο κέντρο του Βουκουρεστί- 
ου αποτέλεσαν κέντρα αυτοοργάνωσης 
και αυτενέργειας των μαζών. Συγκροτή¬ 
θηκαν ομάδες εργασίας που λειτουργού¬ 
σαν σε τακτική βάση και στόχο είχαν να 
διατυπώσουν θέσεις και διεκδικήσεις του 
κινήματος. Πέρα όμως από κάποια γενι- 
κόλογα συνθήματα, το κίνημα δεν κατά- 
φερε να διατυπώσει σαφείς στόχους, κάτι 
που θα μπορούσε να χαρακτηριστεί φυ¬ 
σιολογικό, μιας και το εργατικό κίνημα 
εκεί τώρα αρχίζει και ξαναστέκεται στα 
πόδια του μετά από τη "σφαλιάρα” της 
κατάρρευσης της ιδέας του σοσιαλισμού 
το 1989 - αν και σε πρόσφατες δημοσκο¬ 
πήσεις το 60% θεωρεί καλύτερο το καθε¬ 


στώς Τσαουσέσκου (ή πιο ορθά της σχε¬ 
διασμένης οικονομίας) από το τωρινό 
καθεστώς της ελεύθερης αγοράς και του 
νεοφιλελευθερισμού. 

Οι μαζικές απεργίες, οι μαζικές μα¬ 
χητικές διαδηλώσεις, οι καταλήψεις ερ¬ 
γοστασίων και οι ομηρίες αφεντικών, οι 
μορφές πάλης που βγαίνουν οργανικά 
από τις ίδιες τις ανάγκες του αγώνα, οι 
νεολαιίστικες εξεγέρσεις από το Δεκέμ¬ 
βρη της Αθήνας μέχρι τα γκέτο του Λον¬ 
δίνου, η Αραβική Άνοιξη, τα κινήματα 
των κατειλημμένων πλατειών, οι εργατι¬ 
κές κινητοποιήσεις σε σειρά χωρών υπο¬ 
γραμμίζουν την αυξανόμενη μαχητικό¬ 
τητα του προλεταριάτου σε παγκόσμια 
κλίμακα, την πολιτικοποίησή του και τη 
διάθεσή του να αγωνιστεί ενάντια στην 
ανεργία, την εξαθλίωση, την ευέλικτη ερ¬ 
γασία και την αποδόμηση της υγείας, της 
παιδείας και της πρόνοιας. Σε συνθήκες 
όμως καπιταλιστικής κρίσης - πόσο μάλ¬ 
λον με τα χαρακτηριστικά της τωρινής - 
οι συνδικαλιστικοί αγώνες, όσο δεν ανά¬ 
γονται σε κεντρικό πολιτικό επίπεδο, όσο 
η πάλη δεν παίρνει κεντρικά πολιτικά χα¬ 
ρακτηριστικά και δεν συνδέεται η παρού¬ 
σα κατάσταση με τον αγώνα για Εργατι¬ 
κή Δημοκρατία στη βάση του προλετα¬ 
ριακού διεθνισμού και του Μεταβατικού 
Προγράμματος, είναι αδύνατο να δώ¬ 
σουν λύση στα προβλήματα των εργαζο¬ 
μένων, των φτωχών λαϊκών στρωμάτων 
και της νεολαίας. 

■ Βασίλης Ζ. 

Α 111911973: Οι Ένοπλες Δυνάμεις πνίγουν στο αίμα την κυβέρνηση Λαϊκού Μετώπου του 

Σαλβαντόρ Αλιέντε 


Τ ο Λαϊκό Μέτωπο 
εκφράζει ως όρος 
την πολιτική κοι¬ 
νωνικών και πο¬ 
λιτικών συμμαχι- 
ών που ακολουθούν οι ρεφορ¬ 
μιστικές οργανώσεις και κόμμα¬ 
τα. Αυτά θεωρούν ότι η εργατι¬ 
κή τάξη είναι ανίκανη να πραγ¬ 
ματοποιήσει (ή δεν χρειάζεται) 
την επανάσταση, συχνά απο- 
κρύπτοντας τις θέσεις τους με το 
να την παραπέμπουν σε ένα αό¬ 
ριστο και μακρινό μέλλον. Η ου¬ 
σία κάθε ρεφορμιστικής πολιτι¬ 
κής είναι ότι η λύση θα δοθεί πά¬ 
ντα μέσα στα πλαίσια του καπι¬ 
ταλισμού και της αστικής κοινο¬ 
βουλευτικής δημοκρατίας, δη¬ 
λαδή με την εκλογή μιας «αρι¬ 
στερής» ή «προοδευτικής» κυ¬ 
βέρνησης. Αυτό πολύ συχνά κα- 
μουφλάρεται με την προώθη¬ 
ση, ως πιο «ρεαλιστικού» στό¬ 
χου, ενός ενδιάμεσου «σταδίου» 
της επανάστασης, που, ανάλο¬ 
γα με την ιστορική περίοδο, βα¬ 
φτίζεται «αστικοδημοκρατικό», 
«αντιιμπεριαλιστικό», «αντιμο- 
νοπωλιακό» κλπ. Προφανώς, οι 
κοινωνικές και πολιτικές συμ- 
μαχίες που χρειάζονται για ένα 
τέτοιο στάδιο θα πρέπει να πε¬ 
ριλαμβάνουν όχι μόνο διάφο¬ 
ρα μικροαστικά στρώματα αλλά 
και το «εθνικό», «προοδευτικό», 
«μη μονοπωλιακό» κλπ. κομ¬ 
μάτι της αστικής τάξης. Από 
τη φύση τους τα Λαϊκά Μέτω¬ 
πα, ως τέτοιες συμμαχίες, εμπε¬ 
ριέχουν μια κραυγαλέα αντίφα¬ 
ση: τα συμφέροντα των καταπι¬ 
εσμένων θα πρέπει να συμβιβα¬ 
στούν με αυτά των εκμεταλλευ¬ 
τών, έστω του «καλύτερου» κομ¬ 
ματιού τους. Αυτό που δεν μπο¬ 
ρούν να αποκρύψουν οι ρεφορ- 
μιστές είναι ότι το πολιτικό πρό¬ 
γραμμα κάθε Λαϊκού Μετώπου, 
όποια ονομασία και αν του δί¬ 
νουν, είναι ξεκάθαρα ένα αστι¬ 
κό πρόγραμμα, που σέβεται «τα 
ιερά και τα όσια» της καπιταλι¬ 
στικής οικονομίας, του αστικού 
κράτους και των θεσμών του, 
και μάλιστα των πιο ζωτικών 
για τα συμφέροντα των καπι¬ 
ταλιστών (στρατός, μηχανισμοί 
καταστολής). Η πικρή ιστορι¬ 
κή πείρα αποδεικνύει ότι πάντα 
σε τέτοιου είδους «συμμαχίες» ο 
μεγάλος χαμένος είναι το προ¬ 
λεταριάτο, που αναγκάζεται να 
εγκαταλείψει όχι μόνο τα ιστο¬ 
ρικά (σοσιαλιστική επανάστα¬ 
ση) αλλά πολύ συχνά και τα πιο 
άμεσα συμφέροντά του. 

Τα Λαϊκά Μέτωπα εμφανί¬ 
στηκαν στο ιστορικό προσκή¬ 
νιο τον 20° αιώνα, όταν αφενός 
η είσοδος του καπιταλισμού στο 
στάδιο της παρακμής του (ιμπε¬ 
ριαλισμός) έβαζε τη σοσιαλι¬ 
στική επανάσταση στην ημερή¬ 


σια διάταξη, αφετέρου η εμφά¬ 
νιση μέσα στο εργατικό κίνημα 
μιας εργατικής γραφειοκρατίας 
και αριστοκρατίας, που είχε συμ¬ 
φέρον να διατηρήσει τα προνό¬ 
μια που είχε αποκτήσει μέσα στα 
πλαίσια του καπιταλισμού, βρή¬ 
κε την πολιτική της έκφραση 
στο ρεφορμισμό. Τα σοσιαλδη¬ 
μοκρατικά κόμματα, αφού είχαν 
ήδη αρκετές φορές συμμετάσχει 
σε αστικές κυβερνήσεις, πρόδω- 
σαν το 1914 και τα πιο ζωτικά 
συμφέροντα των εργατών, στέλ- 
νοντάς τους στο σφαγείο του Λ 
Παγκοσμίου Πολέμου στο όνο¬ 
μα της ιμπεριαλιστικής «πατρί¬ 
δας». Τα δεινά του πολέμου οδή¬ 
γησαν στο επαναστατικό ξέσπα¬ 
σμα του ρωσικού προλεταριάτου 
το Φλεβάρη του 1917, που ανέ¬ 
τρεψε το τσαρικό απολυταρχι¬ 
κό καθεστώς. Την πολιτική κυρι¬ 
αρχία μέσα στην εργατική τάξη 
και τα επαναστατικά της όργα¬ 
να (σοβιέτ) είχαν τα ρεφορμιστι¬ 
κά κόμματα των μενσεβίκων και 
των σοσιαλεπαναστατών, που 
προχώρησαν στην πρώτη ιστο¬ 
ρικά εφαρμογή του Λαϊκού Με¬ 
τώπου εν μέσω μιας επαναστα¬ 
τικής κατάστασης. Η προσω¬ 
ρινή κυβέρνηση που σχημάτι¬ 
σαν σε συνεργασία με τα αστικά 
κόμματα συνέχισε τον πόλεμο 
και τη σφαγή κατά εκατομμύρια 
των ρώσων εργατών και αγρο¬ 
τών, εξυπηρετώντας τα συμφέ¬ 
ροντα των Αγγλογάλλων ιμπε¬ 
ριαλιστών «συμμάχων». Ταγμέ¬ 
νη στην υπεράσπιση των καπι¬ 
ταλιστικών συμφερόντων, αρ- 
νούνταν πεισματικά να εθνικο¬ 
ποιήσει ακόμα και τα εργοστά¬ 
σια ψωμιού και να ανακουφί¬ 
σει τις μάζες από την πείνα. Οι 
μπολσεβίκοι, αφού ο Λένιν με 
τις περίφημες «Θέσεις του Απρί¬ 
λη» διόρθωσε τη λανθασμένη 
πολιτική υποστήριξης της προ¬ 
σωρινής κυβέρνησης, διαφύλα¬ 


ξαν την πολιτική και οργανωτι¬ 
κή ανεξαρτησία της εργατικής 
τάξης και, μπαίνοντας επικεφα¬ 
λής στους αγώνες της για ψωμί 
και ειρήνη, κέρδισαν την εμπι¬ 
στοσύνη της και την οδήγησαν 
στην ανατροπή της αστικής κυ¬ 
βέρνησης και την κατάληψη της 
εξουσίας από τα σοβιέτ. 

Ο γραφειοκρατικός εκφυ¬ 
λισμός του πρώτου στην ιστο¬ 
ρία εργατικού κράτους οδήγη¬ 
σε στην αναβίωση της μενσεβί- 
κικης πολιτικής από τους σταλι¬ 
νικούς γραφειοκράτες, που γνώ¬ 
ριζαν πολύ καλά ότι οποιαδήπο¬ 
τε επαναστατική νίκη θα υπονό¬ 
μευε την εξουσία και τα προνό¬ 
μια που είχαν αποκτήσει σε βά¬ 
ρος των εργαζομένων της Σοβι¬ 
ετικής Ένωσης. Στο 7° Συνέδριο 
της ελεγχόμενης από αυτούς 
Κομμουνιστικής Διεθνούς, οι 
σταλινικοί, στο όνομα της αντι¬ 
μετώπισης του φασισμού, επέβα¬ 
λαν στα κομμουνιστικά κόμματα 
όλου του κόσμου την προδοτι¬ 
κή πολιτική των Λαϊκών Μετώ¬ 
πων με τις «δημοκρατικές» αστι¬ 
κές τάξεις. Στις αρχές του 1936, 
οι εκλογικές νίκες των Λαϊκών 
Μετώπων σε Γαλλία και Ισπα¬ 
νία έδειχναν να δικαιώνουν τη 
σταλινική πολιτική. Οι γάλλοι 
εργάτες, ενθαρρυμένοι και από 
το εκλογικό αποτέλεσμα, κατέ¬ 
λαβαν τα εργοστάσια τον Ιού- 
νη του 1936. Η κυβέρνηση του 
Λαϊκού Μετώπου, αφού προχώ¬ 
ρησε σε μεγάλες παραχωρήσεις 
για να τους κατευνάσει, εξαπέ¬ 
λυσε συντονισμένη εκστρατεία 
για να τους πείσει να γυρίσουν 
στη δουλειά, με επικεφαλής φυ¬ 
σικά το σταλινικό γαλλικό ΚΚ. 
Η πολιτική της απογοήτευσε 
και αδρανοποίησε την εργατική 
τάξη, οδηγώντας τελικά στη σύ¬ 
ντομη επάνοδο της δεξιάς στην 
εξουσία. Κι αν στη Γαλλία είχα¬ 
με μια «απλή» ήττα, στην Ισπα¬ 


νία διαδραματίστηκε ίσως η με¬ 
γαλύτερη τραγωδία του παγκό¬ 
σμιου εργατικού κινήματος. Το 
καλοκαίρι του 1936, παρότι η 
κυβέρνηση του Λαϊκού Μετώ¬ 
που καλλιεργούσε τον εφησυ¬ 
χασμό απέναντι στη βέβαιη εκ¬ 
δήλωση φασιστικού πραξικοπή¬ 
ματος, το ισπανικό προλεταριά¬ 
το αποδείχθηκε ικανό, όχι μόνο 
να τσακίσει τη φασιστική ανταρ¬ 
σία σε όλες σχεδόν τις μεγάλες 
πόλεις, αλλά και να καταλάβει 
σε πολλές περιοχές τη γη και τα 
μέσα παραγωγής. Η άμεση προ¬ 
οπτική μιας νικηφόρας επανά¬ 
στασης συνάντησε τη λυσσα¬ 
σμένη αντίσταση όχι μόνο των 
αστικών δυνάμεων του Λαϊκού 
Μετώπου αλλά πάνω απ’ όλους 
των σταλινικών του ισπανικού 
ΚΚ. Το βασικό τους επιχείρημα 
ήταν ότι η προώθηση μιας επα¬ 
ναστατικής πολιτικής υπονό¬ 
μευε την πολεμική προσπάθεια 
κατά των φασιστών και «τρό¬ 
μαζε» τους αστούς και μικρο¬ 
αστούς «συμμάχους» αλλά και 
τους «δημοκρατικούς» Αγγλο- 
γάλλους ιμπεριαλιστές. Με την 
αμέριστη βοήθεια των μηχανι¬ 
σμών καταστολής της «δημο¬ 
κρατικής» αστικής κυβέρνησης 
και των πρακτόρων της σταλινι¬ 
κής Γκεπεού εξαπέλυσαν μια συ¬ 
στηματική εκστρατεία κατασυ¬ 
κοφάντησης και εξόντωσης των 
επαναστατών αλλά και όσων δι¬ 
αφωνούσαν με τη σταλινική πο¬ 
λιτική, κατηγορώντας τους πά- 
ντες για συνεργασία με τους φα¬ 
σίστες. Παρόλα αυτά, η αντεπα¬ 
νάσταση θα είχε συντρίβει αν οι 
αναρχικοί (που μετά από πολ¬ 
λές δεκαετίες σκληρών αγώ¬ 
νων είχαν κερδίσει την εμπιστο¬ 
σύνη του ισπανικού προλεταρι¬ 
άτου και τα αναρχικά συνδικά¬ 
τα είχαν σχεδόν ένα εκατομμύ¬ 
ριο μέλη) δεν ακολουθούσαν και 
αυτοί στην πλειοψηφία τους μια 


λαϊκομετωπική πολιτική. Απορ- 
ρίπτοντας, για λόγους υποτίθε¬ 
ται αντιεξουσιαστικής «ιδεολο¬ 
γικής καθαρότητας», την κατά¬ 
ληψη της εξουσίας από τις επα¬ 
ναστατικές επιτροπές των ισπα¬ 
νικών μαζών, κατέληξαν να συμ¬ 
μετέχουν με τέσσερις υπουργούς 
στην αστική κυβέρνηση. Όταν 
το Μάη του 1937 οι εξεγερμέ- 
νοι εργάτες της Καταλονίας 
τους έδιναν ξανά στα χέρια την 
εξουσία, οι αναρχικοί ηγέτες ου¬ 
σιαστικά αναπαρήγαγαν τα επι¬ 
χειρήματα των σταλινικών για 
κίνδυνο «κατάρρευσης του με¬ 
τώπου» αλλά και βομβαρδισμό 
της Βαρκελώνης από τον αγγλι¬ 
κό στόλο (!). Τελικά, αυτό που 
άνοιξε το δρόμο στην επικράτη¬ 
ση των φασιστών του Φράνκο 
στον ισπανικό εμφύλιο πόλεμο 
δεν ήταν η «απερισκεψία» των 
επαναστατών αλλά η «σύνεση» 
των προδοτικών ρεφορμιστικών 
και αναρχικών ηγεσιών. 

Στις αποικιακές, εξαρτημένες 
και καθυστερημένες χώρες, οι 
σταλινικοί τόνιζαν ακόμα περισ¬ 
σότερο την αναγκαιότητα του 
Λαϊκού Μετώπου, καθώς η σο¬ 
σιαλιστική επανάσταση παραμε¬ 
ριζόταν προς όφελος μιας εθνι- 
κοαπελευθερωτικής ή «αστι- 
κοδημοκρατικής» επανάστα¬ 
σης για να απομακρυνθούν τα 
«κατάλοιπα της φεουδαρχίας». 
Αυτή την πολιτική εφάρμοσε και 
το ΚΚΕ από το 1936, με το σύμ¬ 
φωνο Σοφούλη-Σκλάβαινα με 
το «δημοκρατικό» αστικό κόμμα 
των Φιλελευθέρων, που οδήγη¬ 
σε στην προδοσία της εξέγερσης 
των εργατών της Θεσσαλονίκης 
και ουσιαστικά άνοιξε το δρό¬ 
μο για τη δικτατορία του Μετα- 
ξά. Στην περίοδο της Κατοχής, 
η οικοδόμηση του ΕΑΜ, παρά 
την τεράστια δυναμική που δη¬ 
μιούργησε, βασίστηκε στην αυ¬ 
ταπάτη της «εθνικής ενότητας». 
Η εφαρμογή αυτής της πολιτι¬ 
κής οδήγησε εντελώς φυσιολο¬ 
γικά στη συμμετοχή του ΕΑΜ 
και του ΚΚΕ στην κυβέρνηση 
«εθνικής ενότητας», που σχημα¬ 
τίστηκε μετά την απελευθέρωση 
με βάση τη βασιλική κυβέρνηση 
του Κάιρου, και στις προδοτικές 
συμφωνίες του Λιβάνου, της Κα- 
ζέρτας και της Βάρκιζας. Η σφα¬ 
γή του μεγαλειώδους κινήματος 
της αντίστασης από τους «δη¬ 
μοκρατικούς» Αγγλοαμερικά- 
νους ιμπεριαλιστές και το «δη¬ 
μοκράτη» αστό Παπανδρέου εί¬ 
ναι μια τραγική προειδοποίηση 
για τους σημερινούς αγώνες των 
ελλήνων εργαζομένων, απένα¬ 
ντι στους θιασώτες ενός «νέου 
ΕΑΜ». 

> συνέχεια στην επόμενη σελίδα 

60 χρόνια από την ένταξη της Ελλάδας στο ΝΑΤΟ 



Σ τις 4 Απριλίου 1949, στις 
αρχές του Ψυχρού Πολέ¬ 
μου, υπογράφτηκε η συμ¬ 
φωνία ίδρυσης της Βο¬ 
ρειοατλαντικής Συμμαχί- 
ας. Στόχος της συμμαχίας ήταν ο στρα¬ 
τιωτικός εξοπλισμός και άμυνα απένα¬ 
ντι στη Σοβιετική Ένωση και το σταμά- 
τημα οποιοσδήποτε απόπειρας ανατρο¬ 
πής του καπιταλιστικού συστήματος, ενι- 
σχύοντας τις αστικές τάξεις ενάντια στα 
εργατικά κινήματα, που αναπτύσσονταν 
ραγδαία μετά το 2ο Παγκόσμιο Πόλεμο. 

Τρία χρόνια αργότερα, στις 18 Φε¬ 
βρουάριου 1952, η συμμαχία διευρύνεται 
για πρώτη φορά, με την προσθήκη δύο 
νέων μελών, της Ελλάδας και της Τουρ¬ 
κίας. Η αιτία της προσέγγισης της Ελλά¬ 
δας και της Τουρκίας από το ΝΑΤΟ ήταν 
προφανής: αποτελούσαν προπύργιο ενά¬ 
ντια στη Σοβιετική Ένωση και ορμητήριο 
προς τη Μέση Ανατολή, δύο περιοχές που 
αφορούσαν άμεσα τα δυτικά συμφέρο¬ 
ντα. Ακόμα, η Ελλάδα είχε μόλις βγει από 
τον εμφύλιο πόλεμο, ο οποίος ήταν το 
πρώτο θερμό επεισόδιο στην ψυχροπο¬ 
λεμική σκακιέρα. Η «απώλεια» της Ελλά¬ 
δας προς το σοσιαλισμό θα στοίχιζε αρκε¬ 
τά στους Δυτικούς. Τέλος, με την ταυτό¬ 
χρονη ένταξη και των δύο χωρών, οι ιμπε¬ 
ριαλιστές επιτυγχάνουν τη σταθεροποίη¬ 
ση της ρευστής ακόμα κατάστασης στις 
σχέσεις των δύο κρατών, που «από τότε 
θα πρέπει να θεωρούνται σύμμαχοι», χω¬ 
ρίς βέβαια η επίλυση των διαφορών τους 
να αποτελεί στόχο του ΝΑΤΟ. 

Από την άλλη, η ελληνική αστική 
τάξη με την ένταξή της στο ΝΑΤΟ προσ¬ 
δοκούσε να υλοποιήσει δικές της επιδι¬ 
ώξεις. Μόλις είχε βγει νικήτρια μεν, κα¬ 
ταρρακωμένη δε, από τον εμφύλιο πόλε¬ 
μο, ενώ οι διώξεις, τα βασανιστήρια και οι 
εξορίες των αγωνιστών συνεχίζονταν, γε¬ 
γονός που δείχνει ότι ακόμα φοβόταν μια 
πιθανή μελλοντική ανατροπή της. Ταυτό¬ 
χρονα, η ελληνική αστική τάξη ήθελε να 
πετύχει την εδραίωσή της στην περιοχή 
της νοτιοανατολικής Μεσογείου, διαμέ¬ 
σου ισχυρών συμμαχιών. Περαιτέρω, θε¬ 
ώρησε ότι το γεγονός της ταυτόχρονης 
ένταξης στο ΝΑΤΟ μαζί με την Τουρκία, 
θα οδηγούσε τους νατοϊκούς συμμάχους 
στην αποτροπή μιας ενδο-νατοϊκής δια¬ 
μάχης, και ίσως ακόμα να οδηγούσε και 
στην επίλυση των μεταξύ τους προβλη¬ 
μάτων. 


Φυσικά, όπως προαναφέραμε, το 
ΝΑΤΟ δεν είχε τέτοιες προθέσεις. Μονα¬ 
δικό τους μέλημα ήταν η αποτροπή της 
προώθησης του σοσιαλισμού από τη μία 
και η απρόσκοπτη εξασφάλιση των πε¬ 
τρελαίων της Μέσης Ανατολής από την 
άλλη. 

Με βάση τη συμφωνία ένταξης της 
Ελλάδας στο ΝΑΤΟ, οι αμερικανικές ένο¬ 
πλες δυνάμεις μπορούσαν και μπορούν 
να δρουν ελεύθερα μέσα στα σύνορα της 
Ελλάδας, να διατηρούν τα δικά τους τα¬ 
χυδρομεία, να έχουν ατέλεια, να μη δικά¬ 
ζονται από τα ελληνικά δικαστήρια, να 
αποζημιωθούν για τις όποιες υποδομές 
θα κατασκεύαζαν και θα παρέμεναν στη 
χώρα κ.α. Επίσης, η Ελλάδα είχε και έχει 
την υποχρέωση να στηρίζει με ένοπλα 
στρατεύματα τους πολέμους που διεξάγει 
το ΝΑΤΟ καθώς και να εξοπλίζεται βαριά 
και η ίδια, αφού όπως είπαμε αποτελούσε 
ένα από τα προπύργια του ιμπεριαλισμού. 

Έτσι, από το 1952 μέχρι σήμερα, με 
εξαίρεση μια περίοδο έξι χρόνων (1974- 
80), τα ελληνικά στρατεύματα συμμετεί¬ 
χαν άμεσα ή έμμεσα σε όλους τους πο¬ 
λέμους που διεξήγε η Βορειοατλαντι¬ 
κή Συμμαχία: από τον πόλεμο στην Κο¬ 
ρέα μέχρι τα πιο πρόσφατα Ιράκ, Αφγα¬ 
νιστάν και φέτος Λιβύη. Ταυτόχρονα, να- 
τοϊκές βάσεις εγκαταστάθηκαν σε διάφο¬ 
ρα σημεία της Ελλάδας, για να μπορούν 
να ελέγχουν καλύτερα τα σημεία ενδια¬ 
φέροντος τους. 

Κατά τη διάρκεια όλων αυτών των 
χρόνων, η ελληνική εργατική τάξη και τα 
φτωχά λαϊκά στρώματα ήταν αυτοί που 
κλήθηκαν να πληρώσουν τις συνέπειες 
της ένταξης στο ΝΑΤΟ: από την εγκατά¬ 
σταση των στρατιωτικών βάσεων ως τους 
κολοσσιαίους πολεμικούς εξοπλισμούς 
και τις πολυδάπανες συμμετοχές στις δι¬ 
άφορες εκστρατείες, λεφτά των φορολο¬ 
γούμενων πληρώνονταν με προτεραιότη¬ 
τα από τον κρατικό προϋπολογισμό και 
στερούνταν από την υγεία και την παι¬ 
δεία. 

Ο ρόλος του ΝΑΤΟ στο παγκόσμιο 
σκηνικό όλα αυτά τα χρόνια, ακόμα και 
μετά την κατάρρευση του λεγάμενου 
«υπαρκτού σοσιαλισμού», είναι λίγο-πολύ 
γνωστός. Αποτελεί την πολεμική μηχανή 
προάσπισης των συμφερόντων των ιμπε¬ 
ριαλιστών. Όλες οι χώρες-μέλη είναι υπο¬ 
χρεωμένες να στηρίζουν οικονομικά και 
στρατιωτικά τις αποφάσεις που παίρνο- 


νται. Ουσιαστικά το ΝΑΤΟ δεν είναι τί¬ 
ποτα άλλο παρά ο πιο ισχυρός παγκόσμι¬ 
ος τρομοκράτης, που μπορεί να χτυπήσει 
οποιονδήποτε στέκεται εμπόδιο στα συμ¬ 
φέροντα των ιμπεριαλιστών. 

Από την άλλη, είναι επίσης γνωστές, 
και παγκόσμια αλλά και στην Ελλάδα, 
οι εργατικές αντιδράσεις ενάντια στο 
ΝΑΤΟ και στη συμμετοχή της Ελλάδας. 
Το ελληνικό εργατικό, φοιτητικό και μα¬ 
θητικό κίνημα έχει παλέψει επανειλημμέ¬ 
νους για την αποχώρηση της Ελλάδας από 
το ΝΑΤΟ και, σε συνεργασία με τις υπό¬ 
λοιπες χώρες, για τη διάλυση αυτού του 
τρομοκρατικού μηχανισμού. Τελευταίο 
παράδειγμα αντινατοϊκής δράσης υπήρξε 
το αντιπολεμικό κίνημα ενάντια στον πό¬ 
λεμο στο Ιράκ. 

Παρόλα αυτά, η ελληνική αστική 
τάξη, με τα ιδιαίτερα σκληρά μέτρα που 
λαμβάνει εξαιτίας της οικονομικής κρί¬ 
σης κατά των εργαζόμενων και των φτω¬ 
χών λαϊκών στρωμάτων και βλέποντας 
τις δυναμικές αντιδράσεις του κινήμα¬ 
τος (48ωρες γενικές απεργίες, περικύ¬ 
κλωση κοινοβουλίου, λαϊκές συνελεύσεις 
γειτονιών και πόλεων, απεργίες διάρκει¬ 
ας σε πάρα πολλούς τομείς, προσωπικές 
επιθέσεις σε πολιτικούς κ.α.) είναι φυσι¬ 
κό να φοβάται για τη συνέχιση της ύπαρ¬ 
ξής της. Η συμμετοχή της Ελλάδας στο 
ΝΑΤΟ εξακολουθεί να αποτελεί για την 
ελληνική αστική τάξη μια εγγύηση προ¬ 
στασίας των συμφερόντων της. Περαιτέ¬ 
ρω, η θέση του ελληνικού καπιταλισμού 
έχει υποβαθμιστεί αρκετά, και εξαιτίας 
της οικονομικής κρίσης αλλά και εξαιτίας 
της ανάπτυξης που σημειώνει αντίστοιχα 
ο τουρκικός καπιταλισμός. Η Τουρκία αρ¬ 
χίζει να προκαλεί ξανά την Ελλάδα τόσο 
στο Αιγαίο όσο και στο Κυπριακό και η 
τελευταία δεν είναι σε θέση να απαντή¬ 
σει. Σε αυτά τα πλαίσια, η ελληνική αστι¬ 
κή τάξη θεωρεί ότι μια πιθανή αποχώρη¬ 
σή της από το ΝΑΤΟ θα επιδείνωνε τη 
θέση της ακόμα περισσότερο. 

Όσο η Ελλάδα εξακολουθεί να συμ¬ 
μετέχει σε αυτή τη δολοφονική συμμαχία, 
οι έλληνες εργαζόμενοι θα πληρώνουν 
το κόστος της. Ταυτόχρονα, στηρίζοντας 
όλες τις νατοϊκές επιχειρήσεις, η Ελλάδα 
γίνεται συνένοχη στα εγκλήματα που δι- 
απράττονται παγκόσμια κατά της ανθρω¬ 
πότητας για την υπεράσπιση των ιμπερι¬ 
αλιστικών συμφερόντων. 

Η ελληνική εργατική τάξη δεν έχει 
παρά να συνεχίσει να παλεύει για τη δι¬ 
άλυση αυτού του μηχανισμού. Ιδιαίτερα 
στους δύσκολους καιρούς που βιώνουν οι 
έλληνες εργαζόμενοι, η αποχώρηση της 
χώρας από το ΝΑΤΟ γίνεται πιο κρίσιμη 
από ποτέ, αφού οι εργαζόμενοι δεν μπο¬ 
ρούν να σηκώσουν πια αυτό το απάνθρω¬ 
πο βάρος. Ας παλέψουμε όλοι προς αυτή 
την κατεύθυνση, για να απαλλαχθούμε 
από αυτές τις αλυσίδες: 

—Έξω οι βάσεις του θανάτου! 

— Αμεση αποχώρηση της Ελλάδας από 
το ΝΑΤΟ 

— Να διαλυθεί ο μεγαλύτερος παγκό¬ 
σμιος τρομοκρατικός μηχανισμός, το 
ΝΑΤΟ 

— Λεφτά για παιδεία και υγεία και όχι 
για το ΝΑΤΟ και την αστυνομία! 


Τα Λαϊκά Μέτωπα στην Ιστορία 
< συνέχεια από την προηγούμενη σελίδα 

Η εφαρμογή λαϊκό μετωπικών πο¬ 
λιτικών οδήγησε σε αναρίθμητες σφα¬ 
γές και τραγωδίες, ιδιαίτερα σε χώρες 
του Τρίτου Κόσμου. Από τα πιο πρό¬ 
σφατα παραδείγματα, ιδιαίτερα ση¬ 
μαντικό είναι αυτό της Χιλής. Η κυ¬ 
βέρνηση του Αλιέντε, παρότι ήταν 
μια κυβέρνηση συνεργασίας ρεφορ¬ 
μιστικών εργατικών κομμάτων χωρίς 
ουσιαστική συμμετοχή αστικών δυ¬ 
νάμεων και παρά τα πολλά φιλολαϊ¬ 
κά μέτρα που πήρε, δεν έπαυε να εί¬ 
ναι μια κυβέρνηση Λαϊκού Μετώπου 
με ένα αστικό πρόγραμμα, με όλα τα 
χαρακτηριστικά που περιγράψαμε 
στην αρχή. Και βέβαια, το πιο κρίσιμο 
από αυτά ήταν ο απόλυτος σεβασμός 
στους μηχανισμούς του αστικού κρά¬ 
τους και το στρατό, ο οποίος υπό την 
ηγεσία του Πινοσέτ ανέτρεψε την κυ¬ 
βέρνηση του Αλιέντε και έπνιξε στο 
αίμα τους χιλιανούς εργαζόμενους. 

Οι επαναστάτες μαρξιστές αντιπα- 
ρέθεσαν και αντιπαραθέτουν στο Λα¬ 
ϊκό Μέτωπο μια πολιτική με τα εξής 
βασικά στοιχεία: α) την επίμονη προ¬ 
παγάνδα και προειδοποίηση, κόντρα 
και στις αυταπάτες των πλατιών μα¬ 
ζών, για την πραγματική ουσία των 
Λαϊκών Μετώπων και τις καταστρο¬ 
φικές τους συνέπειες, β) την προβολή 
ενός προγράμματος μεταβατικών δι¬ 
εκδικήσεων (π.χ. στη σημερινή περί¬ 
οδο διαγραφή του χρέους, εργατικός 
έλεγχος) που βοηθούν στην άνοδο 
της συνείδησης των εργαζομένων και 
στη ρήξη τους με τη λογική του καπι¬ 
ταλισμού. γ) την προώθηση με κάθε 
τρόπο μορφών αυτοοργάνωσης (λαϊ¬ 
κές συνελεύσεις, επιτροπές σε χώρους 
δουλειάς και, σε ένα ανώτερο επίπε¬ 
δο, εργατικά συμβούλια - σοβιέτ) που 
επιτρέπουν στην εργατική τάξη και 
τα άλλα καταπιεζόμενα στρώματα να 
πάρουν την υπόθεσή τους στα χέρια 
τους, δ) την τακτική του ενιαίου ερ¬ 
γατικού μετώπου (βλ. σχετικό άρθρο 
στο προηγούμενο φύλλο της Ε.Π.) ή/ 
και ειδικές μορφές του, όπως η ενότη¬ 
τα των αντικαπιταλιστικών δυνάμε¬ 
ων πάνω σε ένα πρόγραμμα δράσης 
ή το μέτωπο των επαναστατικών δυ¬ 
νάμεων (π.χ. η συνεργασία κατά την 
ισπανική επανάσταση των τροτσκι- 
στών με την αναρχική ομάδα «Φίλοι 
του Ντουρούτι», που αντιτίθονταν 
στην προδοτική πολιτική της ηγεσί¬ 
ας των αναρχικών). Πάνω σε αυτούς 
τους άξονες κινήθηκαν οι τροτσκιστές 
αγωνιστές σε όλες τις ιστορικές περι¬ 
πτώσεις που αναφέρθηκαν, δεν μπό¬ 
ρεσαν όμως λόγω της αριθμητικής 
τους αδυναμίας να αλλάξουν τη ροή 
των πραγμάτων. Αυτό που έλειψε, και 
είναι σήμερα το βασικό ζητούμενο, εί¬ 
ναι αυτό που υπήρξε στη Ρωσία: ένα 
ισχυρό επαναστατικό κόμμα ικανό να 
συγκεντρώσει τις δυνάμεις της εργα¬ 
τικής τάξης στο στόχο της κατάλη¬ 
ψης της εξουσίας και να συγκρουστεί 
πολιτικά, ιδεολογικά και πρακτικά με 
την αστική τάξη και το κράτος της. 

Συρία 

Ανάμεσα στην άγρια καταστολή 

και τα σχέδια για ιμπεριαλιστική επέμβαση 


■ Μαρία Κτιστάκη 



να χρόνο μετά την έναρ- 
ξη της εξέγερσης στη 
Συρία, ο λαός συνεχίζει 
. απτόητος να απαιτεί την 
ανατροπή του καθεστώ¬ 
τος Άσαντ παρά τις χιλιάδες δολοφο¬ 
νίες αμάχων, την ισοπέδωση ολόκλη¬ 
ρων συνοικιών και πόλεων, τις φυλα¬ 
κίσεις, τα βασανιστήρια, τις τρομα¬ 
κτικές ελλείψεις σε τρόφιμα και φάρ¬ 
μακα την τεράστια καταστροφή -γί¬ 
νεται πλέον λόγος για ανθρωπιστική 
καταστροφή- που σκορπάει ο στρα¬ 
τός προκειμένου να καταστείλει τον 
εξεγερμένο λαό και να ελέγξει την 
κατάσταση. Οι ιμπεριαλιστές, από 
την άλλη, αφού έκαναν για μεγάλο 
διάστημα τα στραβά μάτια, δίνοντας 
χρόνο στον Μπασάρ Άσαντ να στα¬ 
θεροποιήσει το καθεστώς του, έχουν 
τώρα επιδοθεί σε μια προσπάθεια δι¬ 
αμόρφωσης της διάδοχης κατάστα¬ 
σης με το μικρότερο δυνατό κόστος 
για τους ίδιους (πιέσεις προς το κα¬ 
θεστώς να παραδώσει την εξουσία, 
ενίσχυση των αντικαθεστωτικών και 
ιδίως των μετριοπαθέστερων και πιο 
ελέγξιμων τμημάτων τους, σχέδια λι¬ 
γότερο ή περισσότερο άμεσης επέμ¬ 
βασης). 

Μέχρις Εσχάτων ο Άσαντ 

Με το πλεονέκτημα ότι εξακο¬ 
λουθεί να ελέγχει τον κύριο όγκο του 
στρατού, με τη στήριξη (πολιτική και 
οικονομική) που εξακολουθούν να 
του παρέχουν η Ρωσία και η Κίνα και 
εκμεταλλευόμενος την απροθυμία 
των ιμπεριαλιστών να εμπλακούν σε 
μια νέα στρατιωτική αντιπαράθεση, ο 
Άσαντ έχει εξαπολύσει μια πρωτοφα¬ 
νούς βαρβαρότητας επίθεση δολοφο¬ 
νώντας, βιάζοντας και καταστρέφο- 
ντας, χτυπώντας στο ψαχνό τους δι¬ 
αδηλωτές που εξακολουθούν να συρ¬ 
ρέουν κατά χιλιάδες, συλλαμβάνο- 
ντας κόσμο μέσα στα νοσοκομεία, 
οδηγώντας στη λιμοκτονία και ισοπε¬ 
δώνοντας ολόκληρες πόλεις μαζί με 
τους κατοίκους τους αν δεν μπορεί να 
τις ελέγξει αλλιώς (τελευταίο θύμα η 
Χομς). Οι αριθμοί των θυμάτων αυξά¬ 


νονται με ιλιγγιώδη ταχύτητα καθώς 
προστίθενται καθημερινά εκατοντά¬ 
δες, ανάμεσα τους και ξένοι ανταπο¬ 
κριτές που μπαίνουν στη χώρα κρυ¬ 
φά, καθώς η απαγόρευση στα ΜΜΕ 
συνεχίζεται σε μια προσπάθεια να 
αποσιωπηθούν οι αγριότητες που δι- 
απράττονται και να αποδοθούν σε 
υστερόβουλους εχθρούς του καθε¬ 
στώτος οι εικόνες φρίκης που διαρ¬ 
ρέουν. Την ίδια στιγμή, ο Άσαντ εξα¬ 
κολουθεί τις προσπάθειες να κερδί¬ 
σει χρόνο και να δώσει πάτημα στους 
εναπομείναντες υποστηρικτές του, 
που εξακολουθούν να κρατούν μια 
πολιτική ίσων αποστάσεων, μπλοκά- 
ροντας οποιαδήποτε σαφώς κατα- 
δικαστική απόφαση του ΟΗΕ, ή την 
επιβολή ουσιαστικών κυρώσεων. Τέ¬ 
τοιες προσχηματικές ενέργειες ήταν 
για παράδειγμα η άρση της κατά¬ 
στασης εκτάκτου ανάγκης που ίσχυε 
από το 1963 ή η εξαγγελία δημοψη¬ 
φίσματος (στις 26 Φεβρουάριου) για 
την έγκριση ενός νέου Συντάγματος 
που καταργεί το πολιτικό μονοπώλιο 
του κόμματος Μπάαθ και προβλέπει 
ελεύθερες πολυκομματικές εκλογές 
το επόμενο τρίμηνο. Αυτά, βέβαια, 
χωρίς να περιορίσει -αντίθετα εντεί- 
νοντας- την καταστολή και τις σφα¬ 
γές και χωρίς να πείσει κανένα για τις 
προθέσεις του. 


Άσπονδοι Φίλοι, Καρδιακοί Εχθροί 

Αφού θυμίσουμε ότι το καθεστώς 
Άσαντ , παρά τις προστριβές με το 
Ισραήλ και τις στενές σχέσεις με το 
Ιράν, υπήρξε σημαντικός παράγο¬ 
ντας σταθερότητας στην περιοχή και 
συχνά σύμμαχος των ιμπεριαλιστών 
στον πόλεμο κατά της τρομοκρατί¬ 
ας και, ως εκ τούτου, κάθε άλλο παρά 
ήθελαν την ανατροπή του, αξίζει να 
δούμε τους παράγοντες που υποκι¬ 
νούν τη στάση των διαφόρων ιμπε¬ 
ριαλιστικών δυνάμεων και των δορυ¬ 
φόρων τους. 

Για τη Ρωσία, πέρα από την επί¬ 
δειξη δύναμης που απαιτούσε η προ¬ 
εκλογική εκστρατεία του Πούτιν, δι- 
ακυβεύονται σημαντικά οικονομι¬ 
κά και γεωπολι¬ 
τικά συμφέροντα 
καθώς, εκτός από 
τις διάφορες εμπο¬ 
ρικές συμφωνίες 
που έχει συνάψει, 
το 10% της παρα¬ 
γωγής όπλων και 
οπλικών συστημά¬ 
των της κατευθύ- 
νεται στη Συρία, 
ενώ στο λιμάνι της 
Ταρσού βρίσκε¬ 
ται η μοναδική πια 
ναυτική βάση που 
έχει απομείνει στη 
Ρωσία εκτός της 
πρώην ΕΣΣΔ, ένα 


προπύργιο με τεράστια σημασία αν 
αναλογιστεί κανείς τα τεράστια γεω- 
στρατηγικά και ενεργειακά συμφέρο¬ 
ντα που διακυβεύονται στην περιοχή. 
Επιπλέον, η ανατροπή του καθεστώ¬ 
τος Άσαντ, σημαντικού συμμάχου 
του Ιράν, θα σημάνει την ακόμα με¬ 
γαλύτερη απομόνωση και πίεση του 
δεύτερου με το οποίο η Ρωσία, αλλά 
και η Κίνα, διατηρούν στενές εμπορι¬ 
κές και στρατιωτικές σχέσεις, ενώ για 
την Κίνα ένας παραπάνω λόγος είναι 
ότι η Συρία αποτελεί τον κύριο ενερ¬ 
γειακό προμηθευτή της. Τέλος, η επι¬ 
κράτηση των αντικαθεστωτικών δυ¬ 
νάμεων στη Συρία απειλεί να πυρο¬ 
δοτήσει εξεγέρσεις στις μουσουλμα¬ 
νικές μειονότητες του Καυκάσου, εν¬ 
δεχόμενο που ο Πούτιν θέλει οπωσ¬ 
δήποτε να εκμηδενίσει. 

Οι ΗΠΑ και οι υπόλοιπες ιμπε¬ 
ριαλιστικές δυνάμεις, φαίνονται να 
ταλαντεύονται ανάμεσα σε μια έμ¬ 
μεση επέμβαση με προμετωπίδα την 
ανθρωπιστική βοήθεια και μέσο την 
άμεση πολιτική ενίσχυση των αντικα- 
θεστωτικών δυνάμεων που θεωρούν 
περισσότερο διαχειρίσιμες και την 
έμμεση οικονομική και στρατιωτική 
βοήθεια μέσω της Σαουδικής Αραβί¬ 
ας και του Κατάρ, από τη μία, και μια 
πιο δραστική στρατιωτική λύση (τύ¬ 
που Άιβύης) με τη μορφή διεθνούς ει¬ 
ρηνευτικής δύναμης, κάτω από την 
ομπρέλα μιας απόφασης του Συμβου¬ 
λίου ασφαλείας του ΟΗΕ. Στην πρώ¬ 
τη κατηγορία ανήκουν οι ΗΠΑ και η 
Βρετανία, που προσπαθούν να ελα¬ 
χιστοποιήσουν το κόστος μια επέμ¬ 
βασης σε μια χώρα πολύ μεγαλύτερη 
και δυσκολότερη από τη Άιβύη. Στη 
δεύτερη ανήκει η Γαλλία που προωθεί 
την πρόταση της δημιουργίας ανθρω¬ 
πιστικών διαδρόμων μέσα στη Συρία, 
μια πρόταση που συνεπάγεται στρα¬ 
τιωτική «βοήθεια» για να επιβλη¬ 
θούν και να διατηρηθούν αυτοί οι δι¬ 
άδρομοι. Στο ίδιο μήκος κύματος αν 
και ακόμα πιο επιθετική εμφανίζεται 
η Σαουδική Αραβία και οι χώρες του 
Αραβικού Συνδέσμου που ζητούν την 
ανάπτυξη ειρηνευτικής δύναμης στη 
χώρα (από τον ΟΗΕ και τις αραβικές 
χώρες), αποχώρηση του Άσαντ, προ¬ 
σωρινή κυβέρνηση εθνικής ενότη¬ 
τας, υιοθέτηση νέου Συντάγματος και 
εκλογές, χωρίς να μπορούν να κρύ¬ 
ψουν την επιδίωξή τους να αναλά¬ 
βουν τον πρωταγωνιστικό ρόλο στις 
εξελίξεις, όχι μόνο για δικό τους όφε¬ 
λος αλλά και των ιμπεριαλιστών συμ¬ 
μάχων τους. Στην προσπάθειά τους 
,οι δυτικές δυνάμεις, να παρακάμ- 
ψουν τις αντιρρήσεις της Ρωσίας και 
της Κίνας, προχώρησαν στην οργά¬ 
νωση μια συνόδου «Φίλων της Συρί¬ 
ας» με τη συμμετοχή πλήθος χωρών 
(γίνεται λόγος για 50 έως 70 συμμε¬ 
τοχές), στις 24 Φεβρουάριου στην Τύ- 
νιδα. Εκεί συμφώνησαν να στηρίξουν 


με κάθε τρόπο την συριακή αντιπολί¬ 
τευση και να επιβάλλουν την παρο¬ 
χή ανθρωπιστικής βοήθειας από τον 
Ερυθρό Σταυρό και το Γραφείο Αν¬ 
θρωπιστικών Αποστολών του ΟΗΕ, 
δίνοντας ένα τελεσίγραφο 72 ωρών 
στη Δαμασκό να αποδεχτεί την από¬ 
φαση. Όρισαν, επιπλέον, ως ειδικό 
απεσταλμένο του ΟΗΕ και του Αρα¬ 
βικού Συνδέσμου τον Κόφι Ανάν, 
πρώην γ.γ. του ΟΗΕ στη διάρκεια 
των επεμβάσεων στη Γιουγκοσλαβία 
και το Ιράκ. Είναι σαφές ότι ο κλοιός 
γύρω από τον Άσαντ έχει αρχίσει να 
σφίγγει επικίνδυνα, γεγονός, ωστόσο 
που εγκυμονεί τεράστιους κινδύνους 
για τον ίδιο το συριακό λαό. 

Αντικαθεστωτικές Δυνάμεις & 
Δυναμικές 

Οι προσπάθειες των ιμπεριαλι¬ 
στών να προωθήσουν ως επίσημο εκ¬ 
πρόσωπο των αντικαθεστωτικών δυ¬ 
νάμεων το Εθνικό Συριακό Συμβού¬ 
λιο, μια από τις ομαδοποιήσεις δυνά¬ 
μεων που έχει προκόψει, στην οποία 
ηγετικό ρόλο παίζουν οι Αδελφοί 
Μουσουλμάνοι και εμφανίζεται πρό¬ 
θυμη να συζητήσει το ενδεχόμενο 
της ξένης «βοήθειας», δε φαίνεται να 
προχωράει. Αντίθετα διευρύνεται η 
επιρροή τόσο της Εθνικής Επιτροπής 
για τη Δημοκρατική Αλλαγή, που συ¬ 
σπειρώνει πιο αριστερές και ριζοσπα¬ 
στικές δυνάμεις, όσο και της Γενικής 
Επιτροπής της Συριακής Επανάστα¬ 
σης που συντονίζει τις τοπικές επι¬ 
τροπές στις οποίες πρωταγωνιστεί η 
νεολαία. Και οι δύο παραπάνω συ¬ 
σπειρώσεις απορρίπτουν κάθετα το 
ενδεχόμενο κάθε είδους επέμβασης. 
Ασαφής, ωστόσο, παραμένει η κατά¬ 
σταση στον Εθνικό Συριακό Στρατό 
που απαρτίζεται από τους αυτομολύ- 
σαντες σύρους στρατιώτες, στα ηγε¬ 
τικά κλιμάκια του οποίου διεξάγεται 
μάχη για το ποια προσωπικότητα θα 
επικρατήσει και ποιες δυνάμεις θα 
εκπροσωπεί, ενώ άγνωστος παραμέ¬ 
νει ο αριθμός των μελών του (γίνεται 
λόγος για 4.000, αριθμός μικρότερος 
από αυτόν που φημολογούνταν). 

Παρά τη ρευστότητα της κατά¬ 
στασης ένα είναι το δεδομένο: η ιμπε¬ 
ριαλιστική επέμβαση, με τον ένα ή 
τον άλλο τρόπο είναι προ των πυλών 
και οι κίνδυνοι για τον ηρωικό συρια- 
κό λαό από τους «νέους φίλους» είναι 
τεράστιοι. Η ενότητα και η οργάνω¬ 
ση του ίδιου του συριακού λαού κό¬ 
ντρα στις διαιρέσεις (εθνικές, θρη¬ 
σκευτικές, κλπ) που προσπαθούν να 
υποδαυλίσουν για να τον ελέγξουν, η 
αλληλεγγύη όλων μας και η αντίστα¬ 
ση όλων των λαών του κόσμου και 
ιδίως των γειτονικών στα σχέδια των 
ιμπεριαλιστών αποτελούν το ισχυ¬ 
ρότερο όπλο και είναι τώρα πιο ανα¬ 
γκαία από ποτέ. 























